**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Ponavljanje jezičnih sadržaja – pravopisna norma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – točno piše posvojne pridjeve izvedene od vlastitih imena  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – točno oblikuje posvojne pridjeve  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO PITA, NE SKITA**  **Ishod aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; razgovara i govori prema zadanoj ili slobodnoj temi; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj pita učenike: Što je pravopis? Gdje možemo pronaći pravopisna pravila? Koja smo pravopisna pravila učili protekle četiri godine? Učiteljica može zapisati na ploču u obliku natuknica pravila koja učenici spomenu. Učiteljica/učitelj upućuje učenike da svatko napiše jedno pitanje o nekom pravopisnom pravilu i jedno pitanje u kojem će biti neki primjeri pravopisnih pravila (npr. Koliko abeceda ima slova? Koje je 12. slovo abecede? Kako znamo koliko riječ ima slogova? Koliko slogova ima riječ *naranča*? i sl.) Svaki učenik čita svoja pitanja i proziva učenika koji će na njih odgovoriti.  **2. ČITAM, PIŠEM, DOPUNJUJEM, RJEŠAVAM…**  **Ishod aktivnosti**: piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; točno oblikuje posvojne pridjeve; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učenici rješavaju zadatke na 143., 144. i 145. str. udžbenika. Učiteljica/učitelj obilazi učenike i ukazuje na eventualne pogreške pri rješavanju zadataka.  Kada većina učenika završi, zadatci se mogu zajednički provjeriti i ispraviti.  **NA PLOČI JE**  Ponavljanje jezičnih sadržaja   * abeceda * rečenice i rečenični znakovi * veliko početno slovo * kratice i pokrate * red riječi u rečenici * riječca li u upitnim rečenicama * glasovi/slova č, ć, đ, dž * skupovi ije/je | | | | **Jedinica Pravopisna norma**  **Objekt** [**Dobro nam došli u Četvrtaš!**](https://hr.izzi.digital/DOS/46428/66869.html#block-1731197)  **Objekt** [**Upari**](https://hr.izzi.digital/DOS/46428/66869.html#block-1766336)  **Objekt** [**Razvrstaj**](https://hr.izzi.digital/DOS/46428/66869.html#block-1766351)  **Objekt** [**Dopuni**](https://hr.izzi.digital/DOS/46428/66869.html#block-1766437) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije. |