**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Biografija - Majka Tereza** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3.Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. POZNATI I SLAVNI**  **Ishod aktivnosti**: razgovara i govori prema zadanoj ili slobodnoj temi; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Komunikacijska situacija: Znate li za neke poznate osobe iz prošlosti za koje je znao cijeli svijet? Zbog čega su stekli svjetsku slavu? Kako saznajemo podatke o njihovom životu? Znate li kako se zovu tekstovi koji govore o životu neke osobe? Jeste li već čitali koju biografiju?  Nakon razgovora učiteljica/učitelj može učenicima pokazati fotografiju majke Tereze i pitati ih znaju li tko je ta osoba i po čemu je bila poznata. Ako nitko od učenika ne zna ništa o njoj, učenici mogu iznijeti svoje pretpostavke.  **2. ČITAM, UČIM I PAMTIM**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; pokazuje radoznalost, sklonost i znatiželju za komunikaciju s književnim tekstom; prepoznaje vrijedne poruke i mudre izreke.  **Opis aktivnosti:**  Učiteljica/učitelj upućuje učenike da pažljivo pročitaju tekst te pronađu i podcrtaju odgovore na pitanja: Kada se i gdje rodila djevojčica Anjeze? U kakvoj je obitelji odrastala? Koji je bio njezin prvi posao kao časne sestre? Komu se odlučila još više posvetiti? Kako se zove red koji je osnovala? Gdje je živjela veći dio života? Gdje su se sve nalazili domovi Misionarki ljubavi? Koja je najznačajnija nagrada koju je dobila? Je li svijet prepoznao poseban život majke Tereze?  Nakon što je većina učenika završila, čitaju se i dopunjuju podaci koje su učenici pronašli.  **3. RAZMIŠLJAM O HUMANOSTI**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; prepoznaje vrijedne poruke i mudre izreke; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  **Opis aktivnosti**:  Komunikacijska situacija: Tko su misionari? (Ako učenici ne znaju ili ne mogu zaključiti značenje riječi, objašnjenje traže u rječniku.) Što vas je najviše oduševilo u životu majke Tereze? Koje je osobine imala? Kakav je bio njezin život? Objasnite rečenicu: *Tamo gdje se slijevala tuga i patnja svijeta, majka Tereza je bila prisutna, upozoravala, pomagala i molila za pomoć.*  Koja su to mjesta gdje se slijeva tuga i patnja svijeta? Misliš li da je lako ići na mjesta gdje su patnja i tuga svakodnevna pojava?  Postoje li danas takva mjesta u svijetu i s kakvim se problemima ljudi tamo suočavaju? Što mislite postoje li i danas ljudi koji pomažu u nevolji? Na ploču se može zapisati što je biografija i nekoliko najvažnijih podataka o majci Terezi.  **4. KAKO MOGU POMOĆI**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; piše tekstove poštujući strukturu: uvod, razrada i zaključak; provjerava pravopisnu točnost i slovopisnu čitkost.  **Opis aktivnosti**:  Učenici pišu na koje načine oni i njihova obitelj mogu pomoći ljudima u nevolji. Predlažu neku akciju kojom bi se upozorilo na neki problem i pokušaju ponuditi rješenje.  Nakon što završe, učenici čitaju svoje uratke.  Za zadaću mogu istražiti postoji li i danas red Misionarke ljubavi i saznati nešto više o njihovom radu.  Na ploči je:  Majka Tereza  Biografija – književno djelo koje govori o životu neke, najčešće poznate. osobe.  majka Tereza – jedna od najznačajnijih osoba 20. st.  - Misionarke ljubavi – humanost, briga o najsiromašnijima i bolesnima  - Nobelova nagrada za mir | | | | [**Zvučna čitanka**](https://hr.izzi.digital/DOS/46428/92646.html#block-2561832) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 4. Suradnički uči i radi u timu; C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama. **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; C. 2. 1. Sudjeluje u unaprjeđenju života i rada škole; C. 2. 2. Promiče solidarnost u školi.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; A. 2. 2. Učenik se samostalno koristi njemu poznatim uređajima i programima. |