**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 115. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Mudra žena - hrvatska narodna bajka** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – organizira govor prema jednostavnoj strukturi: uvod, središnji dio, završetak  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA ASOCIJACIJE**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; organizira govor prema jednostavnoj strukturi: uvod, središnji dio, završetak; stvaralačkim postupcima oblikuje govorene tekstove; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke.  **Opis aktivnosti:**  Učiteljica/učitelj priprema tablicu s igrom asocijacije. Pojmovi se prikazuju, a učenici moraju pogoditi zajednički pojam u svakome stupcu (vila, zmaj, sedam, kralj), odnosno konačno rješenje BAJKA.   |  |  |  |  | | --- | --- | --- | --- | | MALA | U ŠPILJI | PATULJAKA | KRUNA | | IMA KRILA | OPASAN | KOZLIĆA | U DVORCU | | DOBRA | RIGA VATRU | IZA… GORA | IMA SLUGE | | IMA ŠTAPIĆ | LETI | GODINA | KRALJICA | | **VILA** | **ZMAJ** | **SEDAM** | **KRALJ** | |  | **BAJKA** |  |  |   Učiteljica/učitelj potiče komunikacijsku situaciju: Što su bajke? Koje ste bajke do sada čitali? Sviđaju li vam se bajke? Zašto? Koji su najčešći likovi u bajkama? Kakvi su likovi? Jesu li u bajkama svi događaji stvarni? Kako povezujemo broj sedam s bajkama? Kako najčešće započinju bajke? Koja ti je bajka najdraža? Zašto? Što te se najviše dojmilo u toj bajci? Što si naučila/naučio iz nje? Koje poznate pisce bajki poznajete? Znate li što su usmene priče i kako su nastajale? (U vremenima dok nije bilo televizije i računala ljudi su se zabavljali pripovijedanjem priča, netko bi smislio, ispričao priču, koja bi se tada dalje prepričavala, proširivala, mijenjala, nije bila vlasništvo samo jednoga, već je pripadala svima i prenosila se iz generacije u generaciju.) Kako zovemo takve priče koje se prenose u narodu? Mogu li se tako pričati i bajke? Kada priče postaju bajke? Kako najčešće završavaju bajke? Zašto je važno poznavati hrvatske narodne bajke? | | | | [**Zvučna čitanka**](https://hr.izzi.digital/DOS/46428/92646.html#block-2561852) | **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije;  B. 2. 4. Suradnički uči i radi u timu.  **ODR** B. 2. 1. Objašnjava da djelovanje ima posljedice i rezultate; C. 2. 1. Solidaran je i empatičan u odnosu prema ljudima i drugim živim bićima.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3 Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. MUDRA ŽENA – ČITAMO BAJKU**  **Ishod aktivnosti**: izdvaja važne podatke iz poslušanoga teksta prema uputi; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učiteljica/učitelj daje uputu prije čitanja bajke: Poslušaj pažljivo bajku *Mudra žena* i reci što je žena postala zbog svoje mudrosti.  Učiteljica/učitelj čita bajku. Nakon slušanja priče učenici odgovaraju na postavljeno pitanje i iznose svoj doživljaj priče. (Mudra žena postala je kraljica). Učenici pronalaze nepoznate riječi i objašnjavaju ih na temelju konteksta. | | | |
| **3. RAZGOVARAM O BAJCI**  **Ishod aktivnosti**: izdvaja važne podatke iz poslušanoga teksta prema uputi; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta.  **Opis aktivnosti:**  Učiteljica/učitelj upućuje učenike da otvore udžbenik na 69. stranici. Učenici čitaju priču tako da svaki učenik pročita nekoliko rečenica, a nakon toga učiteljica/učitelj potiče učenike na razgovor pitanjima: Navedi likove iz bajke. Kako bajka započinje? Koliko je kćeri imao otac? Koga će kralj bogato nagraditi? Što mu je po ocu poslala djevojka? Zašto nije sama odnijela cvijeće? Pročitaj što mu je rekao kralj kad je dobio cvjetove. Koju je osobinu kralj prepoznao kod djevojke? Što je djevojka još morala napraviti za kralja? Kako mu je odgovorila? Je li djevojka očekivala što će kralj reći ocu? Pročitaj što je savjetovala ocu, kako će odgovoriti kralju. Što misliš zašto je kralj kliknuo kad je čuo njezin odgovor? Pročitaj što je kralj tražio od nje. Kako je djevojka to riješila? Što je tada odlučio kralj? Koji je uvjet prilikom ženidbe dao kralj djevojci? Koga je jednog dana žena čula u šetnji? Zašto je kraljica odlučila spasiti zatvorenike? Kako ih je spasila? Zašto se kralju to nije sviđalo? Što je kralj tražio od kraljice? Kako je kraljica svojom mudrošću ipak uspjela pobijediti kralja i ostati mu supruga? Kako je bajka završila? | | | |
| **4. SNALAZIM SE U PRIČI**  **Ishodi aktivnosti**: povezuje sadržaj, temu i motive teksta s vlastitim iskustvom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učiteljica/učitelj potiče učenike da prepoznaju zašto je ovo bajka. Ponavljaju ponovno što je bajka i po čemu ih prepoznajemo: Tko je napisao ovu bajku? Učiteljica/učitelj navodi učenike da zaključe koja je tema bajke i zašto se bajka zove *Mudra žena*. Komunikacijska situacija: Gdje se odvija radnja ove bajke? Tko se sve spominje u bajci? Tko su glavni likovi u bajci i koje osobine prepoznaješ kod njih? Koju pouku možeš izvući iz ove bajke? Što znači biti mudar? Objasni. Možemo li razvijati svoju mudrost? Objasni. Poznati znanstvenik i fizičar Albert Einstein je izjavio „Ako želite da djeca budu pametna, čitajte im bajke. Ako želite da budu još pametnija, čitajte im još bajki." Slažete li se s njim?  Rad s udžbenikom: Učiteljica/učitelj potiče učenike da samostalno u udžbeniku riješe zadatke na 71. stranici. U prvome zadatku učenici odgovaraju koja je tri cvijeta djevojka poslala kralju i zašto mu je poslala baš ta tri cvijeta. U drugome zadatku trebaju pronaći tri događaja iz bajke u kojima je žena pokazala svoju mudrost.  Kada učenici riješe zadatke, slijedi zajednička analiza točnosti napisanoga.  Učiteljica/učitelj piše, naslov priče, ime pisca, temu priče, likove i osobine, poruku djela te redoslijed događaja, na ploču, a učenici prepisuju u bilježnice. | | | |
| **5. MOŽEMO I OVO**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti**:  Učiteljica/učitelj dijeli učenike u nekoliko skupina. Svaka skupina dobiva omotnicu sa zadatkom:  1. skupina **:** Napišite bajku *Mudra žena* uobliku igrokaza. Pazite da napišete i sve potrebne didaskalije. Podijelite uloge unutar skupine i uvježbajte dramatizaciju igrokaza.  2. skupina: Zamislite da ste vi mudra žena i opširno prepričajte bajku u 1. licu, kao da se sve vama dogodilo.  3. skupina: Razmislite kako bi bajka mogla i drugačije završiti. Prepričajte sažeto bajku i osmislite drugačiji završetak.  4. skupina: Zamislite da se u kraljevom dvorcu pojavio neki novi lik. Osmislite koje bi bile njegove osobine. Na koji dio radnje je mogao utjecati taj novi lik? Prepričajte bajku tako da uvedete novi lik koji će nešto izmijeniti u glavnom dijelu radnje.  Kada skupine osmisle kako bi riješili zadatke slijedi predstavljanje rješenja. Ostali učenici pažljivo slušaju i jačinom pljeska ocjenjuju uspješnost ostvarenosti zadatka.  Za domaću zadaću mogu ilustrirati bajku i napisati redoslijed događaja. | | | |
| **PRIJEDLOG ZAPISA NA PLOČI:**  **MUDRA ŽENA**  **HRVATSKA NARODNA BAJKA**  Tema bajke: mudra žena postaje kraljica  Glavni likovi: kralj i mudra žena  Sporedni lik: otac  Poruka: Mudrost je znanje potrebno za dobar život. Mudrost je najveće blago.  „Ako želite da djeca budu pametna, čitajte im bajke. Ako želite da budu još pametnija, čitajte im još bajki." Albert Einstein  Mudar je onaj koji… (individualan uradak učenika) | | | |