**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo u geografskim cjelinama** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **DIJELOVI MOJE DOMOVINE**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Naša je domovina podijeljena na manje, geografski raznolike cjeline. Često su imenovane baš prema tim geografskim obilježjima. Učenici pišu na papiriće ime geografske cjeline koju poznaju.  Komunikacijska situacija: Ideš li često u…? Živi li tamo netko od tvoje obitelji? Opiši u nekoliko riječi kakav je tamo reljef.  **2. IMENA GEOGRAFSKIH CJELINA**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učenici promatraju geografske cjeline na karti u udžbeniku. Čitaju nazive cjelina. Uočavaju da su velikim slovom napisane prve riječi u imenima.  Učiteljica/učitelj može na ploču zapisati nekoliko naziva cjelina i pravilo. Učenici zapisuju u svoje bilježnice.  **3. KOLIKO SMO NAUČILI?**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - učenici pišu imena cjelina prema uputama (cjeline koje su dobile ime prema rijekama, cjeline iza gora…)  - prepisuju imena cjelina pisanim slovima  - odabiru dvije geografske cjeline, istražuju i objašnjavaju kako su nastala njihova imena.  Nekoliko učenika čita svoje odgovore. Ostali provjeravaju točnost uratka.  **4. VELIKO SLOVO PISATI ZNAM**  **Ishod aktivnosti:** učenik funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti**  Učenici su podijeljeni u nekoliko grupa (po četvero). Svaka grupa ima papir na koji treba napisati četiri rečenice u kojima će biti imena geografskih cjelina. Rečenice trebaju napisati velikim tiskanim slovima. Papir zamjenjuju s grupom sa svoje lijeve strane te rečenice s papira susjedne grupe prepisuju pisanim slovima. Na učiteljičin/učiteljev znak vraćaju papir grupi od koje su ga dobile. Grupe kontroliraju točnost uratka.  **PRIJEDLOG ZAPISA NA PLOČI**  **Imena geografskih cjelina**  **D**almacija  **L**ika  **G**orski kotar  **H**rvatsko zagorje  U imenima geografskih cjelina naše domovine prva se riječ piše velikim početnim slovom. | | | | **Jedinica** [**Veliko početno slovo u geografskim cjelinama**](https://hr.izzi.digital/DOS/46428/59594.html)  [**Objekt Upoznajem svoju zemlju**](https://hr.izzi.digital/DOS/46428/59594.html#block-1653866)  **Objekt** [**Odgovori**](https://hr.izzi.digital/DOS/46428/59594.html#block-1694023)  **Objekt** [**Veliko početno slovo**](https://hr.izzi.digital/DOS/46428/59594.html#block-1741039)  **Objekt** [**Vrijeme je za kviz**](https://hr.izzi.digital/DOS/46428/59594.html#block-1694326) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike.  **PID OŠ** A.4.3. Učenik objašnjava organiziranost Republike Hrvatske i njezina nacionalna obilježja. B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. |