**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Pipi Duga Čarapa** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. JEDAN DRAGI LIK - KVIZ**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učiteljica/učitelj može na ploču napisati tri slova:    P D Č  Znate li koji se književni lik krije iza ovih slova? Pipi Duga Čarapa jedna je od najpoznatijih dječjih književnih junakinja.  Učenici rješavaju kviz u kojemu provjeravaju što znaju o liku. Učiteljica/učitelj može s učenicima provesti kratku analizu dobivenih rezultata (koliko je učenika točno odgovorilo u pojedinome zadatku).  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje ulomak iz romana *Pipi Duga Čarapa*. Prije čitanja (ili slušanja) ulomka učiteljica/učitelj postavlja pitanje. Učenici pozorno slušaju kako bi, nakon čitanja, mogli odgovoriti: Gdje su na kraju završili Blum i Gromoglasni Karlson?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanoga teksta. Odgovaraju na pitanje postavljeno prije čitanja (Gromoglasni Karlson i Blum završili su na ormaru).  Otvaraju udžbenik i još jednom čitaju. Učiteljica/učitelj pitanjima uvodi učenike u sadržajnu analizu: Gdje je živjela Pipi Duga Čarapa? Tko se šuljao oko vile? Pročitaj što je radila Pipi te večeri. Što je neobično u načinu na koji je Pipi spavala? Objasni što je učinila kad je čula skitnice u sobi. Čemu su se skitnice nasmijale? Što ih je zanimalo? Kako su završili Blum i Karlson?  Tko je glavni lik u ovome romanu? Nabroji neke osobine glavne junakinje. Što je još čini posebno zanimljivom?  Roman, u kojem su glavni likovi djeca, a opisani su njihovi doživljaji, naziva se dječji roman.  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. DOVRŠI PRIČU**  **Ishod aktivnosti:** učenik se koristi jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Rad s udžbenikom: učenici trebaju još jednom, svatko za sebe, pročitati tekst. U udžbenik trebaju napisati kako zamišljaju završetak posjeta dvojice lopova. Nekoliko učenika čita svoje gotove uratke.  Samostalno popunjavaju tablicu u koju zapisuju što su o Pipi znali, što su saznali i što bi voljeli saznati. Nekoliko učenika može pročitati što su zapisali.  **5. OKO TEKSTA TEKST**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu; pokazuje radoznalost, sklonost i znatiželju za komunikaciju s književnim tekstom.  **Opis aktivnosti:**  Učenici su podijeljeni u grupe po četvero. Svaka grupa treba imati laptop, tablet ili mobitel s pristupom internetu. Čitaju tekst o spisateljici Astrid Lindgren. Na koliko je jezika prevedena knjiga Pipi Duga Čarapa?  ZADATAK: Pronađi na internetu i napiši barem šest prijevoda imena Pipi Duga Čarapa. Pokraj prijevoda napiši jezik na koji je prevedeno ime. Predstavnici grupa čitaju odabrane prijevode imena i jezike na koje su imena prevedena.  **PRIJEDLOG ZAPISA NA PLOČI**  Pipi Duga Čarapa  Astrid Lindgren  - ulomak iz romana  GAVNI LIK: Pipi Duga Čarapa  OSOBINE GLAVNOGA LIKA: hrabra, jednostavna, iskrena, snažna, snalažljiva  SPOREDNI LIKOVI: Gromoglasni Karlson i Blum  VRIJEME RADNJE: mračna jesenja večer  MJESTO RADNJA: vila Pipinovac  DJEČJI ROMAN - roman u kojemu su glavni likovi djeca, a opisani su njihovi doživljaji. | | | | [**Zvučna čitanka**](https://hr.izzi.digital/DOS/46428/92646.html#block-2561898) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **IKT** A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima. |