**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 129. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pisanje bilježaka** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  - izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  **-** oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. O ZNANJU I UČENJU**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ, primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj dijeli učenicima po dva papira. Na jedan učenici trebaju napisati prvu riječ koja im padne na pamet kada čuju riječ *znanje* i jednu koja im prva padne na pamet kada čuju riječ *učenje.* Kada su napisali riječi, stavljaju ih na ploču u dva stupca. Slijedi analiza i razgovor o napisanim riječima.  Učiteljica/učitelj pita učenike znaju li koju izreku o učenju i znanju. Ukoliko učenici znaju, navode izreke, a ako ne znaju može neke izreći učiteljica/učitelj. (Kad poučavamo druge, učimo i sami., Pametan čovjek nikad neće reći da sve zna., Svaki čovjek po prirodi teži znanju.) Učenici pojašnjavaju kako su shvatili pojedine izreke. Učiteljica/učitelj potiče učenike da otvore udžbenik na 84. stranici. Učenici čitaju izreke o učenju i znanju. Promišljaju o njima te objašnjavaju slažu li se s njima. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 1. Planiranje: Uz podršku učitelja učenik određuje ciljeve učenja, odabire pristup učenju te planira učenje; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 2.Upravlja emocijama i ponašanjem; A. 2. 4. Razvija radne navike; B. 2. 2. Razvija komunikacijske kompetencije; B. 2. 4. Suradnički uči i radi u timu. |
| **2. BILJEŠKE**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; povezuje grafičku strukturu teksta i sadržaj.  **Opis aktivnosti:**  Učiteljica/učitelj potiče učenike na promišljanje nailaze li na poteškoće dok uče, kako pojedine sadržaje učiti i lakše upamtiti. Pita ih znaju li kako bi mogli olakšati učenje. Učenici dolaze do zaključka da mogu nekako bilježiti sadržaje koje trebaju naučiti.Učiteljica/učitelj potiče učenike da pozorno poslušaju tekst i odgovore na pitanje kako si mogu pomoći da brže nešto nauče. Čita tekst o bilješkama, a učenici pozorno slušaju te odgovaraju na postavljeno pitanje. (Brže mogu učiti ukoliko skrate dugi tekst s pomoću bilježaka.)  Komunikacijska situacija: Što su bilješke? Čemu služe? Mogu li vam bilješke još nekako pomoći? Bilješke mogu pomoći u ponavljanju gradiva, ali i u organizaciji obveza ili slobodnoga vremena. Kada učiš iz udžbenika, što prvo pročitaš? Što se nakon toga pitaš? Treba li preskočiti ilustracije i fotografije? Zašto ne, objasni. Što tada radiš? Nakon što sve pročitaš, gdje ćeš pronaći ključne riječi? Tada krećeš na pisanje bilježaka. Kako ćeš pisati bilješke? Što je podcrtavanje teksta? Čime ćeš ga podcrtati? Što ćeš podcrtati crvenom bojom? A ostalo? Gdje se pišu kratki komentari? Čemu oni služe? Što bilježiš bilješkama? Što trebaš učiniti kako bi bilješke bile korisne? (Pisati samo bitno, izostaviti sve što se ponavlja, napisati najvažniju rečenicu, možeš prikazati gradivo zanimljivim crtežom ili grafičkim prikazom (umna mapa) i kad ponavljaš, čitaš svoje bilješke.)  Učiteljica/učenik potiče učenike da pročitaju i upamte zanimljivost iz koje doznaju da su učenici, koji znaju kako se vode bilješke i tim se znanjem svakodnevno koriste u svojem radu, uspješniji u učenju. Učenici iznose svoje argumente slažu li se ili ne slažu s tom tvrdnjom.  Učiteljica/učitelj zapisuje važne podatke o pisanju bilježaka na ploču, a učenici prepisuju u bilježnice. | | | |
| **3. BILJEŽIMO I UČIMO**  **Ishodi aktivnosti:** povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj dijeli učenike u parove. Na sat donosi dnevne novine, dječje časopise, enciklopedije, a učenici mogu i na mrežnim stranicama pronaći neki poučan i zanimljiv tekst. Zadatak je, služeći se smjernicama za pisanje bilješki, pročitati tekst i napisati bilješke o njemu. Jedan učenik iz para izradit će umnu mapu, a drugi će podcrtavati u boji, skicirati i ispisati u bojama najbitnije podatke kako bi uspješno napravili bilješke koje će biti korisne za učenje. Kada su oba učenika u paru izvršila zadatak, predstavljaju svoje bilješke ostalim učenicima u razredu.  Na kraju sata provode samovrednovanje u tablici koju pripremi učiteljica/učitelj.   |  |  | | --- | --- | | NE MOGU SAMOSTALNO ODREDITI ŠTO JE BITNO.  NE PIŠEM BILJEŠKE U BOJI. MORAM JOŠ VJEŽBATI! |  | | NISAM SAMOSTALAN/SAMOSTALNA U ODREĐIVANJU BITNOGA.  BILJEŠKE PIŠEM U BOJI. JOŠ MALO MORAM VJEŽBATI! |  | | S LAKOĆOM IZDVAJAM BITNO.  BILJEŠKE PIŠEM PREGLEDNO I U BOJI. SVE RADIM SAMOSTALNO! |  |   **PRIJEDLOG PLANA PLOČE**  **BILJEŠKE**  Bilješke su skraćeni zapis duljega teksta koji sadrži najvažnije podatke.  Bilješke mogu biti:  - napisane  - nacrtane (umne mape, skice)  • piši samo ono što je bitno  • podcrtavaj i piši u bojama  • izostavi sve što se ponavlja  • zapiši najvažniju rečenicu  • kad ponavljaš, čitaj svoje bilješke | | | |