**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 22. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Baš da vidim koliko znam! – veliko slovo – ponavljanje** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom, služi se novim riječima u skladu s komunikacijskom situacijom i temom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  **OŠ HJ A.4.4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A.4.5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRONAĐI PAR**  **Ishod aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, prepoznaje važnost neverbalne komunikacije  **Opis aktivnosti:**  Učiteljica/učitelj priprema kartice s nazivima država i njihovih stanovnika.  Primjer kartica:   |  |  |  |  | | --- | --- | --- | --- | | Republika austrija | Austrijanci | republika Poljska | Poljaci | | Bosna I Hercegovina | Bošnjaci | Rumunjska | rumunji | | kraljevina Danska | danci | Republika Slovenija | slovenci | | Irska | irci | Kraljevina švedska | Švedi | | Narodna republika Kina | Kinezi | republika Hrvatska | Hrvati |   Svaki učenik iz „čarobne vreće“ izvlači jednu karticu. Kada svaki učenik ima svoju karticu, počinje tražiti svoga para (država – stanovnik).  Parovi dolaze pred ploču. Provjeravaju jesu li na njihovim karticama točno napisana imena država ili stanovnika, a ako nisu, ispravljaju pogreške. Svaki par stavlja na ploču svoj par kartica i izgovara rečenicu, npr. Ja sam Austrijanac iz Republike Austrije. Svaki par nakon izgovorene rečenice odlazi na mjesto.  **Komunikacijska situacija:** Učiteljica/učitelj potiče pitanjima učenike da zaključe što je bilo pogrešno na napisanim karticama i što su trebali ispraviti. Učenici ponavljaju pravila o pisanju velikog slova: Kada sve moramo paziti na pisanje velikoga slova? Kako pišemo imena ulica i trgova? Kako pišemo imena ustanova? A kako imena gora i voda? Kako pišemo imena gradova i država i njihovih stanovnika.  Učiteljica potiče učenike da zaključe o će ponavljati. Zaključuju da će ponoviti kako se pišu vlastita imena, imena naseljenih mjesta, ulica i trgova, gora i voda, ustanova, kazališta, škola, nazive časopisa, knjiga i filmova, država i njihovih stanovnika. | | | | **Mogu se koristiti objekti iz jedinice** [**Veliko početno slovo u imenima država i stanovnika**](https://hr.izzi.digital/DOS/46428/59584.html) | **PID OŠ** B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi.  B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |
| **2. BAŠ DA VIDIM KOLIKO ZNAM!**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta, piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost  **Opis aktivnosti:**  **Rad s udžbenikom:** Učenici će samostalno uvježbavati sadržaj rješavajući zadatke u udžbeniku. Učiteljica/učitelj potiče učenike da otvore udžbenik i riješe prvi zadatak. Nakon rješavanja prvog zadatka učenici provjeravaju točnost uratka. Učenici samostalno rješavaju sljedeća dva zadatka. Kada većina učenika riješi zadane zadatke, učenici u klupi zamijene udžbenik i međusobno pregledavaju uspješnost rješavanja. | | | |  |
| **3. SADA SVE ZNAM!**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta, piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost, oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj, funkcionalno primjenjuje jezična znanja  **Opis aktivnosti:**  Učiteljica/učitelj potiče učenike da još jednom dobro razmisle o pravilu pisanja velikog početnog slova. Potiče ih da pokušaju pripremljeni nastavni listić riješiti sa što manje pogrešaka. Učiteljica/učitelj pojašnjava učenicima da trebaju ispraviti netočno napisane nazive. Nakon rješavanja listića i frontalne analize, učiteljica/učitelj potiče učenike da u paru odaberu barem deset imena i napišu kraću priču.  Učenici, kada završe rad, sjedaju na autorski stolac i čitaju svoje priče.  **PRIMJER NASTAVNOG LISTIĆA:**  Zaokruži crvenom bojom pogrešno napisana imena, a zatim ih napiši ispravno. Zelenom bojom zaokruži ono što je napisano točno!  Republika hrvatska Hrvatica Veli Lošinj Slavonski Brod  Velika Britanija Finci Španjolci Novi vinodolski  Osječani osječanke Sveti Ivan zelina splićani  Republika Francuska mađari brod Na Kupi Biograd na moru  Dugo selo Slovenci zagrepčani francuzi pula  Zadrani baška Voda Republika Bosna i Hercegovina  nijemci kraljevina španjolska dalmatinci Makedonci | | | |  |
| **4. NA SLOVO, NA SLOVO**  **Ishod aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina  **Opis aktivnosti:** Učiteljica/učitelj priprema tablice za igru *Na slovo, na slovo*. Jedan učenik započinje u sebi govoriti abecedu. Drugi učenik ga zaustavlja kada poželi. Prvi učenik glasno izgovara slovo i svi učenici pokušavaju upisati u tablicu što više zadanih pojmova koji počinju tim slovom, pazeći na pisanje velikog slova.   |  |  |  |  |  |  |  | | --- | --- | --- | --- | --- | --- | --- | | **SLOVO** | **GRAD** | **STANOVNIK** | **DRŽAVA** | **STANOVNIK** | **GORA** | **VODA** | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  |   **Učiteljica/učitelj učenicima zadaje zadatak da za domaću zadaću** istraže i doznaju koja je država poznata po hrani na fotografijama u udžbeniku. Kada pronađu koja je to hrana i iz koje države, trebaju na crte upisati ime države i ime stanovnika te države. Također trebaju popuniti svoje osobne podatke. | | | |  |