**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:105. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Diktat - veliko početno slovo** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  **-** razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  - izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRAMO SE I UČIMO - NA (VELIKO) SLOVO**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj dijeli učenike u parove. Dijeli im pripremljene tablice za igru Na (veliko) slovo.  Učenici u parovima igraju igru. Učiteljica/učitelj prije igre potiče učenike da razmisle o svim pravilima pisanja velikoga početnoga slova. Prije igre ponove se pravila pisanja velikoga početnoga slova u imenima naselja, stanovnika, država, naroda, voda, gora, ulica, trgova, ustanova te filmova i knjiga.  Igru započinje učiteljica/učitelj i zadaje slovo, a učenici moraju napisati ime zadanoga pojma u tablici, koje započinje tim slovom. Učiteljica/učitelj odabire slovo za koje zna da će učenici moći napisati ime svega zadanoga (npr. S – Sisak, Splićani, Slovenija, Slovenci, Sava, Samoborsko gorje, Savska cesta, Sveučilišna knjižnica, Smogovci). Učenici nastavljaju igru tako da jedan učenik u sebi govori abecedu, drugi ga zaustavi, a slovo na kojem je stao sljedeće je zadano slovo. Prije igre učitelj/učiteljica upućuje učenike da mogu, ako se ne mogu sjetiti ili ne postoji nešto na zadano slovo, sami smisliti ime npr. kazalištu, knjizi…  Zajednički se provjerava točnost pisanja velikoga početnoga slova.  Igra može biti i natjecateljska. Točni nazivi se boduju (10 bodova ako je samo jedan učenik napisao zadani naziv točno ili 5 bodova, ako je više učenika napisalo ispravno isti naziv. Na kraju se svi osvojeni bodovi zbrajaju).   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | SLOVO | NASELJE | STANOVNIK | DRŽAVA | NAROD | VODA | GORA | ULICA ILI TRG | USTANOVA | KNJIGA ILI FILM | | **S** |  |  |  |  |  |  |  |  |  | |  |  |  |  |  |  |  |  |  |  | |  |  |  |  |  |  |  |  |  |  | | | | |  | **PID OŠ** B. 4. 3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.  **OSR** A. 2. 1. Razvija sliku o sebi;  B. 2. 2. . Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. PIŠEMO DIKTAT**  **Ishod aktivnosti:** izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj najavljuje pisanje diktata u kojem će se provjeravati pisanje velikoga početnoga slova. Upozorava učenike na pažljivo slušanje, uredno i čitko pisanje, poštivanje pravopisnih pravila.  **Primjer diktata:**  Moje je ime Ivan Tomić i živim u Velikoj Gorici. Svakoga ljeta u posjet mi dolazi prijatelj Jakov iz susjedne Republike Slovenije. Uvijek najprije posjetimo Zagreb. Do sada smo obišli mnoge znamenitosti, a najviše volimo šetati Gornjim gradom. Na Gornji grad odlazimo uspinjačom. Ove godine posjetit ćemo muzeje: Tehnički muzej Nikola Tesla, Muzej iluzija i Muzej čokolade Zagreb. Prošetat ćemo Ilicom i Cvjetnim trgom, a Maksimirskom cestom ići ćemo do parka Maksimir. Svake godine odlazimo na more gdje se susrećemo s prijateljima Austrijancima, Nijemcima i Talijanima. Posjetili smo Zadar, Biograd na Moru, Sveti Filip i Jakov. Posebno su mu se svidjeli crkva svetog Donata i Morske orgulje u Zadru. Oduševio ga je ribolov na Vranskom jezeru. Ove godine odlučili smo ljetovati na otoku Viru. Ponijeli smo knjige za čitanje na plaži. Ja sam odabrao roman Mire Gavrana Zaljubljen do ušiju, a Jakov želi pročitati knjigu i pogledati istoimeni film Kronike iz Narnije.  Nakon pisanja diktata učenici mogu nastaviti igru s početka sata. | | | |  |
| **3. ISPRAVAK I ANALIZA**  Učiteljica/učitelj ispravlja diktate, uočava najčešće pogreške te na sljedećem satu skreće učenicima pozornost na česte pogreške. Učenici pišu ispravak diktata. | | | |  |  |