**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Razredni spomenar** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SPOMENAR JE VAŽNA STVAR**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ; prepoznaje važnost neverbalne komunikacije; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj priprema kartice s riječima koje su bile važne u razredu protekle četiri godine, a prva slova riječi daju riječ spomenar. Učiteljica/učitelj moli učenike da biraju redne brojeve od 1. do 8. i kad učenik kaže redni broj, učiteljica/učitelj riječ s tim rednim brojem stavlja na ploču na njeno mjesto kako bi se na kraju od prvih slova mogla složiti riječ spomenar.  Prijedlog riječi:  1. **S**LOGA 2. **P**JESMA 3. **O**SMIJEH 4. **M**AŠTA 5. **E**MOCIJE 6. **N**ADARENOST 7. **A**KTIVNOST 8. **R**ADOST    Učiteljica/učitelj potiče komunikacijsku situaciju: Koja vam je od ovih riječi najljepša? Zašto? Koju biste prvo povezali s našim razredom? Zašto? Koju riječ smatrate najvažnijom? Zašto? Koje riječi povezujete uz književna djela koja smo čitali? Koju biste riječ pridružili kojemu prijatelju iz razreda? Za svakoga pronađite riječ koja mu najbolje odgovara.  Pročitajte prvo slovo svake riječi i od slova složite riječ. Koju ste riječ složili? Jeste li čuli za riječ *spomenar*? Što je spomenar?  Jeste li vidjeli kako su spomenari izgledali nekada? Što se pisalo u spomenare? Učiteljica/učitelj može pokazati spomenar, fotografiju spomenara ili ispričati učenicima o spomenarima koje su djeca nekad imala i ispunjavala jedni drugima.  **2. ISPUNJAVAMO RAZREDNI SPOMENAR**  **Ishod aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj upućuje učenike da riješe zadatke na 148. i 149. str. udžbenika tj. da ispišu razredni spomenar kako bi se uvijek mogli prisjetiti lijepih trenutaka koje su zajedno proveli. Kada učenici završe zadatke, čitaju ono što su napisali, a učiteljica/učitelj im se potpisuje te svojim potpisom potvrđuje da svatko od učenika izrasta u dobru, pametnu i veselu osobu.  **3. NAPIŠI MI…**  **Ishod aktivnosti**: koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici jedni drugima pišu neku lijepu poruku na 150. str. udžbenika i potpisuju se.  Učiteljica/učitelj savjetuje učenicima da izrežu te tri stranice iz udžbenika i spreme ih u kutiju uspomena (uz napomenu da se iz knjiga ne izrezuju stranice, ali da je ovo iznimka jer je uspomena, a udžbenik će ionako odložiti u stari papir, a uspomena će ostati sačuvana). | | | |  | **UKU** C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 3. Razvija strategije rješavanja sukoba;  B. 2. 4. Suradnički uči i radi u timu;  C. 2. 3. Pridonosi razredu i školi.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; B. 2. 1. Promiče pravila demokratske zajednice; B. 2. 2. Sudjeluje u odlučivanju u demokratskoj zajednici; C. 2. 1. Sudjeluje u unaprjeđenju života i rada škole;  C. 2. 2. Promiče solidarnost u školi;  C. 2. 3. Promiče kvalitetu života u školi i demokratizaciju škole; C. 2. 4. Promiče razvoj školske kulture i demokratizaciju škole. |