**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Voćnjak u jesen - pjesma (pjesničke slike)** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE VIŠE**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  Opis aktivnosti:  Učenici trebaju u jednoj minuti napisati što više naziva voća. Po isteku vremena trebaju odložiti olovke i prebrojiti nazive koje su napisali. Učiteljica/učitelj može proglasiti razrednog pobjednika.  **2. SLUŠAM TEKST**  Ishod aktivnosti: učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Tko može brati jesensko voće?  Učiteljica/učitelj čita pjesmu *Voćnjak u jesen* Mladena Pokića.  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu, prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja (Jesensko voće može brati tko god hoće).  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme:  Nabroji voće koje se spominje u pjesmi. O kojem godišnjem dobu govori pjesma? Kakve su voćne grane? Koje su se voćke zagledale u pjesnika? Opiši kakve su kruške. Pročitaj stihove u kojima su opisane šljive. Što dunja širi? Čega je puno jesensko voće? Zašto su neki stihovi otisnuti drugom bojom? Koje pjesničke slike prepoznaješ u njima?  Koliko pjesma ima strofa? Koliko u svakoj strofi ima stihova? Koja je tema pjesme?  Učiteljica/učitelj može zapisati na ploču naslov pjesme i ime pjesnika te broj strofa, stihova i rimu.  **4. PJESNIČKE SLIKE**  Ishod aktivnosti: učenik povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Razmisli koji bi se zvukovi mogli dočarati pjesničkim slikama. Zamisli da si pjesnik. Koje bi sve zvukove voćnjaka u jesen mogao/mogla prikazati slušnim pjesničkim slikama?  Napiši nekoliko primjera. Zažmiri i zamisli što se sve kreće i pomiče u voćnjaku. Osmisli dvije pjesničke slike kojima ćeš dočarati kretnje u voćnjacima. Postoje li trenutci kada u voćnjaku sve miruje?  Osmisli recept u kojem se može upotrijebiti jesensko voće.  **5. OKO TEKSTA TEKST**  Ishod aktivnosti: učenik provjerava pravopisnu točnost i slovopisnu čitkost  **Opis aktivnosti:**  Učenici trebaju otkriti i zapisati prava imena mjeseci u godini te napisati redni broj svakog mjeseca.  Čitaju svoje gotove uratke.  **PRIJEDLOG ZAPISA NA PLOČI**  **Voćnjak u jesen**  **Mladen Pokić**  - pjesma  TEMA: jesen u voćnjaku  KOMPOZICIJA: sedam strofa, svaka od četiri stiha  RIMA: rimuju se prvi i drugi stih i treći i četvrti u svim strofama  PJESNIČKA SLIKA:  (Učenici mogu prepisati jednu pjesničku sliku.) | **Jedinica** [**Pjesma - pjesničke slike**](https://hr.izzi.digital/DOS/46428/66880.html)  [Zvučna čitanka](https://hr.izzi.digital/DOS/46428/92646.html#block-2562184) | **UKU** A. 2. 3. Kreativno mišljenje:  Učenik se koristi kreativnošću za oblikovanje svojih ideja i pristupa rješavanju problema.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A. 2. 3. Razvija osobne potencijale.  B. 2. 2. Razvija komunikacijske kompetencije.  **ODR** A.2.1. Razlikuje pozitivne i negativne utjecaje čovjeka na prirodu i okoliš.  A.2.2. Uočava da u prirodi postoji međudjelovanje i međuovisnost.  C. 2. 2. Razlikuje osobnu od opće dobrobiti.  **ZDR** A. 2. 2. A. Razlikuje pravilnu od nepravilne prehrane i razumije važnost pravilne prehrane za zdravlje.  **POD** A. 2. 1. Primjenjuje inovativna i kreativna rješenja. |