**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Rječnik i enciklopedija – aktivnosti** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – objašnjava nepoznate riječi služeći se dječjim rječnicima  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet  – dolazi do podataka kombinirajući različite izvore  -upotrebljava podatke u različite svrhe: proširuje sadržaje učenja, priprema se za pisanje i govorenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **MEMORI**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; primjenjuje nove riječi u komunikacijskoj situaciji.  **Opis aktivnosti:**  Učiteljica/učitelj priprema kartice za memori. Učenici su podijeljeni u skupine. Svaka skupina dobiva kovertu s karticama za igru memori. Na će jednoj kartici biti manje poznate riječi, a na drugoj slika te riječi ili riječ koja je objašnjenje manje poznate riječi (npr. barjak – zastava; bedem - zidina; caklina – sjaj; elisa - propeler; far – reflektor; lađa - brod; malj - bat; palača – dvorac; sablast - duh). Pobijedio je igrač u skupini koji ima najviše osvojenih parova.  Nakon igre učiteljica/učitelj pitanjima potiče komunikacijsku situaciju: Jeste li znali pronaći sve parove? Jesu li vam sve riječi poznate? Gdje možemo pronaći objašnjenje nepoznatih riječi? Gdje možemo pronaći te knjige?  Učiteljica/učitelj razgovora s učenicima o tome gdje u knjižnici stoje rječnici i enciklopedije, tko se njima služi (uglavnom učenici viših razreda) i za što im trebaju (pisanje referata, izrada plakata, pronalaženje nepoznatih pojmova, riječi). Učiteljica/učitelj donosi na sat onoliko rječnika i enciklopedija koliko je skupina. Ukratko ponavlja kako se služimo rječnicima (u kazalu abecednim redom tražimo pojam, riječ koja nam treba), a kako enciklopedijom (pojmove pronalazimo s pomoću sadržaja koji se nalazi na početku ili kazala koje se nalazi na kraju). | | | | **Mogu se koristiti objekti iz jedinice** [**Rječnik i enciklopedija**](https://hr.izzi.digital/DOS/46428/66862.html) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka; C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju.  **OSR** B. 2. 2. Razvija komunikacijske kompetencije;  B. 2. 4. Suradnički uči i radi u timu. |
| **2. TKO ĆE BOLJE**  **Ishodi učenja:** primjenjuje nove riječi u komunikacijskoj situaciji; objašnjava nepoznate riječi služeći se dječjim rječnicima; prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet; dolazi do podataka kombinirajući različite izvore; upotrebljava podatke u različite svrhe: proširuje sadržaje učenja, priprema se za pisanje i govorenje.  **Opis aktivnosti:**  Učenici ostaju podijeljeni u skupine s početka sata. Svaka skupina izabire ime i dijeli uloge: glasnogovornik (traži pomoć od učiteljice/učitelja, prezentira rad grupe na kraju), pisar (popunjava listić), istražitelji (pronalaze podatke potrebne za rješavanje zadatka). Svaka skupina dobiva svoj listić i rješava zadatke. Na listiću mogu pisati po tri zadane riječi koje učenici trebaju pronaći u rječniku i zapisati njihovo objašnjenje ili po tri pojma koja trebaju pronaći u enciklopediji i o svakome pojmu ispisati po dva ili tri najvažnija podatka (po vlastitome mišljenju) i broj stranice gdje su pronašli neki pojam. (Npr. 1. Pronađi poglavlje o POLARNIM ŽIVOTINJAMA i prepiši nekoliko podataka o Arktiku. 2. Na kojoj si stranici pronašao/la pojam CIKLONA? Napiši nekoliko važnih podataka o pojmu. 3. Pronađi pojam TIGAR i ukratko ga objasni. Ili 1. Pronađi pojam KUHINJA i objasni ga. 2. Na kojoj si stranici pronašao pojam RIBOLOV? Napiši objašnjenje. 3. Pronađi pojam CHICAGO i objasni ga.)  Učenici će ukratko prezentirati svoje uratke, razgovarati o tome što im je bilo najlakše, a što najteže pronaći. Reći će jesu li zadovoljni kako se snalaze u knjigama te smatraju li da će im to znanje pomoći i ubuduće. Zadatci se mogu bodovati i tako dobiti pobjednička skupina. | | | |  |
| **3. PROVJERAVAM SVOJE ZNANJE**  **Ishodi aktivnosti:** prepoznaje moguće izvore podataka i informacija: stručnjaci ili drugi pojedinci, školske ili narodne/gradske knjižnice, internet; upotrebljava podatke u različite svrhe: proširuje sadržaje učenja, priprema se za pisanje i govorenje.  **Opis aktivnosti:**  Učiteljica/učitelj potiče učenike da ponove o kojim su sve knjigama iz referente zbirke u knjižnici do sada učili. Što je pravopis, što rječnik i kakvih sve ima i što je enciklopedija? Nakon ponavljanja učenici će samostalni rješavati nastavni listić.   1. Spoji crtama u boji!   Knjiga u kojoj su pravila pisanja nekog jezika je sadrži riječi dvaju jezika.  Rječnike i pravopise rječnik.  Enciklopedija se sastoji od abecednim redom.  Riječi su u rječniku poredane pravopis.  Knjiga u kojoj se objašnjava značenje riječi je nekoliko tomova.  Dvojezični rječnik ne iznosimo izvan knjižnice.  Nakon završetka rješavanja nastavnoga listića provodi se analiza rješenja. | | | |  |  |