**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:27 . | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Hrvatska legenda – Trešnje tugarinke** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A.4.4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  **OŠ HJ B.4.1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  **OŠ HJ B.4.4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREMETALJKA**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, primjenjuje nove riječi u komunikacijskoj situaciji  **Opis aktivnosti:** Učiteljica/učitelj priprema slova Š NJ E R A T na ploču. Učenici trebaju poredati slova pravilnim redoslijedom da bi dobili riječ T R E Š NJ A. Kada učenici riješe anagram, učiteljica/učitelj potiče komunikacijsku situaciju: Što znaš o trešnjama? Kada dozrijevaju? Opiši trešnje. Jesu li sve trešnje jednake? Zašto su trešnje zdrave? Što misliš, postoje li još neke zanimljivosti o trešnjama? Gdje bismo mogli pronaći takve zanimljivosti? Učiteljica/učitelj priprema nekoliko enciklopedija ili računalo, dijeli učenike u skupine te im daje zadatak da istraže na internetu ili u enciklopediji i napišu nekoliko zanimljivosti o trešnjama. Nakon 10 minuta učenici čitaju i uspoređuju svoje zapise. Učiteljica/učitelj potiče razgovor o najsočnijim trešnjama Tugarinkama. Upućuje učenike da pročitaju *Oko teksta tekst* i doznaju po čemu su te trešnje dobile ime. | | | |  | **PID OŠ** A.4.3.Učenik  objašnjava organiziranost Republike Hrvatske i njezina nacionalna obilježja.  **IKT** A.2.1. Učenik prema savjetu odabire odgovarajuću digitalnu tehnologiju za obavljanje zadatka.  **OSR** B.2.2.  Razvija komunikacijske kompetencije.  **UKU** A.2.3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. SLUŠAM PRIČU**  **Ishodi aktivnosti**: izdvaja važne podatke iz poslušanoga teksta prema uputi, oblikuje bilješke na temelju izdvojenih podataka, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom  **Opis aktivnosti:** Učiteljica/učitelj daje uputu prije čitanja priče: Poslušaj pažljivo priču Diane Zalar, *Trešnje Tugarinke* i saznaj zašto su trešnje iz Tugara najukusnije, najsočnije i najslađe.  Učiteljica/učitelj čita priču.  Nakon slušanja priče učenici odgovaraju na pitanje iz upute prije čitanja i iznose svoj doživljaj priče. Jeste li vi kada isprobali ovakve trešnje? Kako saznajemo o trešnjama, a kako zovemo ovakve priče? | | | | [**Zvučna čitanka**](https://hr.izzi.digital/DOS/46428/92646.html#block-2562179) |
| **3. RAZGOVOR O PRIČI**  **Ishodi aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenih podataka,  povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, prepričava tekst na temelju bilježaka, objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **Opis aktivnosti:** Učiteljica/učitelj navodi učenike da otvore udžbenik. Učenici čitaju priču još jednom po dijelovima, a učiteljica/učitelj potiče učenike da uoče nepoznate riječi u tekstu. Učenici nakon čitanja priče ističu nepoznate riječi i pokušavaju otkriti njihovo značenje na temelju sadržaja priče ili čitaju objašnjenje manje poznatih riječi. Nakon toga učiteljica/učitelj potiče učenike na sadržajnu analizu pitanjima: Kako započinje priča? Što saznajemo o trešnjama? Kojom pričom saznajemo zašto su te trešnje tako slatke? Kada se događa radnja ove priče? Tko je u to vrijeme bio na čelu slavenskih plemena? Kako su se zvale sestre? U čemu su bile bolje i od muškaraca? Objasni zašto. U što su Slaveni najviše vjerovali? Koji je za njih bio najveći i najmoćniji bog? Pronađi u priči od čega je Svarog stvorio prve ljude (muškarca i ženu). Što su saznale Buga i Tuga od djeda, što će se dogoditi ako netko posiječe stablo? Vjeruješ li da je to moguće? Pronađi i pročitaj ulomak iz teksta koji govori kako su Slaveni živjeli u ono doba. Koje osjećaje su tada gajili prema prirodi? Opiši zemlju u koju su se uputile Tuga i Buga. Jesu li obje sestre nastavile put? Gdje je stigla Tuga sa svojom vojskom? Znaš li gdje se nalazi taj predio, gdje teče rijeka Žrnovnica, gdje je Stobreč? Što je tamo Tuga osnovala? Što je Tuga prvo ugledala kada je sjahala? Što je zaželjela? Je li se ostvarila Tugina molba? Gdje je završila njezina duša nakon smrti? Kakve su trešnje iz Tugara? Zašto su baš takve? | | | |  |
| **4. SNALAZIM SE U PRIČI**  **Ishodi aktivnosti:** povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, razgovara s drugim učenicima o vlastitome doživljaju teksta  **Opis aktivnosti**: Učiteljica/učitelj pitanjima uvodi učenike u komunikacijsku situaciju: Prisjeti se što je legenda. Učenici čitaju u udžbeniku definiciju legende. (Legenda je pripovijest u prozi ili stihovima u kojoj ima povijesno-biografskih podataka, a  pomiješana je i s nestvarnim pojedinostima.) Što ti se svidjelo u ovoj legendi? O kome govori ova legenda? Jesu li ti zanimljive legende o prošlosti tvoje domovine? Ima li nešto neobično u ovoj legendi? Izdvoji. Što je nestvarno u ovoj legendi? Kojom se pripovjedačkom tehnikom koristi spisateljica da bi nam približila ovu legendu? Koja je tema ? Tko je glavni lik ? Koji se još likovi spominju? Kako priča započinje? A kako završava? Razmisli pa objasni rečenicu: „Nije stoga čudno što su trešnje iz Tugara tako slatke i ukusne, kad ih daruju stabla u kojima stanuju duhovi naših predaka“. Učiteljica/učitelj može zapisati na ploču, a učenici u pisanke naslov priče i ime autorice te likove. | | | |  |
| **5. MOGU I SAM**  **Ishodi aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenih podataka  **Opis aktivnosti:** Rad s udžbenikom. Učenici samostalno i pažljivo čitaju i rješavaju zadatke u udžbeniku. Učenici trebaju samostalno odabrati koja je tvrdnja točna i zašto su trešnje Tugarinke tako slatke i ukusne, a nakon toga u tablicu razvrstati što bi moglo biti izmišljeno, a što stvarno u ovoj legendi. Kada većina učenika bude gotova, slijedi zajednička analiza. | | | |  |
| **6. LEGENDA I JA**  **Ishodi aktivnosti:** piše tekstove poštujući strukturu: uvod, razrada i zaključak, piše prema predlošcima za ovladavanje gramatičkom i stilističkom normom potrebnom za strukturiranje teksta, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:** Učiteljica/učitelj podsjeća učenike na to da se u legendi govori da su dobre duše našle svoj dom u stablu i vratile se tako prirodi. Potiče ih da razmisle o tome, kad bi mogli birati, u kojem bi stablu željeli da se njihova duša nastani? Zadaje učenicima zadatak da napišu zašto su odabrali baš to stablo. Da bi sastavak bio uspješan, trebaju upotrijebiti maštu, paziti da sastavak ima tri dijela i pokušati osmisliti svoju priču (legendu).  Kada napišu legende, učenici dolaze na autorski stolac i čitaju ih. Izrađuju zajednički plakat *LEGENDE 4.\_\_.* | | | |  |
| **PRIJEDLOG ZAPISA NA PLOČI**  **Trešnje tugarinke**  **Diana Zalar**  Tema priče: legenda o trešnjama Tugarinkama  Likovi: Tuga i Buga  „Nije stoga čudno što su trešnje iz Tugara tako slatke i ukusne, kad ih daruju stabla u kojima stanuju duhovi naših predaka“ (individualno objašnjenje učenika)  Legenda je pripovijest u kojoj ima povijesno-biografskih podataka, a pomiješani su stvarni i nestvarni događaji.  Prijedlog domaće zadaće:  Pronađi i prepiši rečenicu iz koje doznaješ što je Tuga prvo ugledala nakon što je sjahala na području današnjih Tugara. Iz te rečenice ispiši u tablicu sve imenice i pridjeve.   |  |  | | --- | --- | | IMENICE | PRIDJEVI | |  |  | |  |  | |  |  | | | | |  |