**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Ponavljanje književnih pojmova** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo  – provjerava pravopisnu točnost i slovopisnu čitkost  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  – prepoznaje obilježja proznih tekstova: događaj, likovi, pripovjedne tehnike  – prepoznaje obilježja dramskih tekstova: lica, dijalog, monolog | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **SLAGALICA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učenici su podijeljeni u grupe po četvero. Učiteljica/učitelj može pripremiti omotnice sa slovima za svaku grupu. U omotnici su slova od kojih učenici trebaju sastaviti riječi: KNJIŽEVNE VRSTE. Na prazan papir trebaju napisati sve književne vrste koje su upoznali. Pobijedila je grupa koja prva točno izvrši zadatak.  **2. PONAVLJAMO**  **Ishod aktivnosti:** učenik objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; prepoznaje obilježja proznih tekstova: događaj, likovi, pripovjedne tehnike; prepoznaje obilježja dramskih tekstova: lica, dijalog, monolog; piše veliko početno slovo; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom:  - spajaju pojam i njegovo značenje  - pišu što je teme i posao pisca  - nabrajaju pet književnika  - objašnjavaju razliku između glavnog i sporednog lika  - razlikuju rimu, stih i strofu  - objašnjavaju pojmove legenda i domoljubna pjesma  - povezuju zanimljivost i pojam koji se u njoj nalazi.  Nekoliko učenika čita gotove uratke.  **3. PITAM I ODGOVARAM**  **Ishod aktivnosti:** učenik objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; piše veliko početno slovo; provjerava pravopisnu točnost i slovopisnu čitkost.  **Opis aktivnosti:**  Učenici su u grupama. Svaka grupa dobit će na listiću jednu književnu vrstu (pjesma, basna, bajka, igrokaz, legenda…).  Učenici trebaju pročitati tekst i napisati pet pitanja kojima bi, da su učitelji, provjerili znanje o književnoj vrsti. Listić s tekstom i pitanjima zamjenjuju s grupom sa svoje lijeve strane te trebaju odgovoriti na zadana pitanja susjedne grupe. Vraćaju materijale grupi od koje su ih dobili te provjeravaju odgovore na pitanja koja su zadali.  **4. SAMOPROCJENA**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učiteljica/učitelj može pripremiti listić za samoprocjenu**.** Učiteljica/učitelj može istu tablicu nacrtati na ploču ili projicirati s pomoću projektora te u nju upisati rezultate razreda (u svaki stupac određeni broj učenika). | | | | **Mogu se koristiti objekti iz prethodno obrađenih jedinica modula** [**Književnost i stvaralaštvo**](https://hr.izzi.digital/DOS/46428/66870.html) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike. |