**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 111. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **PRIDJEVI - PISANJE POSVOJNIH PRIDJEVA NA -SKI, -ŠKI, -ČKI i -ĆKI - ponavljanje i vježba** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – služi se novim riječima u skladu s komunikacijskom situacijom i temom  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – točno piše posvojne pridjeve izvedene od vlastitih imena  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TKO ĆE PRIJE, TKO ĆE TOČNO?**  **Ishodi aktivnosti:** služi se novim riječima u skladu s komunikacijskom situacijom i temom; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama; razumije gramatičku kategoriju vrste riječi (imenice, glagoli, pridjevi); piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena.  **Opis aktivnosti:**  Učiteljica/učitelj dijeli učenike u nekoliko skupina. Svaka skupina se nalazi u koloni. Ploča je podijeljena na onoliko polja koliko je kolona. Na znak prvi učenik iz kolone dolazi do ploče, izvlači papirić iz omotnice koja se nalazi ispred svake kolone. Na papirićima pišu jedna vlastita i jedna opća imenica. Zadatak je oblikovati pridjev kako bi odgovarao zadanoj imenici. (npr. Ivan - šal → učenici moraju napisati Ivanov šal; Pag – sir → paški sir; Marija – knjiga; Samobor – kremšnite; Jasna – automobil; Hrvatska – jezik; Vinko – truba; Rijeka – šetnica…) Učenici pišu par pridjev i imenicu na ploču pazeći na pisanje velikoga početnoga slova. Za svaki ispravno napisani par riječi skupina dobiva bod. Zbrajaju se bodovi i proglašava pobjednička skupina. Učiteljica/učitelj potiče komunikacijsku situaciju: Što su imenice? Kakve imenice razlikujemo? Što su pridjevi? Koje pridjeve razlikujemo? Što je pridjev imenici? Marija Znika je rekla: Pridjev je dijete koje pokazuje kakva mu je majka. Objasni izreku.  Kakvim slovima pišemo posvojne pridjeve izvedene iz vlastitih imena koji završavaju na -ev, -ov, -in, a kako one koji završavaju na -ski, -ški. -čki i -ćki? | | | | **Mogu se koristiti objekti iz jedinica** [**Posvojni pridjevi**](https://hr.izzi.digital/DOS/46428/66856.html) **i** [**Pisanje posvojnih pridjeva izvedenih od vlastitih imena**](https://hr.izzi.digital/DOS/46428/59605.html) | **PID OŠ** B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije; B. 2. 4. Suradnički uči i radi u timu.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. IZABERI IZ DIKTATA**  **Ishod aktivnosti**: izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena.  **Opis aktivnosti**:  Učiteljica/učitelj čita učenicima tekst zasićen pridjevima. Učenici, kada čuju opisni pridjev pljesnu, kada čuju gradivni pridjev okrenu se oko svoje osi, a kada čuju posvojni pridjev čučnu. Učenik koji pogriješi ispada iz igre. (Primjer priče: Martinova mama često šeće zagrebačkim parkovima. Ponekad uz nju veselo trčkara razigrani psić. Najsretniji je kada odu u maksimirsku zelenu šumu i trči šljunčanim putevima. Umorni ponekad zastanu i odmaraju na drvenim klupama. Kod kuće ih čekaju plavooki Martin i nasmijani tata. Nestrpljivo očekuju mamu pripremajući joj ukusnu večeru. Tata je narezao zagorsku slaninu, slavonski kulen, zagrebački sir i vrhnje, Martin je na stol postavio kristalne čaše i porculanske tanjure.) | | | |  |
| **3. ZNAM O PRIDJEVIMA**  **Ishod aktivnosti:** piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena; provjerava pravopisnu točnost i slovopisnu čitkost;razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom**:** Učiteljica/učitelj potiče učenike da otvore udžbenik na 65. stranici te riješe prvi zadatak. Kada svi završe, analizira se napisano. Učenici su trebali načiniti pridjeve od imenica Marko, prijatelj, Hrvatska i uvrstiti ih u zadane rečenice tako da imaju smisla. Kada naprave zadatak, kontrolira se uradak i zaključuju da će ponavljati o posvojnim i opisnim pridjevima. Učiteljica/učitelj dijeli učenike u skupine s početka sata. Svaka skupina treba napisati što više pridjeva koji opisuju zadanu osobinu. Kad je većina dovršila, slijedi analiza napisanoga i proglašenje skupine koja je točno napisala najviše pridjeva koji opisuju određene osobine. Kada su gotovi, svaka skupina, uz pomoć napisanih pridjeva, osmišljava tri rečenice. Skupine čitaju svoje napisane rečenice, a učiteljica/učitelj provjerava ispravnost napisanoga. Učenici tada samostalno rješavaju posljednji zadatak u udžbeniku, precrtavaju riječi koje ne pripadaju nizu i pišu kojoj vrsti pripadaju riječi koje nisu precrtane. Nakon riješenoga zadatka učenici čitaju rješenja i na taj način provjeravaju točnost usvojenoga sadržaja. | | | |  |
| **4. PONAVLJANJE JE MAJKA ZNANJA**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj priprema nastavni listić koji učenici samostalno rješavaju nakon pojašnjenja eventualnih nejasnoća.  Nakon što većina riješi, slijedi zajednička analiza.  **Primjer listića:**  **POSVOJNI PRIDJEVI - PONAVLJANJE**   1. **Prepiši rečenice pisanim slovima. Pazi na veliko početno slovo!**   **UZ CESTU SE NALAZE STARI FRANKOPANSKI DVORCI.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **OBIŠLA JE SVE ZADARSKE ULICE.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **VOLIM JESTI ZAGORSKE ŠTRUKLE, BEČKU SAVIJAČU I MEĐIMURSKU GIBANICU.**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   1. **Dopuni rečenice odgovarajućim pridjevima izvedenim od vlastitih imenica.**   Šetati \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zidinama je nezaboravan doživljaj.  (DUBROVNIK)  Izdaleka se vidi \_\_\_\_\_\_\_\_\_\_\_\_\_\_\_ jahta privezana u \_\_\_\_\_\_\_\_\_\_\_\_\_\_\_\_\_\_\_ luci.  (TOMISLAV) (SPLIT)  Od svih \_\_\_\_\_\_\_\_\_\_\_\_\_\_\_\_\_ vikendica, najljepša je \_\_\_\_\_\_\_\_\_\_\_\_\_\_\_\_\_\_\_\_\_\_\_.  (OREBIĆ) ( JADRANKA)   1. Napiši posvojne pridjeve od imenica:   Hrvatska \_\_\_\_\_\_\_\_\_\_\_\_\_ Pag \_\_\_\_\_\_\_\_\_\_\_\_\_\_\_\_ Lika \_\_\_\_\_\_\_\_\_\_\_\_\_\_\_\_\_  Ivan \_\_\_\_\_\_\_\_\_\_\_\_\_\_ Dubrovnik \_\_\_\_\_\_\_\_\_\_\_\_\_\_ Tanja \_\_\_\_\_\_\_\_\_\_\_\_\_\_\_  Nakon rješavanja listića učenici popunjavaju tablicu samovrednovanja. | | | | **Objekt** [**Kontrolni zadatci**](https://hr.izzi.digital/DOS/46428/0.html) |  |