**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:134. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Majstor za pisanice – ulomak** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KAKO JAJE POSTAJE PISANICA**  **Ishod aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj pitanjima potiče komunikacijsku situaciju: Koji vam je najdraži uskrsni običaj? Kako bojite jaja? Kako zovemo obojeno uskrsno jaje? Promotrite fotografiju u udžbeniku na 109. str. Čime su obojena jaja? Znate li još neke načine bojenja jaja prirodnim sastojcima? Što mislite je li bolje bojiti jaja prirodnim sastojcima ili kupljenim bojama? Zašto? Učenici čitaju *Oko teksta tekst* nakon čega slijedi razgovor o pročitanome: Kako nastaju motivi biljaka na jajima? Jeste li ikada bojili jaja na taj način?  **2. SLUŠAM, ČITAM, RAZGOVARAM**  **Ishod aktivnosti:** izdvaja važne podatke iz poslušanoga teksta prema uputi; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; prepoznaje vrijedne poruke i mudre izreke.  **Opis aktivnosti:**  Učiteljica/učitelj čita tekst, a prije čitanja postavlja učenicima pitanje na koje će odgovoriti nakon slušanja teksta: Što je djecu posebno zadivilo na tatinim pisanicama? Tko je majstor za pisanice?  Učenici mogu u sebi ili naglas pročitati tekst, a zatim učiteljica/učitelj postavlja pitanja o tekstu: Za koji se blagdan priprema obitelj iz priče? Nabroji koje sve poslove moraju obaviti. Kamo odlaze na uskrsno jutro? Objasni tko je „pleter košara“. Kakvim je vezom baka izvezla ubrus? Zna li netko kakav je to vez? (Može se pogledati fotografija slavonskoga veza.) Pročitaj što je baka rekla o starinskome načinu bojanja pisanica. Kojim su se sve voćem i povrćem koristili pri bojenju? Kako je tata ukrasio pisanice? Što je tema ovoga ulomka? Nabrojite likove u priči.  **3. TRADICIJA I SUVREMENOST**  **Ishod aktivnosti:** povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; argumentira vlastite doživljaje i zaključuje o uočenim vrijednostima književnoga teksta; razgovara i govori prema zadanoj ili slobodnoj temi.  **Opis aktivnosti:**  Učenici iznose svoja razmišljanja o tome u kojim sve postupcima vidimo da obitelj iz priče poštuje narodne običaje. Učiteljica/učitelj potiče učenike da razmisle u kojim se prigodama u njihovoj obitelji nešto radi na tradicionalan, a u kojima na suvremen način. S kime nešto više radite tradicionalno, a s kime suvremeno? Što vam je draže? Zašto?  Učenici ispunjavaju tablicu o prednostima i nedostacima prošloga i sadašnjega vremena u udžbeniku na 110. str..  **4. PREDNOSTI SUVREMENOGA ŽIVOTA**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici u pisanku pišu o prednostima novoga vremena i što nam je u njemu olakšalo život te uspoređuju sa starim običajima i životom kakav su upoznali u pričama ili filmovima.  Domaća zadaća: Istražite na internetu uskrsne običaje u raznim krajevima Hrvatske.  **Na ploči je:**  MAJSTOR ZA PISANICE  Smilja Kursar Pupavac  - ulomak iz priče  tema: Pripreme za Uskrs u književničinoj obitelji.  likovi: mama, baka, Ada, Smilja i tata  Obitelj za Uskrs njeguje tradicionalne običaje ukrašavanja jaja i ukrašavanja uskrsne košare.  U mojoj obitelji na tradicionalan način ….  U mojoj obitelji na suvremen način…  Draže mi je kad nešto radimo na …..  Prednosti novoga vremena su …. | | | | [**Zvučna čitanka**](https://hr.izzi.digital/DOS/46428/92646.html#block-2561833) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; C. 2. 2. Prihvaća i obrazlaže važnost društvenih normi i pravila.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka;  A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost; B. 2. 3. Opisuje kako pojedinac djeluje na zaštitu prirodnih resursa; C. 2. 1. Solidaran je i empatičan u odnosu prema ljudima i drugim živim bićima.  **POD** C. 2. 1. Istražuje procese proizvodnje dobara, pružanja usluga i gospodarske djelatnosti u zajednici. |