**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 25. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Čitam i razumijem – Igračkitis** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta**.  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A.4.4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A.4.5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  **OŠ HJ B.4.1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  **OŠ HJ B.4.2. Učenik čita književni tekst i objašnjava obilježja književnoga teksta.**  –objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  –prepoznaje obilježja proznih tekstova: događaj, likovi, pripovjedne tehnike | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRAČKE OKO NAS**  **Ishod aktivnosti**: razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ  **Opis aktivnosti:**  **Komunikacijska situacija**: Voliš li se igrati? Igraš li se češće sam/sama ili s prijateljima? Sjećaš li se svoje najdraže igračke iz ranoga djetinjstva? Imaš li je još uvijek? Igraš li se još s njom? Što ti je sada najdraža igračka? Jesu li računala igračke? Čemu još služi računalo osim igranju? Kad je računalo igračka, a kad služi za posao? Vole li se roditelji igrati s tobom? Koje su njima zanimljive igračke? Kako se osjećaš kada vidiš roditelje da se igraju? Jeste li čuli kada izjavu: „Najveći čovjek uvijek ostaje dijete”? Objasni. | | | | [**Zvučna čitanka**](https://hr.izzi.digital/DOS/46428/92646.html#block-2561760) | **ZDR** B.2.2.B Objašnjava pravo na izbor.  B.2.3.A Opisuje zdrave životne navike.  **OSR** A. 2. 1. Razvija sliku o sebi.  B. 2. 2. Razvija komunikacijske kompetencije.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju. |
| **2 . ODGOVARAMO NA PITANJA**  **Ishod aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenihpodataka, izdvaja važne podatke iz teksta i piše bilješke s obzirom na sadržaj i strukturu, prepričava tekst na temelju bilježaka, objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta povezuje doživljaj i razumijevanje književnoga teksta s vlastitim misaonim i emotivnim reakcijama na tekstu, povezuje sadržaj, temu i motive teksta s vlastitim iskustvom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje obilježja proznih tekstova: događaj, likovi, pripovjedne tehnike  **Opis aktivnosti:** Učiteljica/učitelj upućuje učenike da otvore udžbenik i pažljivo pročitaju priču *Igračkitis* Mladena Kopjara. Kada pročitaju priču, neka potraže objašnjenje nepoznatih riječi ispod priče. Učiteljica/učitelj podsjeća učenike na to da priču mogu pročitati i više puta te im pojašnjava da će, ako su pozorno pročitali priču, znati riješiti sve zadatke u udžbeniku. Upućuje ih na to da odgovore uvijek mogu potražiti u priči.  Rad s udžbenikom: učenici pisano odgovaraju na pitanja u udžbeniku. Učiteljica/učitelj može pojasniti pitanje ako nije jasno, a učenici zatim samostalno odgovaraju na njih. Nakon što učenici riješe zadatke, provjeravaju točnost uratka. | | | |
| **3. NEŠTO JE NEOBIČNO U ZRAKU**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta, provjerava pravopisnu točnost i slovopisnu čitkost, oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:** Učiteljica/učitelj potiče komunikacijsku situaciju: Što je u priči neobično? Tko bi se trebao igrati? Što misliš zašto tata, a na kraju i mama, uživa u igri? Objasni! Je li uobičajeno da se roditelji igraju, a djeca ih gledaju? Ponašaš li se ti kada neobično? Navedi primjer kada se tvoji prijatelji ponašaju neobično? Je li u redu ponekad se neobično ponašati? Navedi primjer!  Rad s udžbenikom: Učiteljica/učitelj usmjerava učenike da razmisle i prisjete se najneobičnijeg svog ponašanja i svojih prijatelja i upišu u predviđene okvire u udžbeniku. Nakon završetka rada, učenici čitaju svoje uratke. | | | |
| **4. DAVNO ZABORAVLJENE IGRE**  **Ishod aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ  **Opis aktivnosti:** Učiteljica/učitelj priprema u nekoliko omotnica izrezane slike (slagalice) starih igara. Učenike dijeli u skupine i učenici trebaju sastaviti slagalicu, zalijepiti je na papir, prepoznati igru i napisati njezino ime. Ako netko ne prepozna igru, pomoći će mu predstavnici ostalih skupina ili učiteljica/učitelj. Učiteljica/učitelj potiče učenike da razmisle jesu li kada čuli za neke igre koje se više ne igraju. Učenici navode koje su to igre, gdje su za njih čuli i što znaju o njima. Za domaću zadaću učiteljica/učitelj zadaje učenicima da pitaju svoje pretke koje su njima bile omiljene igračke te da im ispričaju kako su se oni igrali kad su bili mali. Zadatak je na papir napisati i opisati igre koje su igrali predci. Na sljedećem satu razrednika učenici će izraditi plakat *Zaboravljene igre* i pokušati neke od njih odigrati.  **PRIMJER SLAGALICA:** | | | |