**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 23. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo – diktat** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  **OŠ HJ A.4.2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A.4.4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VELIKO ILI MALO?**  **Ishod aktivnosti:** izdvaja važne podatke iz poslušanoga teksta prema uputi, oblikuje bilješke na temelju izdvojenih podataka,  razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ, prepoznaje važnost neverbalne komunikacije  **Opis aktivnosti:** Učiteljica/učitelj čita učenicima tekst o rukometnim pripremama. Upućuje ih na to da će u tekstu trebati prepoznati različite nazive: vlastita imena, imena časopisa ili novina, imena gradova, država, stanovnika i sl. i sve te nazive pravilno zapisati u bilježnicu. Učiteljica/učitelj polako čita tekst, a učenici, kada čuju naziv, zapisuju (izborni diktat).  PRIMJER TEKSTA:  Luka trenira rukomet. Živi u Svetom Ivanu Zelini, ali trenira u Zagrebu pa svaki dan putuje na treninge. O njegovom klubu i uspješnim rezultatima često piše u Sportskim novostima. Ove godine s klubom putuje na pripreme u Maribor. Sobu će dijeliti s prijateljem Ivanom iz Velike Gorice. Zajedno će putovati autobusom iz Zagreba, preko Hrvatskog zagorja do Republike Slovenije. Tamo će trenirati s klubovima iz drugih država: Austrije, Mađarske i Italije. Osim Zagrepčana, tamo će biti i igrači iz drugih klubova iz Republike Hrvatske: Osječani, Puljani i Splićani. Vidjet će rijeku Dravu koja protječe kroz Maribor, a svježi zrak će udahnuti na Pohorju ili Slovenskim goricama. Trenirat će ih treneri: Hrvati, Francuzi i Nijemci. Bit će to tjedan za pamćenje!  **Komunikacijska situacija:** O čemu tekst govori? Gdje trenira Luka? S kojim prijateljem putuje na pripreme? Gdje će biti pripreme? Tko će se još tamo okupiti? Kakav će to biti vikend? Koje ste sve riječi napisali? Kako ste napisali nazive gradova i država? (sve riječi velikim početnim slovom) Kako ste napisali imena dječaka? A kako ste zapisali imena stanovnika gradova i država? Koja ste još imena zapisali? Kako njih pišemo? (Provođenje analize točnosti zapisanih riječi). Zajedničko ponavljanje svih pravila o pisanju velikoga početnog slova. | | | |  | **PID OŠ** A.4.3. Učenik  objašnjava organiziranost Republike Hrvatske i njezina nacionalna obilježja.  **OSR** A.2.1. Razvija sliku o sebi.  A.2.3. Razvija osobne potencijale.  B.2.2. Razvija komunikacijske kompetencije.  B.2.4. Suradnički uči i radi u timu.  **UKU** A.2.1. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  B.2.4.4. Samovrednovanje/samoprocjena:  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. DIKTAT**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina, provjerava pravopisnu točnost i slovopisnu čitkost  **Opis aktivnosti:** Učiteljica/učitelj provjerava stečeno znanje pišući diktat.  **Primjer diktata:**  Ivana je učiteljica u Osnovnoj školi Nikole Hribara u Velikoj Gorici. Sa svojim sinom Josipom često posjećuje razne krajeve u Republici Hrvatskoj. Prošli vikend posjetili su Plitvička jezera. Tamo su susreli turiste iz Njemačke, Austrije, Italije i Japana. Naravno, susreli su i mnoge Hrvate: Zagorce, Međimurce, Slavonce i Dalmatince. Na povratku su posjetili prijatelja Luku u Karlovcu, na obali rijeke Korane. U Karlovcu su posjetili Gradsku knjižnicu Ivana Gorana Kovačića. Dok su prolazili pokraj Požeške gore, pala je noć. Mama Ivana je vrijeme kratila čitajući Jutarnji list i Gloriju.  Učiteljica/učitelj potiče učenike da provjere napisano.   |  |  | | --- | --- | | NE PIŠEM SA SIGURNOŠĆU VELIKO POČETNO SLOVO U NAZIVIMA.  TREBAM JOŠ VJEŽBATI! |  | | VEĆINU NAZIVA PIŠEM TOČNO!  JOŠ MALO MORAM PONOVITI! |  | | SAMOSTALNO I TOČNO PIŠEM VELIKO SLOVO U NAZIVIMA.  SVE RADIM SAMOSTALNO! |  |   Nakon provjere napisanoga, učenici se samovrednuju u tablici koju pripremi učiteljica/učitelj. | | | |  |
| **3. VIJORE SE ZASTAVE**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje pravila komunikacije u raspravi: sluša sugovornike, govori kad ima riječ  **Opis aktivnosti:** Učiteljica/učitelj dijeli učenike u skupine. Svaka skupina dobiva papir na koji će moći zapisivati rješenja. Učenici u skupinama osmišljavaju ime skupine i pišu na papir.  Učiteljica/učitelj priprema prezentaciju na kojoj se nalaze zastave različitih država i neke prepoznatljive znamenitosti ili osobe iz te države. Učenici trebaju prepoznati državu i napisati na papir ime države i stanovnika pazeći na veliko početno slovo.  Npr. Ja sam Austrijanka iz Austrije. Ili: Finac je iz Finske. Kad se prikažu sve zastave, predstavnik skupine predstavlja koliko je država prepoznala njegova skupina. | | | |  |  |