**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Proteklog ljeta - pjesma** | | | | |
| ISHODI: | **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip  **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje pravila komunikacije u raspravi: sluša sugovornike, govori kad ima riječ  – poštuje društveno prihvatljiva pravila uljudne komunikacije u različitim životnim situacijama | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. (NE) VOLIM PUTOVATI**  **Ishod aktivnosti**: razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Na početku sata može se igrati igra vješala, zadana je riječ PUTOVANJE. Nakon što učenici pogode o kojoj se riječi radi, učiteljica/učitelj potiče komunikacijsku situaciju pitanjima: Volite li putovati? Koje vam je najdraže putovanje do sada? Pokaži na geografskoj karti Hrvatske gdje si sve bio/bila. Za koga kažemo da je svjetski putnik? U koje godišnje doba najviše volite putovati? Zašto? Ima li netko da ne voli putovati? Zašto?  **2. PUT KROZ PJESMU**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta.  **Opis aktivnosti:**  Učenici čitaju pjesmu naglas, svaki učenik jedan stih, a nakon čitanja odgovaraju na pitanja o pjesmi: O čemu je učiteljica postavljala pitanja? Gdje je bio Matko? Pročitaj što je Stipe radio prvi put. Tko je posjetio neku stranu zemlju? Pročitaj što je Lucija usavršila. Je li se Luka zdravo hranio? Pročitaj stihove u kojima doznaješ tko je ljeto proveo u igri. Koje je događaje dječak brzo izmislio? Što im je na kraju poručila učiteljica? Koja je istina ostala prešućena? Što mislite, tko je najzabavnije proveo ljeto?  **3. O PJESMAMA ZNAMO SVE**  **Ishod aktivnosti**: objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; poštuje pravila komunikacije u raspravi: sluša sugovornike, govori kad ima riječ.  **Opis aktivnosti:**  Učiteljica/učitelj čita pjesmu, a nakon slušanja, učenici odgovaraju na pitanja u pisanku: Koja je tema pjesme? Koja ti je pjesnička slika posebno zanimljiva? Zaokruži je u pjesmi. Ispiši dva para riječi koje se rimuju. Što misliš zašto dječak nije rekao istinu pred razredom? Što bi ti učinila/učinio na njegovu mjestu? Objasni svoj odgovor. Je li ovo šaljiva pjesma? Objasni svoj odgovor.  Učenici čitaju odgovore na pitanja, a može se organizirati i kraća rasprava o tome što je dječak trebao napraviti ako u razredu postoje različita razmišljanja o dječakovom postupku.  **4. KAKO PROVESTI LJETO?**  **Ishod aktivnosti**: stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Učenici predlažu dobre ljetne aktivnosti koje mogu provoditi na putovanju ili kod kuće te ispunjavaju tablicu na 147. str. Nakon čega pišu recept kako provesti ugodno ljeto i čitaju ga ostalim učenicima.  Za zadaću učenici ispisuju četiri imena mjesta, pet pridjeva i pet glagola (udžbenik, str. 147).  **NA PLOČI JE**  Proteklog ljeta  Ana Pisac  Vrsta: pjesma  Tema pjesme: Aktivnosti i doživljaji djece za vrijeme ljeta.  Pjesnička slika: (individualni odgovor učenika)  Rima: (individualni odgovor učenika)  Odgovori učenika na pitanja. | | | | [**Zvučna čitanka**](https://hr.izzi.digital/DOS/46428/92646.html#block-2561925) | **PID OŠ** B. 4. 1. Učenik vrednuje važnost odgovornoga odnosa prema sebi, drugima i prirodi; B. 4. 4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **UKU** C. 2. 2. Slika o sebi kao učeniku;  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju. |