**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Duh u močvari, uvod u lektiru** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **DUHOVI**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Komunikacijska situacija: razgovor o strahovima.  Boji li se netko duhova? Zašto? Tko su duhovi? Misliš li da duhovi postoje?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje priču *Duh u močvari*. Prije čitanja (ili slušanja) priče, učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Koje se godine dogodila strašna zima?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanoga teksta. Odgovaraju na pitanje postavljeno prije čitanja. (Strašna zima bila je 1957. godine.) Otvaraju udžbenik i još jednom čitaju.  Učiteljica/učitelj pitanjima uvodi učenike u sadržajnu analizu: Koje je godišnje doba opisano u ulomku romana? Na koji se način čamac kretao po vodi? Pronađi i pročitaj rečenice koje opisuju močvaru zimi. Što je radio Farkaš? Tko mu je pomagao u veslanju? Pročitaj iz ulomka tko je još bio s njima u čamcu. Kako su dječaci bili odjeveni? Zašto su imali takvu odjeću? Možeš li iz teksta zaključiti kamo su išli? Koji je bio njihov zadatak? Pročitaj dio ulomka u kojem Farkaš objašnjava što se jednom zimi dogodilo pticama.  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. RAZMIŠLJAM I PIŠEM**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Možeš li prema naslovu romana zaključiti o čemu se u njemu radi? Koje osjećaje u tebi izaziva riječ *duh* u naslovu? Opiši i pokaži pokretima tijela. Izrazi svoja očekivanja vezana uz radnju romana s obzirom na ulomak koji si pročitala/pročitao.  Rad s udžbenikom.  Učenici:  - ispisuju iz ulomka sve životinje koje žive na otocima  - istražuju i opisuju kako izgledaju hranilišta za životinje i čemu služe  - trebaju napisati nekoliko informacija o Kopačkome ritu koristeći se internetom ili enciklopedijom.  **PRIJEDLOG ZAPISA NA PLOČI**  Duh u močvari  Anto Gardaš  - ulomak iz dječjega romana  TEMA: djeca pomažu u hranjenju životinja  LIKOVI: Farkas, Miron, Melita, Eukaliptus  PRVI DIO: čamcem kroz ledenu šumu  DRUGI DIO: opis djece  TREĆI DIO: strašna zima 1957. godine | | | | [**Zvučna čitanka**](https://hr.izzi.digital/DOS/46428/92646.html#block-2561738) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijal;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; C. 2. 1. Sudjeluje u unaprjeđenju života i rada škole; C. 2. 2. Promiče solidarnost u školi. |