**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Zagonetni dječak – osvrt na film** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – dolazi do podataka kombinirajući različite izvore  **OŠ HJ C. 4. 2. Učenik razlikuje elektroničke medije primjerene dobi i interesima učenika.**  – gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **PRISJETI SE FILMA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; dolazi do podataka kombinirajući različite izvore.  **Opis aktivnosti:**  Učenici se s pomoću kadrova iz filma *Zagonetni dječak* prisjećaju radnje filma.  Gledaju najavnu špicu filma. Zapisuju tko sve uz redatelja sudjeluje u izradi filma.  Komunikacijska situacija: Prema čijem je romanu snimljen film? U kojem se gradu odvija radnja priče i filma. Navedi koji su prepoznatljivi motivi Zagreba viđeni u filmu.  **2. RAD S UDŽBENIKOM**  **Ishod aktivnosti:** učenikpiše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Učenici odgovaraju na pitanja u udžbeniku:  - Oko čega se svađaju Koko i sestra?  - Što možeš zaključiti po izgledu telefona?  - Što ti još u filmu otkriva da se radnja zbiva u 20. stoljeću?  - Objasni Kokovu izjavu da su ga zalizali u imeniku.  Nekoliko učenika čita odgovore.  **3. JE LI FILM DOBAR ILI NE?**  **Ishod aktivnosti**: učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ.  **Opis aktivnosti:**  Učiteljica/učitelj može učenike podijeliti u dvije grupe: one kojima se film sviđa i one kojima se ne sviđa.  Što ti se u filmu svidjelo, a što ne? Učenici iznose svoje argumente, odnosno svoja mišljenja o filmu.  **PRIJEDLOG ZAPISA NA PLOČI**  **Zagonetni dječak**  **-** film prema romanu Ivana Kušana  **Redatelj:** Dražen Žarković  **Scenarij:** Hana Jušić  **Scenografija:** Ivan Veljača  **Kostimografija:** Emina Kušan  **Glazba:** Dinko Appelt  **Uloge:** Antonio Parač, Karlo Maloča, Toma Budanko, Vanja Markovinović, Filip Ružić, Nina Mileta | | | |  | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 2. Upravlja emocijama i ponašanjem.  **GOO** A. 2. 1. Ponaša se u skladu s ljudskim pravima u svakodnevnom životu. |