**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA:104. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Još ponešto o velikim i malim slovima... – ponavljanje i vježba** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  **-** razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  - izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PIŠEM**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:** Učiteljica/učitelj priprema kratki tekst zasićen riječima koje se pišu velikim slovom. Zadatak je pozorno slušati tekst i na papir zapisati sve nazive, pazeći na pisanje velikoga slova.  Najbolji prijatelji Ivan i Ćiro odlučili su ljetne praznike provesti putujući domovinom. Za odmor su odabrali Osijek u Slavoniji. Tamo su ih Slavonci dočekali pjesmom uz tamburice, a Slavonke ukusnim kolačima. Odlučili su posjetiti i Kopačevo, mjesto u Baranji gdje je sniman film Duh u močvari. Nastavili su putovanje prema Hrvatskom zagorju. Putem su čitali knjige *Ključić oko vrata* i *Pipi Duga Čarapa*. Posjetili su Krapinu i Hum na Sutli. Planinariti su ipak išli u Gorski kotar. Delničani su se pohvalili da žive u najvišem gradu u Republici Hrvatskoj. Nakon kraćeg odmora u Ravnoj Gori nastavili su svoje putovanje.  Nakon čitanja teksta provodi se analiza ispravnosti napisanoga.  Učiteljica/učitelj potiče učenike da otvore udžbenike i u 1. zadatku ponove pravila pisanja velikoga početnoga slova zaokružujući DA ili NE u tvrdnjama.  Kad učenici riješe i pregledaju točnost rješenja, usmeno ponavljaju sva pravila o pisanju velikoga početnoga slova. | | | | **Jedinica** [**Veliko i malo slovo - ponovimo**](https://hr.izzi.digital/DOS/46428/59601.html)  **Objekt** [**Svjetlost se igra, igram se i ja**](https://hr.izzi.digital/DOS/46428/59601.html#block-1718308) | **PID OŠ** B. 4. 3. Učenik se snalazi u promjenama i odnosima u vremenu te pripovijeda povijesnu priču o prošlim događajima i o značajnim osobama iz zavičaja i/ili Republike Hrvatske.  **OSR** A. 2. 1. Razvija sliku o sebi;  B. 2. 2. Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. PRAVILNO PREPISUJEM**  **Ishodi aktivnosti:** piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom: Učiteljica/učitelj potiče učenike da riješe sljedeća četiri zadatka u udžbeniku. Upozorava ih na pozorno čitanje,točno određivanje i pisanje velikoga i maloga početnoga slova,uredno i čitko pisanje te poštivanje pravopisnih pravila. Učiteljica/učitelj može pomoći učenicima s teškoćama, a ostali samostalno rješavaju zadatke uz vrednovanje svojega učenja označavanjem zadataka ☺ 😐 ☹.  Analiza se provodi individualno. | | | | **Objekt** [**Povezujemo se videokonferencijom**](https://hr.izzi.digital/DOS/46428/59601.html#block-1722919) |
| **3. PONAVLJANJE JE MAJKA ZNANJA**  **Ishodi aktivnosti:** oblikuje bilješke na temelju izdvojenih podataka; piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj potiče učenike da ponove i utvrde kada sve pišemo veliko početno slovo, u kojim imenima i kako glase pravila. Učenike učiteljica/učitelj dijeli u manje skupine. Priprema im veće papire i zadaje učenicima zadatak da suradničkim radom u skupini naprave umnu mapu o pisanju velikoga početnog slova. Učenici izrađuju precizne i pregledne umne mape na kojima ističu primjere pisanim slovima. Naslov umne mape je VELIKO POČETNO SLOVO, a ponavljaju sve naučeno. Npr. mjesto – **S**everin na **K**upi; stanovnici – **O**sječani; država – **R**epublika **I**talija; narod – **F**inci; ulice i trgovi – **U**lica grada **V**ukovara; ustanove – **M**uzej grada **Z**agreba; knjige i filmovi – **V**lak u snijegu**…**  Kada skupine dovrše rad slijedi prezentacija i vrednovanje izrađenih umnih mapa. | | | | **Objekt** [**Riješi zadatke**](https://hr.izzi.digital/DOS/46428/59601.html#block-1741224) |  |
| **4. SVAKI GRAD IMA SVOJU GRAĐEVINU**  **Ishod aktivnosti:** razgovara i govori prema zadanoj ili slobodnoj temi; piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti**:  Učenici su još uvijek u skupinama kao u prošloj aktivnosti. Učiteljica/učitelj priprema omotnice u kojima se nalaze fotografije poznatih građevina u našoj domovini izrezane u dijelove. Zadatak svake skupine je složiti sliku, prepoznati građevinu te pisanim slovima napisati njeno ime i ime grada u kojem se građevina nalazi. Učiteljica/učitelj upozorava učenike da paze na pisanje velikoga početnoga slova. Nakon što učenici prepoznaju građevinu i grad, izgovaraju nekoliko razloga zašto bi preporučili da se posjeti baš ta građevina.  Prijedlog domaće zadaće: Riješiti posljednji zadatak u udžbeniku. | | | | **Objekt** [**Kontrolni zadatci**](https://hr.izzi.digital/DOS/46428/0.html) |  |