**1PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 101. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Vijest** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta**.  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KRALJICA NOVINARSTVA**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj donosi na sat nekoliko novinskih članaka izrezanih iz dnevnih novina, ali iz različitih rubrika (npr. politika, kultura, sport, gradska rubrika…). Dijeli učenike u nekoliko skupina. Svaka skupina uz novinski članak ima na klupi i nastavni listić na kojem se nalaze pitanja: Tko?, Što?, Gdje?, Kada?, Zašto? i Kako? Zadatak je skupine pročitati članak, napisati naslov te pronaći odgovore na pitanja s listića i zapisati ih na listić. Nakon što sve skupine ispune listiće, slijedi analiza napisanoga: Što su sadržavale pročitane poruke? Jesu li potpune informacije o događajima? Kako se naziva pisana ili govorna vrsta teksta koja daje potpunu informaciju o događaju, tj. odgovara na pitanja: Što se dogodilo?, Tko je sudjelovao?, Gdje, kada, kako i zašto se nešto dogodilo? Učenici zaključuju da će danas ponoviti sve o vijesti. Učiteljica/učitelj postavlja učenicima pitanje gdje sve mogu čuti, vidjeti ili pročitati vijesti. | | | |  | **GOO** A. 2. 1. Ponaša se u skladu s ljudskim pravima u svakodnevnom životu.  **OSR** A. 2. 2. Upravlja emocijama i ponašanjem; B. 2. 2. Razvija komunikacijske kompetencije.  **UKU** B. 2. 4. 4. Samovrednovanje/samoprocjena:  Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **IKT** A. 2. 4. Učenik opisuje utjecaj tehnologije na zdravlje i okoliš.  **ODR** B. 2. 1. Objašnjava da djelovanje ima posljedice i rezultate. |
| **2. VIJEST**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; sudjeluje u organiziranoj ili spontanoj raspravi; poštuje društveno prihvatljiva pravila uljudne komunikacije u različitim životnim situacijama; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka.  **Opis aktivnosti:**  Učiteljica/učitelj najavljuje učenicima da će čitati tekst o vijestima. Potiče učenike da pozorno slušaju tekst kako bi nakon čitanja mogli odgovoriti na pitanje zašto ljudi čitaju vijesti. Učenici otvaraju udžbenike i čitaju tekst o vijesti. Čitaju tako da svaki učenik pročita po jednu rečenicu. Nakon čitanja učenici odgovaraju na pitanje postavljeno prije čitanja. (Ljudi čitaju vijesti jer vole znati što se oko njih događa.) Slijedi kraća analiza teksta: Što je vijest? Kakva vijest može biti? Navedi primjer za svaku od navedenih vijesti. U kojim vijestima nalazimo istaknuti dio u kojem su izdvojene najvažnije informacije? Koja je kraća vijest koja iznosi samo glavne činjenice? Koja je vijest zanimljivija i slikovitija? Objasni zašto. Na koja pitanja mora odgovarati vijest? Smije li vijest biti lažna? Zašto? Koje su vijesti ljudima najzanimljivije?  Učiteljica/učitelj potiče učenike da pažljivo pročitaju prvi zadatak i oboje točne odgovore na pitanje kakva vijest treba biti. Nakon analize, učiteljica/učitelj zapisuje na ploču važne podatke o vijestima, a učenici prepisuju u bilježnice. | | | |
| **3. MAŠKARE SU MAŠKARE…**  **Ishodi aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Komunikacijska situacija: Što mislite vole li ljudi više ozbiljne ili vesele i zabavne vijesti? O čemu bi takve vesele vijesti mogle biti? Voliš li se maskirati? Kada se maskiraš? Jeste li ikada sudjelovali ili vidjeli neku karnevalsku povorku? Kakva je glazba uz povorke? Kako izgledaju te povorke? Koji su najpoznatiji karnevali? O čemu bi sve moglo pisati u vijesti o karnevalskoj povorci? Učenici usmeno pokušavaju izreći vijest. Učiteljica/učitelj ih pita jesu li vijesti koje su izgovarali potpune. Trebaju objasniti, ako nisu, zašto nisu. Učiteljica/učitelj pita učenike da razmisle što bi im moglo pomoći pri pisanju vijesti.  Rad s udžbenikom: Napiši vijest o karnevalskoj povorci tako da odgovoriš na postavljena pitanja u udžbeniku. Što se dogodilo?  Tko je sudjelovao? Gdje, kada, kako i zašto se dogodilo? Učenici samostalno pišu zanimljivu vijest o karnevalskoj povorci. Kada većina učenika dovrši pisanje vijesti, učenici koji žele mogu pročitati svoju vijest. Slijedi analiza napisanih vijesti. | | | |  |
| **4. ZABAVNI PARK**  **Ishodi aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici su u skupinama s početka sata. Ponavljaju na što sve moraju paziti kod pisanja vijesti. Moraju paziti da to bude kratka poruka koja će odgovoriti na sva pitanja (Što?, Tko?, Kada?, Kako?, Gdje? i Zašto?). Svaka skupina na stolu ima omotnicu u kojoj se nalazi zadatak (jedni pišu vijest za dnevne novine, jedni vijest za internetski portal, jedni za radijsku vijest i jedni televizijsku vijest). Zadatak učenika je zamisliti da su novinari koji trebaju napisati vijest o izgradnji najvećega zabavnoga parka na svijetu. Vijest mora biti zabavna i maštovita. Učenici se prisjećaju da je vijest temeljna novinarska vrsta. Ona je najkraći novinarski oblik i sadrži istinite, kratke, jasne i pravodobne podatke o nekom događaju ili osobi. Učenici mogu napraviti podsjetnik na kojem će pisati bitna pitanja na koja vijest treba odgovarati i odgovori na ta pitanja kao pomoć pri pisanju. Skupine osmišljavaju i pišu vijest. Kada sve skupine dovrše rad i osmisle kako će predstaviti svoju vijest, slijedi predstavljanje i analiza uradaka. Na kraju učenici mogu glasati koja je vijest bila potpuna i najbolja te koji im je način iznošenja vijesti bio najzanimljiviji.  PRIJEDLOG DOMAĆE ZADAĆE: Riješiti posljednji zadatak u udžbeniku. Učiteljica/učitelj čita zadatak i pojašnjava eventualne nejasnoće. (Ponekad vijesti mogu biti o neobičnim i nesvakidašnjim događajima. Dovrši započetu vijest tako da bude neobična i nesvakidašnja.)  **PRIJEDLOG PLANA PLOČE:**  **VIJEST**   * najsažetija novinska vrsta o događaju, osobi ili pojavi * potpuna i istinita informacija (poruka) * odgovara na šest temeljnih pitanja (Tko?, Što?, Gdje?, Kada?, Kako? i Zašto?) * bitni elementi koje mora zadovoljiti svaka vijest: istinitost, novost, aktualnost (to znači objaviti vijest što brže), zanimljivost, važnost, kratkoća, jasnoća, preciznost | | | |  |