**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Točkasta kocka - priča** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KOCKAMO KOCKOM**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učenici igraju igru u parovima - svaki par ima dvije igraće kocke. Učenici naizmjence bacaju po dvije kocke i zbrajaju dobiveni broj (npr. 1. bacanje: 6 i 4 = 10; 2. bacanje: 3 + 2 = 5 (10 + 5 = 15)…). Pobijedio je onaj koji prvi dođe do npr. 50 ili 100. Igra se brzo, zbraja napamet i pamti ukupni rezultat (nema zapisivanja).  Nakon igre slijedi komunikacijska situacija: Volite li igre kockom? Koje najčešće igrate? Što sve znate o kocki? Kakve sve kocke postoje? Zamislite neku čarobnu kocku. Što biste s njom mogli raditi?  **2. PRIČA O KOCKI I TOČKI**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke.  **Opis aktivnosti**:  Učiteljica/učitelj najavljuje čitanje priče te potiče učenike da pozorno slušaju kako bi mogli odgovoriti na pitanje koja im se točkasta čarolija najviše svidjela.  Nakon čitanja priče učenici traže objašnjenje nepoznatih riječi te slijedi sadržajna analiza priče: Što je glavni lik priče? Koji su sporedni likovi u priči? Opiši točkastu kocku.  Po čemu se razlikovala od svih ostalih kocaka? Što se dogodilo s livadom nakon njezina posjeta? Tko se najviše veselio? Kakav je trag ostavila u šumi? Pročitaj rečenicu u kojoj se spominju nazivi jela. Kamo se uputila tražeći mir? Od čega je profesor spremio zimnicu? Gdje je kocka potražila tišinu? Što je smatrala najvećim umjetničkim djelom? Pročitaj rečenice u kojima se kocka ponašala kao čovjek. Kako nazivamo takav način izražavanja? Koja je ovo vrsta književnoga djela? Govori li o stvarnom ili nestvarnom događaju? Koja je tema priče? Koja je poruka priče?  Važne podatke učiteljica/učitelj zapisuje na ploču, a učenici u pisanke.  **3. ZAMIŠLJAM I OPISUJEM**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; piše tekstove poštujući strukturu: uvod, razrada i zaključak; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; razgovara s drugim učenicima o vlastitome doživljaju teksta.  **Opis aktivnosti**:  Učenici u sebi čitaju dio priče koji im se najviše svidio, zamišljaju kako izgleda ta slika i usmeno je opisuju sa što više detalja. Nakon što učenici opišu sliku koju su odabrali, uspoređuju se opisi te razgovara o različitim doživljajima istoga teksta.  **4. MOJE MIRNO MJESTO**  **Ishod aktivnosti**: argumentira vlastite doživljaje i zaključuje o uočenim vrijednostima književnoga teksta; povezuje sadržaj, temu i motive teksta s vlastitim iskustvom; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti**:  Učenici u pisanku pišu odgovore na pitanja: Kamo odlaziš kada tražiš tišinu? Koja ti mjesta pružaju osjećaj mira? Što smatraš najvećim umjetničkim djelom? Učenici čitaju svoje odgovore i uspoređuju svoja mirna mjesta.  Za zadaću učenici istražuju podatke o mjestu, području ili znamenitosti kamo bi voljeli otputovati i javljaju se razredu razglednicom (udžb., 119. str. ).  **NA PLOČI JE**  Točkasta kocka  Božica Jelušić  Vrsta književnoga djela: priča o nestvarnome događaju  Glavni lik: čarobna kocka – želi mir, traži tišinu, spava – PERSONIFIKACIJA  Sporedni likovi: djeca, pčele, leptiri, gljivari, profesor  Tema priče: Kocka, rasipajući svoje točke, stvara različite čarolije.  Poruka: Svi smo različiti i svakoga usrećuju različite stvari. Ono što je nekome beskorisno nekoga može usrećiti. | | | | [**Zvučna čitanka**](https://hr.izzi.digital/DOS/46428/92646.html#block-2562111) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** C. 2. 2. Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju.  **ZDR** B. 2. 2. B. Objašnjava pravo na izbor;  B. 2. 2. C. Uspoređuje i podržava različitosti. |