**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Palača na jezeru – uvod u lektiru** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  - povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  - povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **RAZUMIJEM IZREKU**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje vrijedne poruke i mudre izreke.  **Opis aktivnosti:**  Komunikacijska situacija: učiteljica/učitelj može od učenika tražiti da objasne izreku: Sloga gradi divne stvari, a nesloga sve pokvari.  **2. POZORNO SLUŠAM**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učenici sjede u krugu. Učiteljica/učitelj najavljuje tekst Mate Lovraka *Palača na jezeru*. Prije čitanja (ili slušanja) priče učiteljica/učitelj postavlja pitanje: Zašto nije dobro da pametniji uvijek popušta? Učenici pažljivo slušaju kako bi nakon čitanja mogli odgovoriti.  **3. RAZUMIJEM ŠTO SLUŠAM**  **Ishod aktivnosti:** učenik objašnjava nepoznate riječi: na temelju vođenoga razgovora, zaključivanja na temelju konteksta; povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana; prepoznaje vrijedne poruke i mudre izreke; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja. (Nije dobro da pametniji uvijek popušta jer bi onda budale prevladale.)  Otvaraju udžbenik i još jednom čitaju tekst. Nepoznate riječi pokušavaju sami razjasniti, a ukoliko ne znaju pomoći će im učiteljica/učitelj. Učiteljica/učitelj pitanjima uvodi učenike u sadržajnu analizu: Što se dogodilo Milom djetetu? Tko je krenuo po njega čamcem? Opiši njihove pokušaje veslanja. Što im je Milo dijete donio u torbi? Jesu li sve uspjeli pojesti? Zašto? Milo dijete odjeven je u suhu odjeću. Pročitaj rečenice koje to opisuju. Koga Milo dijete nije prepoznao? Kako su mu dječaci zahvalili? Zašto je bila važna sloga i zajednička odluka u družbi?  Objasni što znači riječ *družba*. Kako se postaje član družbe? Koje osobine bi trebao imati vođa družbe? Kako se on bira? Prisjeti se i ispričaj što znaš o književniku Mati Lovraku. Koji si njegov roman već čitala/čitao? Jesi li naučila/naučio neke nove riječi čitajući ovaj ulomak? Može li ovaj ulomak potaknuti nekoga da pročita cijeli roman? Objasni.  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. MOGU I OVO**  **Ishod aktivnosti:** učenik prepoznaje obilježja proznih tekstova: događaj, likovi, pripovjedne tehnike; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom - učenici rješavaju zadatke iz udžbenika:  - pišu primjere kada se nekome može popustiti i kada to nikako ne treba učiniti  - nabrajaju imena djece iz ulomka i istom bojom trebaju obojiti ime djeteta i pridjev koji mu odgovara i najbolje ga opisuje.  Nekoliko učenika čita svoje gotove uratke.  **PRIJEDLOG ZAPISA NA PLOČI**  Palača na jezeru  Mato Lovrak  - ulomak iz dječjega romana  LIKOVI: Pero, Milo dijete, Šilo, Divljak, Medo i Budala  MJESTO RADNJE: na jezeru  VRIJEME RADNJE: jedno poslijepodne  POUKA: Sloga gradi divne stvari, a nesloga sve pokvari.  DJEČJI ROMAN - roman u kojem su glavni likovi djeca, a opisani su njihovi doživljaji  GLAVNI LIK – najvažniji lik, nositelj radnje  SPOREDNI LIKOVI – ostali, manje važni likovi | | | | [**Zvučna čitanka**](https://hr.izzi.digital/DOS/46428/92646.html#block-2561890) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3.Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; B. 2. 1. Promiče pravila demokratske zajednice. |