**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Tinka fakinka - pjesma** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŽURIM, JURIM**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  Opis aktivnosti:  Komunikacijska situacija: Kada najčešće žurimo? Žuriš li kad se spremaš za školu? Gdje ti se uvijek žuri?  **2. SLUŠAM TEKST**  Ishod aktivnosti: učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Zašto Tinku zovu fakinka?  Učiteljica/učitelj čita pjesmu *Tinka fakinka* Jadranke Čunčić Bandov.  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu, prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  Opis aktivnosti:  Učenici iznose svoje osjećaje nakon odslušanoga teksta. Odgovaraju na pitanje postavljeno prije slušanja. (Tinka je fakinka jer je jako nestašna.)  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme:  Tko je mali zvrk u obitelji? Kakvim joj se tonom obraćaju ukućani? Koji joj savjet daje tata? Pročitaj pitanja koja joj upućuju djed i baka. Kako sama sebe opisuje? Pronađi i pročitaj rimu u stihovima. Kakva je ovo pjesma?  Koliko pjesma ima strofa? Koliko ima stihova? Ima li rime u pjesmi?  Učiteljica/učitelj može zapisati na ploču naslov pjesme i ime autorice te broj strofa, stihova i rimu.  **4. JESAM LI I JA TINKA?**  Ishod aktivnosti: učenik povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Poznaješ li kojeg fakina ili fakinku? Opominju li i tebe zbog brzine? Kako se najčešće krećeš, hodaš? Jesi li ikada zbog žurbe nešto pogrešno napravila/napravio? Može li jurnjava izazvati štetu? Kako? Kada treba biti brz i hitar? Što je suprotno od užurbanosti? Kada je to poželjno ponašanje?  Učenici trebaju odgovoriti na pitanja u udžbeniku i napisati što im je zajedničko, a što različito s Tinkom. Nekoliko učenika čita svoje uratke.  **5. ISPITIVANJE BRZINE I VJEŠTINE PISANJA**  Ishod aktivnosti: učenik provjerava pravopisnu točnost i slovopisnu čitkost  **Opis aktivnosti:**  Svaki učenik dobio je papir. Učiteljica/učitelj može zadati jednu jednostavnu rečenicu (npr. Mačka lovi miša.). Zadatak je što više puta prepisati zadanu rečenicu u 60 sekundi. Kada istekne vrijeme,učenici trebaju odložiti olovke i prebrojati koliko su napisali slova. U tablici provjeravaju gdje je njihov rezultat.  **PRIJEDLOG ZAPISA NA PLOČI**  **Tinka fakinka**  **Jadranka Čunčić Bandov**  - šaljiva pjesma  TEMA: Tinkina nestašnost  KOMPOZICIJA: jedna strofa od šesnaest stihova  RIMA:  tako – polako  žuri – juri  trk – zvrk  klinka – fakinka | [**Zvučna čitanka**](https://hr.izzi.digital/DOS/46428/92646.html#block-2562106) | **UKU** A. 2. 3. Kreativno mišljenje:  Učenik se koristi kreativnošću za oblikovanje svojih ideja i pristupa rješavanju problema.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A. 2. 3. Razvija osobne potencijale.  B. 2. 2. Razvija komunikacijske kompetencije.  **ODR** A.2.1. Razlikuje pozitivne i negativne utjecaje čovjeka na prirodu i okoliš.  A.2.2. Uočava da u prirodi postoji međudjelovanje i međuovisnost.  C. 2. 2. Razlikuje osobnu od opće dobrobiti.  **GOO** A. 2. 1. Ponaša se u skladu s ljudskim pravima u svakodnevnom životu.  A. 2. 2. Aktivno zastupa ljudska prava. |