**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 126. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Pjesma – Zagrebačko srce** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAJLJEPŠI GRAD**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; poštuje društveno prihvatljiva pravila uljudne komunikacije u različitim životnim situacijama; izdvaja važne podatke iz poslušanoga teksta prema uputi.  **Opis aktivnosti:**  Učiteljica/učitelj učenicima pušta pjesmu Drage Diklića o Zagrebu *Zagreb je najljepši grad*, uz videozapis. (<https://www.youtube.com/watch?v=d6yORkP9TrU>)Učenici pozorno slušaju i gledaju videozapis i trebaju odgovoriti o kojem je najljepšem gradu pjesma. (Učenici su prepoznali Zagreb.) Učiteljica/učitelj potiče komunikacijsku situaciju: Kome je Zagreb najljepši grad? Po čemu je Zagreb poznat? Kakav je Zagreb grad? (Glavni grad naše domovine, najveći grad, upravno središte…) Kada je osnovan Zagreb? Jesu li ljudi uvijek sretni u svojem gradu? Objasni. Učiteljica/učitelj čita kraći tekst o potresu u Zagrebu. Slijedi kraća sadržajna analiza teksta: Kada je Zagreb pogodio snažan potres? Što su učinili Zagrepčani? Zašto su izašli iz svojih domova? Sjeća li se netko od vas toga trenutka? Kako ste se osjećali ? Tko je prvi priskočio ljudima u pomoć? | | | | **Zvučna čitanka** | **OŠ GK** C. 4. 1. Učenik na osnovu slušanja glazbe i aktivnog muziciranja prepoznaje različite uloge i vrste glazbe.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem; B. 2. 1. Opisuje i uvažava potrebe i osjećaje drugih; B. 2. 2. . Razvija komunikacijske kompetencije;  C. 2. 1. Razlikuje sigurne od nesigurnih situacija u zajednici i opisuje kako postupiti u rizičnim situacijama; C. 2. 4. Razvija kulturni i nacionalni identitet zajedništvom i pripadnošću skupini.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A.2.3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema. |
| **2. ČITAM PJESMU**  **Ishodi aktivnosti**: izdvaja važne podatke iz poslušanoga teksta prema uputi; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; razgovara s drugim učenicima o vlastitome doživljaju teksta; argumentira vlastite doživljaje i zaključuje o uočenim vrijednostima književnoga teksta; oblikuje bilješke na temelju izdvojenih podataka.  **Opis aktivnosti:**  Učiteljica/učitelj postavlja pitanje prije čitanja pjesme: Tko čini zagrebačko srce? Upućuje učenike da pozorno poslušaju pjesmu pa će nakon čitanja odgovoriti na pitanje.  Učiteljica/učitelj čita pjesmu Saše Veronek Germadnik *Zagrebačko srce*.  Nakon slušanja pjesme učenici odgovaraju na postavljeno pitanje i iznose svoj doživljaj pjesme. (Zagrebačko srce su ljudi.)  Učiteljica/učitelj navodi učenike da otvore udžbenik na 80. stranici. Učenici čitaju pjesmu još jednom tako da svaki učenik pročita po jedan stih. Učiteljica/učitelj potiče učenike da uoče nepoznate riječi u pjesmi. Učenici nakon čitanja pjesme ističu ako ima nepoznatih riječi i pokušavaju otkriti njihovo značenje na temelju sadržaja pjesme.  Učiteljica/učitelj potiče učenike na kraću sadržajnu analizu pjesme pitanjima: S čime je uspoređen potres u prvoj strofi? Što se događa s gradom? Objasni drugi stih u drugoj strofi. Tko inače stenje i zašto? Kako je Medvednica hrabrila grad? Zašto je bitno sačuvati ljude? Kako su se ljudi osjećali? Što su vikali plačući? Pročitaj što je rekla katedrala uplašenim ljudima. Čemu se grad ne čudi? Objasni. Kakvi su ljudi u Zagrebu? (hrabri, suosjećajni…) Kome je pjesma posvećena? Pronađi gdje to saznajemo i pročitaj. | | | |
| **3. O PJESMI**  **Ishodi aktivnosti:** povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  **Opis aktivnosti**:  Učiteljica/učitelj potiče učenike na promišljanje o pjesmi: Kako ste se osjećali slušajući pjesmu? Koliko strofa ima pjesma? Koliko stihova ima svaka strofa? Koja je tema pjesme? Ima li rime u pjesmi? Pročitaj riječi koje se rimuju. Što je pjesnička slika? Ima li u pjesmi pjesničkih slika? Kojim osjetima možemo doživjeti pjesničku sliku? Pročitaj pjesničke slike. Koje su vidne, a koje slušne? Što je personifikacija? Gdje sve uočavaš personifikaciju? Pronađi u pjesmi i pročitaj.  Učiteljica/učitelj piše na ploču naslov pjesme i podatke o pjesmi, a učenici prepisuju u pisanku. | | | |
| **4. PIŠEM AKROSTIHOVE**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; poštuje društveno prihvatljiva pravila uljudne komunikacije u različitim životnim situacijama; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj potiče komunikacijsku situaciju:Koje osjećaje prepoznajete u pjesmi? Jesu li to ugodni ili neugodni osjećaji? Kakvo je srce zagrebačkih ljudi? Koja osobina odlikuje zagrebačke ljude? Što mislite koje osjećaje ljudi imaju prema svojem gradu? Jesu li to pozitivne osobine? Kako možemo pokazati ljubav prema svojem gradu? Možemo li napisati pjesmu koja iskazuje ljubav prema gradu? Prisjetite se kako izgledaju pjesme pisane akrostihovima. AKROSTIH su stihovi pisani tako da početno slovo svakoga stiha čini jedno slovo nove riječi (čitane odozgo prema dolje). Obično su kratki i nemaju rime. Učiteljica/učitelj potiče učenike da napišu pjesmu pisanu akrostihom i u njoj iskažu svoje osjećaje prema svojem gradu. Kada učenici dovrše pjesme, čitaju svoje pjesme i izrađuju plakat *Moj najdraži grad* na koji izlažu svoje pjesme. | | | |
| **PRIJEDLOG PLANA PLOČE**  **ZAGREBAČKO SRCE**  **SAŠA VERONEK GERMADNIK**  Tema pjesme: zagrebačko hrabro srce  Pjesma ima pet strofa.  Svaka strofa ima četiri stiha.  Rima: dubine – siline, ulice – Medvednice, katedrala – pala, doći - pomoći, čudi – ljudi  Pjesničke slike: vidne (individualan uradak učenika)  slušne (individualan uradak učenika)  Personifikacija:  Pjesma je posvećena Anamariji, djevojčici stradaloj u potresu, koja mirno spava u našim srcima. | | | |