**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KULTURA I MEDIJI | | |
| NASTAVNI SADRŽAJ: | **Internet** | | |
| ISHODI: | OŠ HJ A. 4. 1. Učenik razgovara i govori u skladu s komunikacijskom situacijom.  – razgovara i govori prema zadanoj ili slobodnoj temi  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  OŠ HJ A. 4. 3. Učenik čita tekst i prepričava sadržaj teksta služeći se bilješkama.  – izdvaja važne podatke iz teksta i piše bilješke s obzirom na sadržaj i strukturu  OŠ HJ A. 4. 4. Učenik piše tekstove prema jednostavnoj strukturi.  – piše prema predlošcima za ovladavanje gramatičkom i stilističkom normom potrebnom za strukturiranje teksta  OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.  – dolazi do podataka kombinirajući različite izvore  – upotrebljava podatke u različite svrhe: proširuje sadržaje učenja, priprema se za pisanje i govorenje  OŠ HJ C. 4. 2. Učenik razlikuje elektroničke medije primjerene dobi i interesima učenika.  – razlikuje televiziju, radio, Internet  – pristupa društvenim mrežama uz vođenje i usmjeravanje te pretražuje mrežne portale za djecu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **GOOGLANJE**  **Ishod aktivnosti:** učenik razgovara i govori prema zadanoj ili slobodnoj temi, primjenjuje nove riječi u komunikacijskoj situaciji, poštuje društveno prihvatljiva pravila uljudne komunikacije u različitim životnim situacijama, razlikuje televiziju, radio i internet  **Opis aktivnosti:**  Ljudi danas često koriste internetsku tražilicu Google [gugl]. Od riječi Google u našem svakodnevnom govoru razvili su se novi izrazi: uguglati, izguglati, proguglati... U kojim si prigodama čula/čuo da se koriste ti izrazi? Objasni što misliš čemu služe internetske tražilice. Što ti najčešće tražiš na internetu?  **2. TRAŽIM ZADANI POJAM**  Ishod aktivnosti: učenik dolazi do podataka kombinirajući različite izvore, upotrebljava podatke u različite svrhe: proširuje sadržaje učenja, priprema se za pisanje i govorenje, pristupa društvenim mrežama uz vođenje i usmjeravanje te pretražuje mrežne portale za djecu  **Opis aktivnosti:**  Kako bismo došli do tražene informacije, dovoljno je u internetsku tražilicu upisati ključnu riječ ili riječi. To su riječi koje najtočnije opisuju ono što se traži.  Učenici su u grupama. Svaka grupa ima neki digitalni uređaj kojim se može spojiti na Internet (laptop, tablet, mobitel…) Zadatak grupe: Pokušajte saznati radno vrijeme najbliže pekarnice.  1. Upišite u internetsku tražilicu pojam radno vrijeme. Koji su sve odgovori ponuđeni na tražilici?  2. Kako biste suzili potragu, dodajte vrstu trgovine – pekarnica. Radno vrijeme pekarnice. Što ste sada saznali? Koje bismo ključne riječi morali dodati kako bismo dobili točne podatke koje želimo doznati?  3. Saznaj radno vrijeme pekare preko puta škole. Učenici samostalno pokušavaju riješiti zadatak upisujući ime pekarnice ili ulicu/trg….  **3. SNALAZIM SE NA INTERNETU**  Ishod aktivnosti: učenik piše prema predlošcima za ovladavanje gramatičkom i stilističkom normom potrebnom za strukturiranje teksta, izdvaja važne podatke iz teksta i piše bilješke s obzirom na sadržaj i strukturu, dolazi do podataka kombinirajući različite izvore, upotrebljava podatke u različite svrhe: proširuje sadržaje učenja, priprema se za pisanje i govorenje, pristupa društvenim mrežama uz vođenje i usmjeravanje te pretražuje mrežne portale za djecu  **Opis aktivnosti:**  Učenici čitaju pitanja (zadatke) u udžbeniku i pomoću interneta rješavaju zadatke.  Zadatci:  - Što označava kratica DHMZ?  - Pronađi sutrašnju prognozu za svoj zavičaj. Napiši kakve će biti vremenske prilike.  - Kakve još informacije možeš pronaći na njihovim stranicama?  - Napiši na što sve moraš paziti tijekom komunikacije putem interneta. Objasni kako ćeš zaštiti sebe i što ne smiješ raditi drugima.  Nekoliko učenika čita svoje gotove uratke.  **4. OKO TEKSTA TEKST**  Ishod aktivnosti: učenik izdvaja važne podatke iz teksta i piše bilješke s obzirom na sadržaj i strukturu, razgovara i govori prema zadanoj ili slobodnoj temi, primjenjuje nove riječi u komunikacijskoj situaciji, poštuje društveno prihvatljiva pravila uljudne komunikacije u različitim životnim situacijama  **Opis aktivnosti:**  Učenici čitaju tekst *Oko teksta tekst*.  Komunikacijska situacija: Je li se vama kada dogodilo nešto slično? Kako ste reagirali? Stavljate li slike prijatelja na društvene mreže bez da ste ih pitali? Riječi koje napišete i slike koje stavljate zauvijek ostaju i bilo kada netko može doći do njih, čak i ako ste ih vi obrisali. | **Jedinica** [**Pretraživanje podataka na internetu**](https://hr.izzi.digital/DOS/46428/66895.html)  **Objekt** [**Internet i kada je nastao**](https://hr.izzi.digital/DOS/46428/66895.html#block-1775659)  **Objekt** [**Ključne riječi**](https://hr.izzi.digital/DOS/46428/66895.html#block-1778997)  **Objekt** [***Googlati*, što je to?**](https://hr.izzi.digital/DOS/46428/66895.html#block-1751025)  **Objekt** [**Sigurnost na internetu**](https://hr.izzi.digital/DOS/46428/66895.html#block-1779005) | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem.  A. 2. 3. Razvija osobne potencijale.  **GOO** A. 2. 1. Ponaša se u skladu s ljudskim pravima u svakodnevnom životu.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka.  A. 2. 2. Učenik se samostalno koristi njemu poznatim uređajima i programima.  A. 2. 3. Učenik se odgovorno i sigurno koristi programima i uređajima.  C. 2. 4. Učenik uz učiteljevu pomoć odgovorno upravlja prikupljenim informacijama.  D. 2. 2. Učenik rješava jednostavne probleme s pomoću digitalne tehnologije. |