**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Pismo – Dan pisma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava podatke u grafičkim prikazima  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PIŠEM TI PISMO**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama; izdvaja važne podatke iz poslušanoga teksta prema uputi.  **Opis aktivnosti:**  Na početku sata može se igrati igra asocijacije:   |  |  |  |  | | --- | --- | --- | --- | |  | A | B | C | | 1 | DALEKO | BICIKL | TISKANA SLOVA | | 2 | SLUŽBENO | TORBA | OLOVKA I PAPIR | | 3 | TURISTIČKO | KOLBABA | RUKOPIS | |  | P U T O V A NJ E | P O Š T A R | P I S A NJ E | |  |  | P I S M O |  |   Nakon što učenici pogode rješenje, učiteljica/učitelj potiče komunikacijsku situaciju: Što je pismo? Čemu služe pisma? Kakva sve mogu biti pisma? Što mislite, od kada ljudi pišu pisma? Pišu li se pisma više danas ili su se više pisala u prošlosti? Kakva pisma su se najčešće pisala? Učiteljica/učitelj pokazuje učenicima fotografiju pisma koje se smatra najljepšim ljubavnim pismom svih vremena, a napisao ga je glazbenik J. Cash supruzi June povodom njenog 65. rođendana.  <https://teen385.dnevnik.hr/funzone/zanimljivosti/ovo-je-najljepse-ljubavno-pismo-svih-vremena>  Slijedi kratak razgovor o tekstu pisma: Kojim povodom Johnny piše pismo? Koje su vam najljepše rečenice u pismu? Što možete zaključiti iz pisma?    **2. PISMA SU ODUVIJEK VAŽNA**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; razgovara i govori prema zadanoj ili slobodnoj temi.  **Opis aktivnosti:**  Učiteljica/učitelj upućuje učenike da pročitaju tekst o povijesti pisama i o bontonu pisanja pisma, udžbenik, str. 130. i drugi odlomak u rubrici *Oko teksta tekst,* str. 131*.*  Nakon čitanja, učenici odgovaraju na pitanja učiteljice/učitelja: Zašto ljudi pišu pisma? Iz kojeg doba potječu tragovi prvih pisama? Zašto su ljudi poštare dočekivali kao drage prijatelje? Na čemu i čime su se u prošlosti pisala pisma?  Što se obilježava 11. svibnja? Što svako pismo mora imati na prednjoj strani omotnice? Koja pravila ponašanja vezana uz pisma možeš primijeniti i na elektroničku poštu?  Nakon razgovora, učenici rješavaju zadatke u udžbeniku na 130. i 1. zadatak na 131. str.  **3. U TOM PISMU PIŠE…**  **Ishod aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; izdvaja važne podatke iz teksta i piše bilješke s obzirom na sadržaj i strukturu.  **Opis aktivnosti:**  Učenici čitaju tekst, 2. zadatak, 131. str. udžbenika i zamišljaju što je pisalo u pismu u boci, odabiru jednu od ponuđenih tema i pišu što je pisalo u pismu.  Nakon što većina završi pisanje, učenici čitaju svoja pisma.  Za zadaću učenici u rubrici *Oko teksta tekst* (131. str.) čitaju što sve znači riječ pismo. Mogu napisati pismo samom sebi za 10 godina. (U pismu mogu napisati koliko imaju godina, što vole, rade, kako se osjećaju, što bi željeli biti kad odrastu i sl.) Pismo spremaju u staklenku koju mogu ukrasiti, zatvoriti i spremiti. | | | |  | **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja;  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije; B. 2. 4. Suradnički uči i radi u timu; C. 2. 2. Prihvaća i obrazlaže važnost društvenih normi i pravila. |