**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Rođendan planeta Zemlje - pripovijetka** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PJEVAMO ZEMLJI ZA ROĐENDAN**  **Ishod aktivnosti**: razgovara i govori prema zadanoj ili slobodnoj temi; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj pita učenike koji je danas datum. Znate li kome je danas rođendan? (22. travnja, Dan planeta Zemlje) Potiče učenike da opišu Zemlju kako je oni doživljavaju. Učiteljica/učitelj reproducira edukativni video Putovanje u središte Zemlje.  **2. ROĐENDANSKA PRIPOVIJETKA**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke.  **Opis aktivnosti**:  Učiteljica/učitelj najavljuje čitanje pripovijetke, potiče učenike da pozorno slušaju da bi mogli odgovoriti na pitanje: Što je Monika napisala Zemlji?  Nakon slušanja učenici odgovaraju na zadano pitanje i obrazlažu zašto je to napisala.  Prije razgovora o tekstu učenici još jednom mogu pročitati pripovijetku.  Učiteljica/učitelj potiče komunikacijsku situaciju pitanjima: Što je pripremila učiteljica? Kako su se učenici osjećali? Po čemu to zaključujete? Tko je pomagao učiteljici iznositi sadnice? Koji su zadatak odradile Sanja i Suzana? Kome će koristiti povrće i cvijeće? Pročitaj rečenice u kojima se spominje domar Žarko. Što je posađeno uz školsku stazu? Prepričaj što im je govorila učiteljica, kako se obratiti Zemlji za njezin dan. Gdje će završiti radovi učenika? Zašto je Monika bila zamišljena? Što je zaključila, što je Zemlji potrebno? Slažeš li se s njom? Kakvo je vrijeme bilo toga dana?  Koja obilježja pripovijetke prepoznajete u ovome tekstu? Učiteljica/učitelj upućuje učenike da riješe 3. zadatak na 112. str. udžbenika i nabroje likove u pripovijetci. Nakon rješavanja zadatka učiteljica/učitelj pita učenike koje likove nisu spomenuli.  **3. PORUČUJEM TI…**  **Ishod aktivnosti**: razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; povezuje doživljaj i razumijevanje književnoga teksta s vlastitim misaonim i emotivnim reakcijama na tekst.  **Opis aktivnosti**:  Učiteljica/učitelj pita učenike što je tema pripovijetke te ih potiče da pronađu i pročitaju rečenicu kojom je izrečena poruka teksta. Određuju se mjesta i vrijeme radnje. Tema, poruka, mjesto i vrijeme radnje zapisuju se na ploču.  Učenici zapisuju u bilježnicu svoju poruku Zemlji, a nakon toga rješavaju 1. i 2. zadatak na 113. str. udžbenika.  Za domaću zadaću učenici pišu kratku priču o planetu Zemlji pod naslovom:  *Zemlju treba voljeti, čuvati i s njom se radovati!* (113. str. udžbenika).  **Na ploči je:**  Rođendan planeta Zemlje  Tamara Vrbanović  - vrsta: pripovijetka  - tema: Proslava Dana planeta Zemlje uređenjem okoliša škole.  - poruka: Zemlju treba voljeti, čuvati i s njom se radovati.  - mjesta radnje: učionica, školsko dvorište (cvjetnjak i vrt)  - vrijeme radnje: 22. travnja  Učenici su posadili zdravo povrće i cvijeće te tako pomogli Zemlji, ali i sebi da se zdravo hrane i uživaju u lijepom okolišu.  Moja poruka Zemlji: | | | | **DOS Nina i Tino 4 - Priroda i društvo**  **Modul Uvjeti života; jedinica Bogatstvo tla; objekt** [**Želim znati više**](https://hr.izzi.digital/DOS/56495/61928.html#block-1667574)  [**Zvučna čitanka**](https://hr.izzi.digital/DOS/46428/92646.html#block-2561934) | **ODR** A. 2. 1. Razlikuje pozitivne i negativne utjecaje čovjeka na prirodu i okoliš; B. 2. 1. Objašnjava da djelovanje ima posljedice i rezultate; B. 2. 2. Prepoznaje primjere održivoga razvoja i njihovo djelovanje na lokalnu zajednicu; B. 2. 3. Opisuje kako pojedinac djeluje na zaštitu prirodnih resursa; C. 2. 2. Razlikuje osobnu od opće dobrobiti; C. 2. 3. Prepoznaje važnost očuvanje okoliša za opću dobrobit.  **POD** B. 2. 1. Razvija poduzetničku ideju od koncepta do realizacije.  **ZDR** A. 2. 2. A. Razlikuje pravilnu od nepravilne prehrane i razumije važnost pravilne prehrane za zdravlje; B. 2. 3. A. Opisuje zdrave životne navike.  **GOO** C. 2. 1. Sudjeluje u unaprjeđenju života i rada škole; C. 2. 3. Promiče kvalitetu života u školi i demokratizaciju škole.  **OSR** C. 2. 3. Pridonosi razredu i školi;  C. 2. 4. Razvija kulturni i nacionalni identitet zajedništvom i pripadnošću skupini.  **UKU** C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju |