**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Najveće blago - igrokaz** | | | | |
| ISHODI: | **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  –– prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ A. 4. 6. Učenik objašnjava razliku između zavičajnoga govora i hrvatskoga standardnog jezika.**  – razlikuje mjesni govor i hrvatski standardni jezik navodeći ogledne i česte primjere  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – provjerava pravopisnu točnost i slovopisnu čitkost  **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŽIVOTNA MUDROST U IZRECI SE KRIJE**  **Ishod aktivnosti**: razgovara i govori prema zadanoj ili slobodnoj temi; sudjeluje u organiziranoj ili spontanoj raspravi; poštuje pravila komunikacije u raspravi: sluša sugovornike, govori kad ima riječ; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učenici su podijeljeni u nekoliko grupa (4 - 5 učenika u grupi). Neke grupe dobivaju kartice s izrezanim riječima izreke *Malo dijete mala briga, veliko dijete velika briga.,* a neke s riječima izreke *Nije blago sve što sja*. Učenici moraju u što kraćem vremenu složiti riječi da dobiju točne izreke (ili ono što oni misle da je točno). Pobijedila je grupa koja prva složi točnu izreku (za svaku izreku, jedna grupa pobjeđuje). Nakon toga učenici u grupi raspravljaju o značenju izreke koju su složili, a predstavnik svake grupe iznosi razmišljanja grupe o izreci.  **2. NAJVEĆE BLAGO – ČITAMO I RAZGOVARAMO**  **Ishod aktivnosti**: objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja dramskih tekstova: lica, dijalog, monolog; povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke.  **Opis aktivnosti:**  Učiteljica/učitelj upućuje učenike da pogledaju tekst na 123. str. udžbenika i pita ih kako bi čitali taj tekst te koliko bi osoba trebalo čitati taj tekst. Učenici odabiru dva dječaka (po mogućnosti najbolje čitače) koji će pročitati igrokaz. Prije čitanja učiteljica/učitelj postavlja pitanje na koje će odgovoriti nakon slušanja/čitanja teksta: Tko je najveće bogatstvo?  Nakon čitanja/slušanja teksta učenici odgovaraju na prije zadano pitanje i iznose svoja razmišljanja o izreci: *Djeca su najveće bogatstvo.*  Razgovara se o tekstu: Koja je to vrsta teksta? Po čemu to zaključujete? Kako se zove takva vrsta razgovora? Tko razgovara u igrokazu? Pročitaj rečenicu iz koje doznaješ što muči Petra. Kako je tata objasnio Petru zašto nisu imali više djece? Je li tata uistinu to mislio? Zašto Petar nije baš siguran da se tata šalio? Koja je mamina izjava zabrinula Petra? Kako je on to sebi objasnio? Zašto se Petar ne želi igrati? Tko će dobiti veliko bogatstvo? Pročitaj što Petar misli o tome. Jeste li se vi kad našli u istoj situaciji kao i Petar?  **3. OD IGROKAZA DO STRIPA U ČETIRI KORAKA**  **Ishod aktivnosti**: koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; razlikuje mjesni govor i hrvatski standardni jezik navodeći ogledne i česte primjere.  **Opis aktivnosti:**  Igrokaz se može pročitati još jednom, a prije drugog čitanja učiteljica/učitelj upućuje da uoče je li tekst u potpunosti pisan standardnim jezikom. Nakon čitanja/slušanja učenici iznose svoja zapažanja o jeziku igrokaza. Učiteljica/učitelj pita učenike koja četiri dijela igrokaza smatraju najvažnijim te ih upućuje da te dijelove prikažu stripom. Ponavlja se što je strip i koji su dijelovi stripa. Učiteljica/učitelj naglašava učenicima da ne zaborave u oblačićima napisati i tekst te da mogu koristiti dijelove dijaloga iz teksta i mjesni govor.  **4. SVATKO IMA SVOJE BLAGO**  **Ishod aktivnosti**: prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; piše tekstove poštujući strukturu: uvod, razrada i zaključak; provjerava pravopisnu točnost i slovopisnu čitkost; sudjeluje u organiziranoj ili spontanoj raspravi.  **Opis aktivnosti:**  Učiteljica/učitelj pita učenike: Misliš li i ti da si svojim roditeljima najveće bogatstvo? Po čemu to zaključuješ? Nakon kraćeg iznošenja svojih razmišljanja, učenici pišu što misle o izreci *Gdje ti je blago, tu će ti biti i srce.* Kada većina učenika završi, učenici čitaju i uspoređuju svoja razmišljanja.  Za zadaću učenici mogu napisati kratak sastavak o tome kako zamišljaju svoj život u budućnosti.  **Na ploči je**  Najveće blago  Vlatka Karoglan  Vrsta: igrokaz  Likovi: Petar i Lovro  Mudre izreke: Nije blago sve što sja.  Malo dijete mala briga, veliko dijete velika briga.  Djeca su najveće bogatstvo.  Gdje ti je blago, tu će ti biti i srce. | | | | **Mogu se koristiti objekti iz jedinice** [**Igrokaz**](https://hr.izzi.digital/DOS/46428/66875.html)  [**Zvučna čitanka**](https://hr.izzi.digital/DOS/46428/92646.html#block-2561863) | **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije;  B. 2. 3. Razvija strategije rješavanja sukoba; B. 2. 4. Suradnički uči i radi u timu.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **ZDR** B. 2. 2. A. Prepoznaje i opisuje razvojne promjene u sebi i drugima; B. 2. 2. B. Objašnjava pravo na izbor; B. 2. 2. C. Uspoređuje i podržava različitosti.  **OŠ LK** A. 4. 1. Učenik likovnim i vizualnim izražavanjem interpretira različite sadržaje. |