**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **O mamama u životinjskome svijetu** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  – prepričava tekst na temelju bilježaka  – objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MAJČINSKA LJUBAV**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti**:  Komunikacijska situacija: Što za vas znači pojam *majčinska ljubav*? Kojim biste je riječima opisali? Što mislite zašto je majčinska ljubav bezgranična, bezuvjetna? Tko još, osim ljudi, brine o svojim mladima? Jeste li vidjeli kako životinjske majke brinu o mladima? Učenici iznose svoja iskustva.  Može se pogledati kratki video o rađanju bebe pande : <https://www.youtube.com/watch?v=cUOWnHk3nU0>  Kako se mama panda osjeća dok rađa? Po čemu zaključujete da trpi bolove? Kako se ponaša prema mladuncu? Kako životinja zna što treba raditi s mladuncem? Što je to nagon/instinkt?  **2. BRIŽNE MAME**  **Ishod aktivnosti**: izdvaja važne podatke iz teksta i piše bilješke s obzirom na sadržaj i strukturu; prepričava tekst na temelju bilježaka; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti**:  Učiteljica/učitelj upućuje učenike da pročitaju tekst u udžbeniku, str. 129., izdvoje najzanimljiviji podatak o pojedinoj životinjskoj mami i zapišu ga u obliku pitanja (npr. Koja životinjska mama najdulje nosi svoje mlado?).  **3. PITAM TE, PITAŠ ME**  **Ishod aktivnosti**: prepričava tekst na temelju bilježaka; objašnjava nepoznate riječi: na temelju vođenoga razgovora, zaključivanja na temelju konteksta, s pomoću rječnika nakon čitanja teksta.  **Opis aktivnosti:**  Učenici u paru naizmjence postavljaju jedan drugome pitanja koja su zapisali i na njih odgovaraju bez gledanja u tekst. Bilježe točne odgovore i utvrđuju koliko su podataka iz teksta zapamtili.  Nakon toga ponovo čitaju tekst i pronalaze odgovore na pitanja na koja nisu dali točan odgovor.  Za zadaću učenici mogu istražiti zanimljivosti o još nekim životinjskim mamama ili pronaći neku zanimljiv dokumentarni film o životinjama i napisati preporuku prijateljima za gledanje filma. | | | |  | **PID OŠ** B. 4. 1. Učenik vrednuje važnost odgovornoga odnosa prema sebi, drugima i prirodi; B. 4. 2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema;  B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih.  **ODR** A. 2. 2. Uočava da u prirodi postoji međudjelovanje i međuovisnost.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka;  A. 2. 2. Učenik se samostalno koristi njemu poznatim uređajima i programima. |