**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo u naslovima knjiga, filmova i časopisa** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO SAM ČITALA/ČITAO?**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učenici trebaju napisati naslov knjige koju su zadnju pročitali i objasniti zašto su čitali baš tu knjigu. Trebaju se prisjetiti naslovnice knjige i ilustrirati je.  Učenici čitaju naslove knjiga koje su zapisali. Koje riječi u naslovu knjige treba pisati velikim početnim slovom?  **2. PRAVILA SU SVUDA**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učenici rješavaju zadatak u udžbeniku: pisanim slovima trebaju prepisati popis lektire 4. b razreda pazeći na pisanje velikoga početnoga slova.  Nekoliko učenika čita svoje gotove uratke, a ostali kontroliraju točnost svojih rečenica.  Osim za naslove knjiga isto pravilo primjenjujemo i kod pisanja naziva novina, časopisa i filmova.  Učiteljica/učitelj može nekoliko primjera zapisati na ploču, a učenici pišu u svoje bilježnice.  Promatrajući primjere napisane na ploči, učenici zaključuju da se u nazivima filmova, knjiga i časopisa prva riječ piše velikim početnim slovom, a ostale malim, osim vlastitih imenica.  **3. PRIMIJENI NAUČENO**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - zadane naslove prepisuju pisanim slovima  - zapisuju naslove časopisa i knjiga koje se čitaju u njihovom domu  Nekoliko učenika čita svoje odgovore. Ostali provjeravaju točnost uratka.  **4. MALI UMJETNICI**  **Ishod aktivnosti:** učenik funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti**  Učenici trebaju izraditi reklamne plakate za ponuđene filmove. Naslov filma treba biti napisan pisanim slovima. Za izradu plakata koriste se drvenim bojicama.  **PRIJEDLOG ZAPISA NA PLOČI**  **Pisanje velikog početnog slova**  **(naslovi knjiga, filmova i časopisa)**  KNJIGA FILM ČASOPIS (NOVINE)  Duh u močvari Tvornica čokolade Moj planet  Nevidljiva Iva Obitelj Addams Slobodna Dalmacija  Gregov dnevnik Potraga za Dorom Prvi izbor | | | | **Jedinica** [**Veliko početno slovo u naslovima knjiga, filmova i časopisa**](https://hr.izzi.digital/DOS/46428/59599.html)  **Objekt** [**Tišina, snima se!**](https://hr.izzi.digital/DOS/46428/59599.html#block-1645852)  **Objekt** [**Prvo čitam, zatim gledam**](https://hr.izzi.digital/DOS/46428/59599.html#block-1695593)  **Objekt** [**O novostima o filmu čitam u časopisima**](https://hr.izzi.digital/DOS/46428/59599.html#block-1695823)  **Objekt** [**Vrijeme je za kviz**](https://hr.izzi.digital/DOS/46428/59599.html#block-1695886) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 3.Razvija osobne potencijale.  **OŠ LK** A. 4. 1. Učenik likovnim i vizualnim izražavanjem interpretira različite sadržaje. |