**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Glagoli – izricanje sadašnjosti** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – točno oblikuje prošlo, sadašnje i buduće vrijeme  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **TKO ĆE VIŠE**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učiteljica/učitelj može učenicima podijeliti prazne papire. Zapišite na papire što sve sada radite.  Nekoliko učenika čita što su napisali. Koju ste vrstu riječi zapisivali?  **2. SLUŠAM PJESMU**  **Ishod aktivnosti:** učenik izdvaja važne podatke iz poslušanoga teksta prema uputi.  **Opis aktivnosti:**  Učiteljica/učitelj čita pjesmu Ivanke Borovac *Što rade glagoli*.  Koja je vrsta riječi opisana u pjesmi? Što sve glagoli čine? Mogu li mirovati? Pronađi i pročitaj primjer rime u stihovima.  **3. SADAŠNJE VRIJEME**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi); funkcionalno primjenjuje jezična znanja.  **Opis aktivnosti:**  Učenici uz pomoć i vođenje učiteljice/učitelja zaključuju da glagolima možemo izricati radnju u sadašnjosti.  Rad s udžbenikom:  - čitaju pjesmu i istovremeno pokretima tijela pokazuju sve radnje koje su izrečene glagolima  - podcrtavaju i prepisuju glagole iz pjesme.  Učiteljica/učitelj može na ploču zapisati što glagoli mogu izricati kao i nekoliko primjera glagola u sadašnjem vremenu. Učenici sadržaj s ploče prepisuju u svoje bilježnice.  **4. UVJEŽBAVAMO ŠTO SMO NAUČILI**  **Ishod aktivnosti:** učenik razumije gramatičku kategoriju vrste riječi (imenice, glagoli, pridjevi); točno oblikuje prošlo, sadašnje i buduće vrijeme; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Rad s udžbenikom. Učenici rješavaju zadatke u udžbeniku:  - od navedenih glagola trebaju načiniti imenice  - uočavaju i precrtavaju glagole koji nisu u sadašnjem vremenu, a one koji izriču sadašnje vrijeme zaokružuju crvenom bojom  - promatraju fotografije i na crte upisuju glagole koji izriču što djeca rade  - pišu rečenice koje sadrže glagole u sadašnjem vremenu.  Nekoliko učenika čita gotove uratke.  **PRIJEDLOG ZAPISA NA PLOČI**  **Glagoli – sadašnje vrijeme**  Glagolima možemo izricati radnju u sadašnjem vremenu.  GLAGOL SADAŠNJE VRIJEME  sjediti sjedim  gledati gledaju  plivati pliva  plakati plačemo  skijati skijate  pisati pišeš | | | | **Jedinica** [**Glagoli - izricanje sadašnjosti**](https://hr.izzi.digital/DOS/46428/59590.html)  **Objekt** [**Što je glazba?**](https://hr.izzi.digital/DOS/46428/59590.html#block-1634098)  **Objekt** [**Što je sadašnjost?**](https://hr.izzi.digital/DOS/46428/59590.html#block-1634105)  **Objekt** [**Riješi zadatke**](https://hr.izzi.digital/DOS/46428/59590.html#block-1741000) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi;  A. 2. 2. Upravlja emocijama i ponašanjem; A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije. |