**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Četvrtaš** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **JA SAM ČETVRTAŠ**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Komunikacijska situacija: Koji ste sada razred? Kako zovemo učenike četvrtog razreda? Kako se osjećate kao najstariji učenici razredne nastave? Imate li neka posebna prava u odnosu na prvaše?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj najavljuje priču *Četvrtaš*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi, nakon čitanja, mogli odgovoriti: Što se promijenilo u životu četvrtaša kod kuće?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje obilježja proznih tekstova: događaj, likovi, pripovjedne tehnike  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja (Dječak sada treba sam obavljati neke kućne poslove koje je do sada umjesto njega radila mama).  Otvaraju udžbenik i još jednom čitaju. Učiteljica/učitelj s nekoliko pitanja uvodi učenike u sadržajnu analizu:  Tko je glavni lik u priči? Po čemu je dječak imao četvrtaško držanje? Pročitaj kako je sjedio od prvog do trećeg razreda, a kako sjedi sada.  Koje aktivnosti izvodi preciznije? Po čemu je vidio da je narastao preko ljeta? Pročitaj s čime je usporedio klupu.  Kako hoda za vrijeme odmora? Objasni kakav je to hod.  Koju je promjenu doživio kod kuće? Kako je mama objasnila tu promjenu?  **4. POKUŠAJ I OVO**  **Ishod aktivnosti:** učenik prepoznaje vrijedne poruke i mudre izreke, argumentira vlastite doživljaje i zaključuje o uočenim vrijednostima književnoga teksta, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Komunikacijska situacija: Što je tema nekog teksta? (Tema je ono o čemu se u tekstu govori.) Svaki književni tekst ima temu.  Rad s udžbenikom:  - učenici određuju temu pročitanog teksta  - objašnjavaju značenje izreka iz teksta  - pišu koje sličnosti, a koje razlike uočavaju između sebe i dječaka u priči; očekuje li se i od njih više nego prošle godine  - objašnjavaju koje su im nove dužnosti povjerene u obitelji, školi ili u odnosu s prijateljima; kako se osjećaju sa svim tim promjenama  U pisanju se trebaju koristi glagolima koji će najbolje prikazati što rade ili što se događa s njima u četvrtome razredu. Glagole pišu drugom bojom.  **PRIJEDLOG ZAPISA NA PLOČI**  **Četvrtaš**  **Ana Pisac**  - pripovijetka  TEMA: dječak kreće u četvrti razred  LIKOVI: dječak i njegova mama  OSOBINE LIKOVA:  dječak – ponosan, uzbuđen, snalažljiv, iznenađen, zatečen  mama – razdragana, dosjetljiva, mudra  MUDRE IZREKE  (Prepisuju izreke iz teksta) | [**Zvučna čitanka**](https://hr.izzi.digital/DOS/46428/92646.html#block-2561722) | **PID OŠ** B. 3. 3. Učenik se snalazi u promjenama i odnosima tijekom vremenskih ciklusa te analizira povezanost vremenskih ciklusa s događajima i važnim osobama u zavičaju.  C. 3. 2. Učenik raspravlja o utjecaju pravila, prava i dužnosti na pojedinca i zajednicu.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3.Razvija osobne potencijale  A.2.4. Razvija radne navike.  B.2.1. Opisuje i uvažava potrebe i osjećaje drugih.  B.2.2. Razvija komunikacijske kompetencije. |