**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Zlatna jabuka - hrvatska narodna bajka** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **NASTAVNE SITUACIJE**  **1.** **BAJKA**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  **Opis aktivnosti:**  Komunikacijska situacija: Prisjetite se što je bajka. Koji se likovi javljaju u bajkama? Kakvi su događaji u bajkama? Nabrojite nekoliko nestvarnih likova koje ste susreli u bajkama. Kako počinju bajke? Kako bajke najčešće završavaju?  **2. SLUŠAM I RAZGOVARAM**  **Ishod aktivnosti:** učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj najavljuje priču *Zlatna jabuka*. Prije čitanja (ili slušanja) priče učiteljica/učitelj postavlja pitanje. Učenici pažljivo slušaju kako bi nakon čitanja mogli odgovoriti na pitanje: Kada se žaba pretvorila u mladića?  **3. RAZUMIJEM ŠTO SLUŠAM**  **Ishod aktivnosti:** učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, povezuje doživljaj i razumijevanje književnoga teksta s vlastitim misaonim i emotivnim reakcijama na tekst, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, prepoznaje vrijedne poruke i mudre izreke, prepoznaje obilježja proznih tekstova: događaj, likovi, pripovjedne tehnike  **Opis aktivnosti:**  Učenici iznose svoje osjećaje nakon slušanja pročitanog teksta. Odgovaraju na pitanje postavljeno prije čitanja (Žaba se pretvorila u princa kada je udarila o tlo).  Otvaraju udžbenik i još jednom čitaju. Učiteljica/učitelj s nekoliko pitanja uvodi učenike u sadržajnu analizu:  Koga su imali kralj i kraljica? Što znači da su imali kćer jedinicu? Čime se igrala njihova kći? Gdje je upala zlatna jabuka? Pronađi u tekstu i pročitaj dio u kojem se govori tko joj je pomogao pronaći jabuku. Što je tražila žaba od nje? Što je učinila kći kada se žaba pojavila na njezinim vratima? Pronađi i pročitaj kako se kći htjela riješiti žabe. Što se dogodilo sa žabom? Ispričaj svojim riječima kako je bajka završila.  Pročitaj prvu rečenicu bajke. Kojim riječima počinje? Što misliš zašto bajke počinju često istim ili sličnim riječima? Tko je napisao bajku? Objasni što to znači. Većina bajki ima sretan završetak. Što se time misli? Pokušaj objasniti.  Učiteljica/učitelj može na ploču zapisati nekoliko podataka o tekstu, a učenici prepisuju u svoje bilježnice.  **4. OBEĆANJE, LUDOM RADOVANJE**  **Ishod aktivnosti:** učenik argumentira vlastite doživljaje i zaključuje o uočenim vrijednostima književnoga teksta, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje, povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom  **Opis aktivnosti:**  Rad s udžbenikom: učenici iz bajke izdvajaju i zapisuju stvarne i nestvarne likove te stvarne i nestvarne događaje; prisjećaju se najdraže bajke i zapisuju zašto im je baš ta bajka ostala u sjećanju.  Učenici samostalno rješavaju zadatke u udžbeniku. Nekoliko učenika čita svoje gotove uratke.  Komunikacijska situacija: Jesi li ikada nekome obećala/obećao nešto? Jesi li održala/održao obećanje? Što bi se dogodilo kada ne bismo održali obećanja? Ispričaj.  **5. OKO TEKSTA TEKST**  **Ishod aktivnosti:** učenik izdvaja važne podatke iz teksta i piše bilješke s obzirom na sadržaj i strukturu, pokazuje radoznalost, sklonost i znatiželju za komunikaciju s književnim tekstom  **Opis aktivnosti:**  Učenici čitaju ulomak iz romana Zlatka Krilića *Veliki zavodnik*. Uočavaju sličnosti i razlike između ulomka i bajke *Zlatna jabuka*. Pričaju što bi se dogodilo da je mama otvorila vrata.  **PRIJEDLOG ZAPISA NA PLOČI**  **Zlatna jabuka**  **hrvatska narodna bajka**  - djevojka, žaba – princ, kralj, djed  LIKOVI: dječak Toni i učiteljica  VRIJEME RADNJE: jedno davno  MJESTO RADNJA: kraljevski vrt i dvorac  POUKA: Obećanje se treba izvršiti.  Što obećaš, to i napravi. | [**Zvučna čitanka**](https://hr.izzi.digital/DOS/46428/92646.html#block-2562214) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A.2.3.Razvija osobne potencijale.  A.2.4. Razvija radne navike.  B.2.1. Opisuje i uvažava potrebe i osjećaje drugih.  B.2.2. Razvija komunikacijske kompetencije. |