**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 100. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | | | |
| NASTAVNI SADRŽAJ: | **Ja to mogu – ponavljanje jezičnih sadržaja (Kako to)** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – služi se novim riječima u skladu s komunikacijskom situacijom i temom  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – funkcionalno primjenjuje jezična znanja  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PANTOMIMA**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije.  **Opis aktivnosti:**  Učiteljica/učitelj priprema kartice na kojima pišu neke imenice ili glagoli (npr. nogometaš, učenik, ptica, lopta ili skakati, spavati, pjevati, saditi…). Jedan učenik dolazi pred ploču, izvlači karticu i pantomimom, pokretima tijela, treba prikazati o čemu je riječ. Kada neki učenik pogodi zadani pojam, dolazi pred ploču, izvlači drugu karticu i pokazuje drugi pojam. Igra traje dok se svi pojmovi ne pogode. Svaki pogođeni pojam, riječ stavlja se na ploču. Nakon igre učenici promatraju riječi na ploči i samostalno zaključuju da su pojmovi bili ili imenice ili glagoli. Učiteljica/učitelj im zadaje da dođu pred ploču i razvrstaju sve riječi u dva stupca - imenice i glagoli.  Komunikacijska situacija: Što su imenice? (Vrste riječi kojima imenujemo bića, stvari, pojave, mjesta, osjećaje.) Koje imenice pišemo velikim početnim slovom? Kojega roda mogu biti imenice? Kako razlikujemo imenice po broju? Što nam izriču glagoli? Koja glagolska vremena razlikuješ?  Učenici navode po nekoliko vlastitih i općih imenica i nekoliko glagola koje mijenja po vremenima. | | | | **Mogu se koristiti objekti iz jedinica:**  [**Pravopisna norma**](https://hr.izzi.digital/DOS/46428/46486.html)  [**Rod imenica**](https://hr.izzi.digital/DOS/46428/46489.html)  [**Rod i broj imenica**](https://hr.izzi.digital/DOS/46428/59583.html)  [**Imenice, glagoli, pridjevi**](https://hr.izzi.digital/DOS/46428/59585.html)  [**Glagoli - izricanje prošlosti**](https://hr.izzi.digital/DOS/46428/59588.html)  [**Glagoli - izricanje sadašnjosti**](https://hr.izzi.digital/DOS/46428/59590.html)  [**Glagoli - izricanje budućnosti**](https://hr.izzi.digital/DOS/46428/59593.html) | **MAT OŠ** A. 4. 1. Služi se prirodnim brojevima do milijun.  **OSR** A. 2. 1. Razvija sliku o sebi;  A. 2. 4. Razvija radne navike;  B. 2. 2. Razvija komunikacijske kompetencije; B. 2. 4. Suradnički uči i radi u timu.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |
| **2. KAKO TO…**  **Ishod aktivnosti**: razgovara i govori prema zadanoj ili slobodnoj temi; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  **Opis aktivnosti:**  Učiteljica/učitelj učenicima čita pjesmu Andrije Vujevića *Kako to* te prije čitanja zadaje učenicima zadatak da pozorno slušaju književni tekst pa će odgovoriti na pitanje kako mogu biti sve što žele.  Učenici pozorno slušaju, a nakon čitanja iznose svoje dojmove i odgovaraju na postavljeno pitanje. (Sve što žele mogu biti, ako se doista potrude).  Slijedi kratka sadržajna analiza: Tko je naslikao Mona Lisu? Kakav bi bio portret Mona Lise da Leonardo nije znao crtati? Tko ne bi postigao niti jedan pogodak da nije znao igrati? Jesu li odmah sve znali? Što su sve radili da bi naučili? Je li lako biti sve što poželiš? Što moraš naučiti? Kojoj književnoj vrsti pripada pročitani tekst? Po čemu znamo da je to pjesma? Koliko kitica ima pjesma? Koliko stihova ima svaka kitica? Ima li u pjesmi rime? Pročitaj parove rime. | | | | [**Zvučna čitanka**](https://hr.izzi.digital/DOS/46428/92646.html#block-2561819) |  |
| **3. ZNAM TO**  **Ishod aktivnosti:** izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; funkcionalno primjenjuje jezična znanja.  **Opis aktivnosti:**  Rad s udžbenikom:Učenici samostalno uvježbavaju sadržaj rješavajući zadatke u udžbeniku.  Učiteljica/učitelj potiče učenike da otvore udžbenik i rješavaju zadatke:  - prepisuju vlastite imenice iz pjesme na praznu crtu  - u pjesmi zaokružuju opće imenice  - prepisuju glagole u prošlome pa u sadašnjem vremenu  - pišu pet zanimanja koja u imenu imaju slovo č  - upisuju slovo koje nedostaje (č, ć, dž ili đ)  - pišu pet glagola u budućem vremenu  - pišu umanjenice imenica: džep, đak, džemper i čamac.  Nakon svakoga riješenoga zadatka čitaju svoje uratke i na taj način provjeravaju točnost.  Učiteljica/učitelj potiče učenike da se prisjete kojim su pismom pisani udžbenici, a kojim jezikom govore i pišu u školi. Učenici za kraj spajaju imenice s rodom kojemu pripadaju. Kada većina učenika riješi zadatak, slijedi zajednička analiza. Učenici određuju jesu li imenice u jednini ili množini.  Učiteljica/učitelj će pripremiti tablice za samovrednovanje.   |  |  |  |  | | --- | --- | --- | --- | |  | UVIJEK | PONEKAD | RIJETKO | | IZDAVAJAM SVE IMENICE. |  |  |  | | ODREĐUJEM ROD I BROJ IMENICA. |  |  |  | | RAZLIKUJEM VLASTITE I OPĆE IMENICE. |  |  |  | | PIŠEM UMANJENICE. |  |  |  | | RAZLIKUJEM GLAGOLE OD OSTALIH RIJEČI. |  |  |  | | RAZLIKUJEM PROŠLO I SADAŠNJE VRIJEME. |  |  |  | | PIŠEM GLAGOLE U BUDUĆEM VREMENU. |  |  |  | | PIŠEM TOČNO RIJEČI S Č, Ć , Đ ILI DŽ. |  |  |  | | | | |  |  |
| **4. HRVATSKI I MATEMATIKA SE VOLE**  **Ishod aktivnosti:** provjerava pravopisnu točnost i slovopisnu čitkost; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Komunikacijska situacija: Što su šifre? (poruke prikazane simbolima ili brojevima koji na prvi pogled nemaju smisla) Osoba koja šalje poruku i osoba koja prima poruku trebaju se unaprijed dogovoriti na koji će način šifrirati i dešifrirati takve poruke. U kakvoj vezi mogu biti matematika i hrvatski jezik? Učiteljica/učitelj zadaje učenicima uputu za rješavanje zadatka. (Prema dobivenim rezultatima trebaju upisati odgovarajuća slova u prazna polja.) Kada većina učenika riješi zadatak, slijedi analiza. Učiteljica/učitelj upućuje učenike da na sličan način osmisle svoje šifre. Učenici u parovima dogovaraju šifre i pišu jedan drugome šifriranu poruku. | | | |  |  |
| **5. DIJELI PRIČU UZ ČAROBNI VRTULJAK**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; funkcionalno primjenjuje jezična znanja.  **Opis aktivnosti:**  Učiteljica/učitelj priprema čarobni vrtuljak na kojem se nalaze razne slike. Zadatak učenika je zavrtjeti vrtuljak. Kada se vrtuljak zaustavi učenik izgovara riječ koju povezuje uz sliku. Tako započinje igra Dijeli priču. Drugi učenik priču nastavlja tako da ponovi tu riječ i dodaje svoju. Što više djece sudjeluje, igra je zanimljivija. Igra se nastavlja dok netko ne pogriješi tj. ne zaboravi riječi koje su do tada izgovorene. Sljedeći učenik ponovno vrti čarobni vrtuljak i započinje novu priču. | | | |  |  |