**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO; HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Moja mama – stvaralačko pisanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta  - izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MAMA, HVALA TI**  **Ishod aktivnosti**: stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip; razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Nekoliko učenika recitira pjesmu *Čemu služi mama?*, a ostali učenici komentiraju kakva je bila interpretacija pjesme (što je bilo dobro, što bi trebalo popraviti i sl.). Učenici koji žele čitaju čestitku za Majčin dan koju su napisali na prethodnome satu.  Učiteljica/učitelj potiče učenike da pažljivo slušaju pjesmu dječjeg zbora Bajka, *Mama, hvala ti*. (<https://www.youtube.com/watch?v=T1-el1uzkYw>)  Nakon slušanja kratko se razgovara o tekstu pjesme (na čemu dijete zahvaljuje svojoj majci).  **2. MOJA JE MAMA POSEBNA**  **Ishod aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj potiče komunikacijsku situaciju: Na čemu ste zahvalni svojim mamama? Što najviše volite kod svoje mame? Po čemu je tvoja mama posebna? Što najviše voliš raditi sa svojom mamom? U čemu je tvoja mama najbolja, a u čemu bi mogla biti još bolja?  Učiteljica/učitelj najavljuje učenicima da će pisati priču o svojoj mami. Pitanjima potiče učenike na razmišljanje: Što svaka priča mora imati? Što biste pisali u uvodnom dijelu priče o mami? Što biste pisali u glavnom dijelu priče? Kako biste završili priču? Učenici iznose svoja razmišljanja i, uz usmjeravanje učitelja, stvara se plan priče koji se zapisuje na ploču.  **3. STVARALAČKO PISANJE – MOJA MAMA**  **Ishod aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; oblikuje rečenice u kojima se poštuju pravila sročnosti, funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti**:  Učiteljica/učitelj potiče učenike da napišu priču o svojoj mami. Usmjerava ih da pišu prema planu, da se prisjete osobina koje povezuju s mamom, da paze na slaganje rečenica, da paze na početak rečenica da ih ne započinju istim riječima i da paze na pravopisnu točnost.  Nakon što većina učenika završi, učenici koji žele mogu pročitati svoju priču na „autorskom stolcu“. Ostali učenici vrednuju priče, ističu što je bilo dobro, što bi trebalo popraviti, a mogu predložiti i brojčanu ocjenu koju bi oni dali za priču.  **Na ploči je**  Stvaralačko pisanje – Moja mama  Plan priče:  1. Uvod (kako se mama zove, što i gdje radi, koliko ima godina)  2. Glavni dio (izgled, osobine, svakodnevni poslovi, što voliš raditi s mamom, u čemu ti mama najviše pomaže, po čemu je mama posebna, kako ti pomažeš mami)  3. Završni dio (tvoji osjećaji prema mami, što najviše voliš kod mame, što poručuješ mami) | | | |  | **OŠ GK** C. 4. 1. Učenik na osnovu slušanja glazbe i aktivnog muziciranja prepoznaje različite uloge i vrste glazbe.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 2. Upravlja emocijama i ponašanjem; A. 2. 3.Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** C. 2. 1. Solidaran je i empatičan u odnosu prema ljudima i drugim živim bićima. |