**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 24. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Kajkavsko narječje – pjesma Ste znali?** | | | | |
| ISHODI: | **OŠ HJ A.4.1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ A.4.6. Učenik objašnjava razliku između zavičajnoga govora i hrvatskoga standardnog jezika.**  – razlikuje mjesni govor i hrvatski standardni jezik navodeći ogledne i česte primjere  – uočava važnost pozitivnog odnosa prema mjesnom govoru  – uočava važnosti mjesnoga govora i prepoznaje njegovu komunikacijsku ulogu na pojedinome prostoru (raznolikost hrvatskih govora, jezične zajednice u Hrvatskoj i izvan granica Republike Hrvatske)  – čita i sluša tekstove na kajkavskome, čakavskom i štokavskom narječju i prepoznaje kojemu narječju pripada i prepoznaje narječje kojem pripada njegov govor  **OŠ HJ B.4.1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B.4.2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B.4.4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. LEPE ZAGORJE ZELENE**  **Ishodi aktivnosti:** razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu, poštuje društveno prihvatljiva pravila uljudne komunikacije u različitim životnim situacijama  **Opis aktivnosti:** Učiteljica/učitelj priprema učenicima video uz pjesmu „Lepe ti je Zagorje zelene“ Zagrebačkih muzikaša (<https://www.youtube.com/watch?v=QTT_bXfzEeo>). Potiče učenike da pažljivo slušaju i gledaju te prepoznaju o kojem kraju naše domovine je riječ. Učiteljica/učitelj potiče komunikacijsku situaciju: Jesi li ikada posjetila/posjetio Hrvatsko zagorje? Gdje se u našoj domovini nalazi Hrvatsko zagorje? Kako govore ljudi koji tamo žive? Razumiješ li sve što govore? Jesi li razumio/razumjela sve riječi iz pjesme? Imaš li priliku na televiziji čuti takav govor? Zašto ne? Objasni! | | | |  | **OŠ GK** A.4.1. Učenik poznaje određeni broj skladbi.  **PID OŠ** A.4.3. Učenik objašnjava organiziranost Republike Hrvatske i njezina nacionalna obilježja.  **OSR** A.2.1. Razvija sliku o sebi.  B.2.2. Razvija komunikacijske kompetencije.  B.2.4. Suradnički uči i radi u timu.  **UKU** A.2.4.4. Kritičko mišljenje:  Učenik razlikuje činjenice od mišljenja i sposoban je usporediti različite ideje. |
| **2. SLUŠAM PJESMU**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst, pokazuje radoznalost, sklonost i znatiželju za komunikaciju s književnim tekstom, razgovara s drugim učenicima o vlastitome doživljaju teksta, prepoznaje vrijedne poruke i mudre izreke, argumentira vlastite doživljaje i zaključuje o uočenim vrijednostima književnoga teksta  **Opis aktivnosti:** Učiteljica/učitelj prije čitanja upućuje učenike da razmisle što sve saznaju u pjesmi.  Učiteljica/učitelj čita pjesmu *Ste znali?* Mladena Kušeca. Nakon čitanja pjesme učiteljica/učitelj potiče učenike da objasne zašto nisu razumjeli baš cijelu pjesmu. | | | | [**Zvučna čitanka**](https://hr.izzi.digital/DOS/46428/92646.html#block-2562058) |
| **3.** **RAZUMIJEM LI PROČITANO?**  **Ishod aktivnosti:** povezuje doživljaj i razumijevanje književnoga teksta s vlastitim misaonim i emotivnim reakcijama na tekst, pokazuje radoznalost, sklonost i znatiželju za komunikaciju s književnim tekstom, razgovara s drugim učenicima o vlastitome doživljaju teksta, razlikuje mjesni govor i hrvatski standardni jezik navodeći ogledne i česte primjere, čita i sluša tekstove na kajkavskome, čakavskom i štokavskom narječju i prepoznaje kojemu narječju pripada i prepoznaje narječje kojem pripada njegov govor  **Opis aktivnosti:** Učenici ponovno slušaju pjesmu i zaokružuju riječi u pjesmi kojima ne znaju značenje.Zajednički pokušavaju odgonetnuti značenje pojedine riječi prema smislu pjesme ili traže pojašnjenje ispod pjesme u rječniku manje poznatih riječi.  Komunikacijska situacija: Zašto niste razumjeli pjesmu? Kako je ona napisana? Kako bismo bolje razumjeli tu pjesmu?  Učiteljica/učitelj čita pjesmu prevedenu na književni standardni jezik.  Učiteljica/učitelj pitanjima uvodi učenike u sadržajnu analizu pjesme: Zašto plaču bebe? Što se dogodi neplivačima?  Kako svima može biti bolje? Pročitaj strofu koja ima dva stiha. Što iz nje saznajemo? Gdje ti neće biti dobro? Koje savjete pjesnik daje onima koji nisu baš pametni? Slažeš li se s tim savjetom? Što ljudi rade kroz život? Kakve tragove ostavljaju na tuđim kućama? Što još nije znao prije? Što misliš, zašto nije prije sve to znao? Znate li vi sada sve? A vaši roditelji? Kako stječeš životna znanja? | | | |  |
| **4. O PJESMI**  **Ishod aktivnosti:** objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu, prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **Opis aktivnosti:** Učiteljica/učitelj potiče razgovor o pjesmi i dijelovima pjesme**.** Koliko strofa ima pjesma? Koliko stihova imasvaka strofa? Ima li rime u pjesmi?Pročitaj sve riječi u kojima prepoznaješ rimu**.**  Učiteljica/učitelj piše na ploču naslov pjesme i podatke o pjesmi, a učenici prepisuju u pisanku i ispisuju riječi u rimi. | | | |  |
| **5. KAJKAVCI**  **Ishod aktivnosti:** razlikuje mjesni govor i hrvatski standardni jezik navodeći ogledne i česte primjere, uočava važnost pozitivnog odnosa prema mjesnom govoru, uočava važnosti mjesnoga govora i prepoznaje njegovu komunikacijsku ulogu na pojedinome prostoru (raznolikost hrvatskih govora, jezične zajednice u Hrvatskoj i izvan granica Republike Hrvatske), čita i sluša tekstove na kajkavskome, čakavskom i štokavskom narječju i prepoznaje kojemu narječju pripada i prepoznaje narječje kojem pripada njegov govor  **Opis aktivnosti:** Učiteljica/učitelj potiče učenike da zaključe kako je napisana pjesma *Ste znali?* Zaključuju da je kajkavsko narječje dobilo ime po upitnoj riječi kaj. Učenici se prisjećaju koja sve narječja postoje u hrvatskom jeziku (čakavsko, kajkavsko i štokavsko). Navode u kojem se zavičaju Republike Hrvatske govori kojim narječjem i čitaju istaknuto o kajkavskom narječju. Učiteljica/učitelj potiče učenike na promišljanje o piscu, pjesniku ili djelu napisanom kajkavskim narječjem. Za domaću zadaću ih potiče da istraže i doznaju neke od njih i njihova najpoznatija djela. Učiteljica/učitelj potiče komunikacijsku situaciju:  Kako je napisana riječ kuća u pjesmi? Što misliš zašto? Bi li ponekad drugačije postupila/postupio da si neke informacije ranije doznala/doznao? Što misliš o pošaranim pročeljima zgrada i obiteljskih kuća? Govori li se kajkavskim narječjem u tvojemu zavičaju? Znaš li što znači delati? Ako si čuo/čula tu riječ, prisjeti se kada?  Rad s udžbenikom: Učiteljica/učitelj upućuje učenike da u udžbeniku riješe zadatke o pjesmi. Nakon rješavanja slijedi čitanje i analiza napisanoga. | | | |  |
| **6. MOGU I SAM**  **Ishodi aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:** Učiteljica/učitelj dijeli učenike u manje skupine. Upućuje ih na dio *Oko teksta tekst* u udžbeniku i ulomak iz teksta *Vodič za kućanske poslove prema starosti*. U skupini trebaju proučiti s kojim se tvrdnjama slažu. Nakon razgovora u skupini određuju i pišu sve što misle da desetogodišnjaci mogu obaviti kod kuće. Na papir crtaju ilustracije ili zanimljive simbole za pojedine poslove i aktivnosti.  Kada su sve skupine gotove, izrađuju zajednički plakat *Desetogodišnjaci mogu*…  **PRIJEDLOG ZAPISA NA PLOČI**  **STE ZNALI?**  **Mladen Kušec**  Pjesma napisana na kajkavskom narječju.  Pjesma ima devet strofa s nejednakim brojem stihova.  Rima:  Kajkavsko narječje dobilo je ime po upitnoj riječi kaj.  Gotovo jedna trećina stanovnika Republike Hrvatske govori kajkavskim narječjem. | | | |  |