**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: . | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **O životu i vrstama riječi – ponavljanje i vježba** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – služi se novim riječima u skladu s komunikacijskom situacijom i temom  - razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  – oblikuje bilješke na temelju izdvojenih podataka  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RAZVRSTAVANJE**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj priprema „čarobnu“ staklenku u kojoj su papirići na kojima su napisane neke imenice, glagoli ili pridjevi koje će učenici, dolazeći redom do staklenke, izvlačiti. Ploča je podijeljena na tri stupca: imenice, glagoli i pridjevi. Učenici naizmjence dolaze pred ploču pa iz „čarobne“ staklenke izvlače papirić, naglas čitaju riječ koju su dobili i stavljaju je u stupac kojem ta riječ pripada.  Nakon igre učenici samostalno zaključuju da su pojmovi bili ili imenice ili glagoli ili pridjevi.  Komunikacijska situacija: Što su imenice? (vrsta riječi kojima imenujemo bića, stvari, pojave, mjesta, osjećaje) Kojega roda mogu biti imenice? Kako razlikujemo imenice po broju? Koja se vrsta riječi najčešće nalazi uz imenice? Na koje pitanje odgovaraju opisni, a na koje posvojni pridjevi? Što izriču glagoli? Koja glagolska vremena razlikujemo? Što izriču glagoli u prošlome vremenu, što u sadašnjem, a što glagoli u budućem vremenu?  Učenici navode po nekoliko vlastitih i općih imenica, nekoliko opisnih i posvojnih pridjeva te nekoliko glagola u sadašnjem, prošlom i budućem vremenu. | | | | **Jedinica** [**Imenice, glagoli, pridjevi**](https://hr.izzi.digital/DOS/46428/59585.html)  **Objekt** [**Vrste riječi i sve o njima**](https://hr.izzi.digital/DOS/46428/59585.html#block-1661947)  **Objekt** [**Ponovi**](https://hr.izzi.digital/DOS/46428/59585.html#block-1740835) | **PID OŠ** C. 4. 2. Učenik zaključuje o utjecaju prava i dužnosti na pojedinca i zajednicu te o važnosti slobode za pojedinca i društvo.  **OSR** A. 2. 1. Razvija sliku o sebi; B. 2. 2. Razvija komunikacijske kompetencije  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja. |
| **2. O ŽIVOTU UČIM VEĆ U VRTIĆU**  **Ishod aktivnosti**: razgovara i govori prema zadanoj ili slobodnoj temi; izdvaja važne podatke iz poslušanoga teksta prema uputi; oblikuje bilješke na temelju izdvojenih podataka; razumije gramatičku kategoriju vrste riječi (imenice, glagoli, pridjevi).  **Opis aktivnosti:**  Učiteljica/učitelj potiče komunikacijsku situaciju kojoj je cilj potaknuti učenike na zaključak da odmalena počinju učiti o životu: Jeste li znali hodati kada ste se rodili? Jeste li znali govoriti, pozdravljati, zahvaliti se, zamoliti nešto? Kad ste to sve naučili? Što ste još naučili u vrtiću? Što ste naučili u školi? Znate li sada sve? Što mislite kada čovjek sve nauči? Može li se sve naučiti?  Američki pisac Robert Fulghum napisao je knjigu *Sve što trebam znati naučio sam još u vrtiću*. Neke njegove mudre misli nalaze se u udžbeniku na 36. stranici.  Učiteljica/učitelj potiče učenike da otvore udžbenik i pročitaju mudre misli koje je pisac podijelio s čitateljima. Učenici naizmjence čitaju izreke. Kada pročitaju izreke, učiteljica/učitelj potiče učenike na promišljanje slažu li se sa svim navedenim izrekama. Učiteljica/učitelj potiče učenike da pronađu i pročitaju pravila za koja smatraju da ih je najlakše poštovati. Nekoliko učenika čita odabrana pravila i objašnjavaju zašto su se baš za njih odlučili. Tada traže pravilo za koje misle da se uči cijeli život i objašnjavaju ga. Učiteljica/učitelj potiče učenike na promišljanje što misle poštuju li jednako pravila odrasli i djeca. Pita ih što misle koja se pravila najteže poštuju u odrasloj dobi i zašto. Učenici traže pravilo koje su naučili za cijeli život i prepisuju ga u udžbenik. Učiteljica/učitelj potiče učenike da promisle koja vrsta riječi prevladava u uputama. | | | |  |  |
| **3. O IMENICAMA, GLAGOLIMA I PRIDJEVIMA**  **Ishod aktivnosti:** razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:učenici će samostalno uvježbavati sadržaj rješavajući zadatke u udžbeniku. Učiteljica/učitelj potiče učenike da otvore udžbenik i riješe prvi zadatak. Nakon rješavanja prvoga zadatka učenici provjeravaju točnost uratka, a zatim samostalno rješavaju i drugi zadatak. Kada većina učenika riješi zadatak, učenici će zamijeniti udžbenike te međusobno provjeriti točnost uratka.  Učenici samostalno rješavaju do kraja 37.stranicu. Učiteljica/učitelj može pojasniti eventualne nejasnoće, a zatim učenici rješavaju samostalno. Slijedi zajednička analiza. | | | |  |  |
| **4. ČAROBNI VRTULJAK**  **Ishod aktivnosti:** piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Učiteljica/učitelj priprema vrtuljak na kojemu se nalaze razne slike. Učiteljica/učitelj dijeli učenike u parove. Zadatak učenika je zavrtjeti vrtuljak, imenovati onu sliku na kojoj stane strelica (npr. pas) te reći jedan glagol (lajati) i pridjev (malen) vezan uz tu sliku. Rečenica mora biti smislena. Svaki par uz svaku sliku piše što više smislenih rečenica. Ukoliko je moguće, učenici mogu pokušati nadovezati rečenice kako bi dobili priču.  Učenici čitaju svoje rečenice, a ostali učenici u razredu procjenjuju, palcem gore ili dolje, jesu li učenici napisali u svakoj rečenici imenicu, glagol i pridjev. | | | |  |  |
| **5. NA SLOVO NA SLOVO**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; funkcionalno primjenjuje jezična znanja.  **Opis aktivnosti:**  Učiteljica/učitelj upućuje učenike u igru s lopticom. Jedan učenik izgovara u sebi abecedu, a kad učiteljica/učitelj kaže: Stop!, učenik naglas kaže na kojem je slovu stao. Ukoliko je to npr. slovo N, učenik dobacuje lopticu jednom učeniku, a onaj tko uhvati lopticu mora reći jednu imenicu, jedan glagol i jedan pridjev koji počinje slovom N. Ukoliko je točno naveo sve tri riječi, on nastavlja govoriti u sebi abecedu i odabire novog učenika koji će navesti imenicu, glagol i pridjev na zadano slovo. Ukoliko neki učenik pogriješi i navede krivu riječ ispada iz igre. | | | | **Objekt** [**Kviz za kraj**](https://hr.izzi.digital/DOS/46428/59585.html#block-1644716) |  |