**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Veliko početno slovo u imenima naroda, država i stanovnika, ponavljanje i vježba** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše veliko početno slovo: imena naroda, stanovnika, država, geografskih cjelina, knjiga, filmova, novina  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MLJAC**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učenici promatraju fotografije u udžbeniku. Učiteljica/učitelj pitanjima usmjerava komunikacijsku situaciju: Koja jela prepoznaješ na fotografijama? Napiši njihova imena na crte. Koja se od ovih jela često pripremaju u tvojemu domu? Kojemu dijelu Hrvatske pripadaju pojedina jela s fotografija?  **2. SVAKA ZEMLJA SVOJE JELO IMA**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost.  **Opis aktivnosti:**  Učenici rješavaju zadatak u udžbeniku: Poveži jelo i državu iz koje potječe. Pazi, nije sve tako jednostavno kako se čini. Kreni od jela kojemu sigurno znaš podrijetlo. Napiši rečenice tako da uz svako jelo uvrstiš stanovnice i stanovnike koji u njemu uživaju. Npr. Nijemci i Njemice vole jesti krafne.  Nekoliko učenika čita svoje gotove uratke, a ostali kontroliraju točnost svojih rečenica.  **3. U VELIKOM LONCU**  **Ishod aktivnosti:** učenik piše veliko početno slovo: imena naroda, stanovnika, država, geografskih cjelina, knjiga, filmova, novina; provjerava pravopisnu točnost i slovopisnu čitkost; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - učenici se upoznaju s nekim od tradicionalnih hrvatskih jela: pašticada, zagorski štrukli, skradinski rižot, soparnik, viška pogača, čobanac, fuži s tartufima, purica s mlincima, dagnje na buzaru, sinjski arambašići i zlevanka - svakomu jelu trebaju dodati geografsku cjelinu iz koje potječe, a pritom trebaju paziti na pisanje velikoga početnoga slova; nekoliko učenika čita svoje odgovore, a ostali provjeravaju točnost uratka  - navode još neka jela koja su tradicionalna u njihovome kraju  - navode dva primjera jela koja potječe iz nekih drugih država; pišu otkuda jela dolaze te kako se zovu stanovnice i stanovnici  tih država  - popunjavaju tablicu (imena stanovnika i stanovnica).  **4. NA SLOVO NA SLOVO**  **Ishod aktivnosti:** učenik funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti**  Učenici su podijeljeni u parove. Svaki par dobit će tablicu koju treba popuniti u što kraćem vremenu. Čitanjem svojih odgovora provjeravaju točnost uradaka.  PRIJEDLOG TABLICE:   |  |  |  |  |  |  |  | | --- | --- | --- | --- | --- | --- | --- | | SLOVO | DRŽAVA | STANOVNIK | STANOVNICA | GRAD | STANOVNIK | STANOVNICA | | **P** |  |  |  |  |  |  | | **M** |  |  |  |  |  |  | | **L** |  |  |  |  |  |  | | **S** |  |  |  |  |  |  | | **K** |  |  |  |  |  |  | | **B** |  |  |  |  |  |  | | | | | **Jedinica** [**Veliko početno slovo u imenima geografskih cjelina, država, naroda - ponavljanje i vježbanje**](https://hr.izzi.digital/DOS/46428/59596.html)  **Objekt** [**Ako smo zaboravili, prisjetimo se**](https://hr.izzi.digital/DOS/46428/59596.html#block-1694352)  **Objekt** [**Vrijeme je za kviz**](https://hr.izzi.digital/DOS/46428/59596.html#block-1714157)  **Objekt** [**I ovo me zanima**](https://hr.izzi.digital/DOS/46428/59596.html#block-1713726) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike.  **PID OŠ** A.4.3. Učenik objašnjava organiziranost Republike Hrvatske i njezina nacionalna obilježja. B.4.4. Učenik se snalazi i tumači geografsku kartu i zaključuje o međuodnosu reljefnih obilježja krajeva Republike Hrvatske i načina života. |