**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA/ KNJIŽEVNOST I STVARALAŠTVO | | |
| NASTAVNI SADRŽAJ: | **Rasprava ili debata** | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  – izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – provjerava pravopisnu točnost i slovopisnu čitkost  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ANKETA**  **Ishod aktivnosti:** učenik razgovara i govori prema zadanoj ili slobodnoj temi, sadržajem i strukturom govorenja cjelovito obuhvaća temu  Opis aktivnosti:  Učenici odgovaraju na pitanja u udžbeniku (rješavaju anketu). Trebaju prebrojiti koliko imaju zaokruženih DA i koliko NE.  Učiteljica/učitelj provjerit će tko je od učenika u kojoj grupi i može zapisati:  - više odgovora DA – (broj učenika)  - više odgovora NE – (broj učenika)  - podjednako – (broj učenika)  Kazuje učenicima da će im tema, ako imaju podjednak broj odgovora DA i NE, biti jako zanimljiva. Imaju li više odgovora DA ili više odgovora NE, pročitat će kako svi ponekad drukčije razmišljamo.  **2. SLUŠAM TEKST**  Ishod aktivnosti: učenik izdvaja važne podatke iz poslušanoga teksta prema uputi  **Opis aktivnosti:**  Učenici sjede u krugu. Učiteljica/učitelj prije čitanja postavlja pitanje: Koju je kravatu tata nosio popodne?  Učiteljica/učitelj čita pjesmu *Rasprava ili debata* Branke Krvavac  3. RAZUMIJEM ŠTO SLUŠAM  Ishod aktivnosti: učenik povezuje grafičku strukturu teksta i sadržaj, izdvaja važne podatke iz teksta i piše bilješke s obzirom na sadržaj i strukturu, objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke, prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu, prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  Opis aktivnosti:  Učenici iznose svoje osjećaje nakon odslušane pjesme. Odgovaraju na pitanje postavljeno prije slušanja (Tata će popodne nositi sivu kravatu).  Učenici čitaju pjesmu još jednom. Učiteljica/učitelj pitanjima uvodi učenike u analizu pjesme:  Koje je pitanje mučilo Luku? Čime je tata bio zauzet? Pročitaj pitanje koje je postavio Luki u trećoj strofi. Što je bio majčin prijedlog? Kako ga je Luka pokušavao uvjeriti? S kojom je bojom kravate tata otišao na posao?  Učiteljica/učitelj može zapisati na ploču naslov pjesme i ime autorice te broj strofa, stihova i rimu.  **4. MOGU I OVO**  Ishod aktivnosti: učenik povezuje sadržaj, temu i motive teksta s vlastitim iskustvom, pokazuje radoznalost, sklonost i znatiželju za komunikaciju s književnim tekstom, koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  **Opis aktivnosti:**  Kako je Luki pomogla njihova obiteljska situacija? Jesu li rasprave česte u tvojoj obitelji? Tko tada najviše priča? Oko čijeg se prijedloga većina složi? Tko najuvjerljivije iznosi svoje stavove? Kako se osjećaš kada se svi slože s tvojim mišljenjem? Kako se osjećaš kada na kraju rasprave promijeniš prvotno mišljenje? Je li te lako uvjeriti da promijeniš svoje mišljenje? Koje su ti osobe zanimljive dok govore? Voliš li koga slušati dok priča?  Rad s udžbenikom: učenici samostalno odgovaraju na pitanja u udžbeniku. Nekoliko učenika čita svoje odgovore.  **5. RASPRAVA**  Ishod aktivnosti: učenik sudjeluje u organiziranoj ili spontanoj raspravi, poštuje pravila komunikacije u raspravi – sluša sugovornike, govori kad ima riječ  **Opis aktivnosti:**  Učenici odabiru temu o kojoj žele raspravljati.  Ponuđene teme:  Dječaci i djevojčice trebaju sjediti skupa u školskim klupama.  Najbolji prijatelj dječacima uvijek je dječak, a djevojčicama djevojčica.  Pješačenje od kuće do škole i od škole do kuće najbolja je rekreacija.  Treba postojati popis obveza svih članova obitelji kako bi se znalo tko je najvrjedniji.  Dijele se u dvije grupe; jednu koja se slaže s tvrdnjom i drugu koja se ne slaže. Na papir trebaju napisati pet razloga zašto su ZA ili PROTIV.  **PRIJEDLOG ZAPISA NA PLOČI**    **Rasprava ili debata**  **Branka Krvavac**  - šaljiva pjesma  TEMA: rasprava oko kravate  KOMPOZICIJA: jedna strofa od dvadeset stihova  RIMA: rimuju se prvi i drugi stih, treći i četvrti,…, devetnaesti i dvadeseti  Rasprava je razmatranje neke teme, pitanja ili problema.  U raspravi trebamo poštivati svakoga govornika i njegovo mišljenje. | [**Zvučna čitanka**](https://hr.izzi.digital/DOS/46428/92646.html#block-2561933) | **UKU** A. 2. 3. Kreativno mišljenje:  Učenik se koristi kreativnošću za oblikovanje svojih ideja i pristupa rješavanju problema.  C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju.  **OSR** A.2.1. Razvija sliku o sebi.  A.2.2. Upravlja emocijama i ponašanjem.  A. 2. 3. Razvija osobne potencijale.  A. 2. 4. Razvija radne navike.  B. 2. 1. Opisuje i uvažava potrebe i osjećaje drugih.  B. 2. 2. Razvija komunikacijske kompetencije.  B. 2. 3. Razvija strategije rješavanja sukoba.  **GOO** A. 2. 1. Ponaša se u skladu s ljudskim pravima u svakodnevnom životu.  A. 2. 2. Aktivno zastupa ljudska prava. |