**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KULTURA I MEDIJI | | | | |
| NASTAVNI SADRŽAJ: | **Družba Pere Kvržice – analiza filma** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – sudjeluje u organiziranoj ili spontanoj raspravi  – poštuje pravila komunikacije u raspravi: sluša sugovornike, govori kad ima riječ  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ C. 4. 1. Učenik izdvaja važne podatke koristeći se različitim izvorima primjerenima dobi.**  – dolazi do podataka kombinirajući različite izvore  **OŠ HJ C. 4. 2. Učenik razlikuje elektroničke medije primjerene dobi i interesima učenika.**  – gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **PRISJETI SE FILMA**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; dolazi do podataka kombinirajući različite izvore.  **Opis aktivnosti:**  U komunikacijskoj situaciji učiteljica/učitelj može s učenicima razgovarati o filmu kojeg su gledali: U filmu se čuje pjesma. Zapjevaj dio koji ti je poznat. Usporedi tu pjesmu s poznatom pjesmom Arsena Dedića iz filma *Vlak u snijegu*. Navedi sličnosti i razlike. Prisjeti se likova odraslih osoba iz filma. Opiši kako su se ponašali. Kako je izgledala odjeća u vrijeme odvijanja radnje filma? Gdje se takva odjeća danas može vidjeti? Radnja filma i romana započinju drukčijim okolnostima i događajima. Prisjeti se ili uz pomoć romana uoči i opiši razlike.  **2. RAD S UDŽBENIKOM**  **Ishod aktivnosti:** učenikpiše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost.  **Opis aktivnosti:**  Učenici odgovaraju na pitanja u udžbeniku: Koja je tema filma? Prisjeti se situacija u kojima su se našli likovi djece. Uz svaki lik napiši događaj koji te najviše nasmijao ili ti je zbog nečega drugoga ostao u sjećanju. Navode nekoliko mjesta radnje. Određuju vrijeme radnje. Popisuju što je družba pokazala odraslima. Zapisuju pouku filma. Redaju događaje redom kako su se događali u filmu. Zapisuju nekoliko razlika između knjige i filma. Nekoliko učenika čita odgovore.  Učiteljica/učitelj može zapisati na ploču, a učenici u bilježnice nekoliko podataka o filmu.  **3. IDEJA ZA KNJIGU**  **Ishod aktivnosti**: učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu, gleda animirane, dokumentarne i igrane filmove i filmove dječjega filmskog stvaralaštva tematski i sadržajno primjerene recepcijskim i spoznajnim mogućnostima.  **Opis aktivnosti:**  Učenici mogu pogledati kratki prilog o Centru Mato Lovrak u Velikom Grđevcu.[**https://www.youtube.com/watch?v=LkMFRKQUD90**](https://www.youtube.com/watch?v=LkMFRKQUD90)  Ideja za roman nastala je tijekom vožnje čamcem po rijeci Ilovi. Na tome dijelu rijeke Mato Lovrak i njegovi učenici zamijetili su napuštene vodenice te su djeca izrazila želju da ih poprave. Istraži gdje još u Hrvatskoj postoje vodenice. Čemu su služile u prošlosti? Potraži njihove fotografije i opise pa napravi plakat u kojemu ćeš ih prezentirati.  **PRIJEDLOG ZAPISA NA PLOČI**  **Družba Pere Kvržice**  **-** film prema romanu Mate Lovraka  **Redatelj:** Vladimir Tadej  **Scenarij:** Vladimir Tadej  **Scenografija:** Ivan Veljača  **Kostimografija:** Emina Kušan  **Glazba:** Živan Cvitković  **Uloge:**  Mladen Vasary – Pero  Predrag Vuković - Šilo  Berislav Kokot - Divljak  Boris Vujović – Milo dijete  Zoran Havrle - Medo  Nikica Haluzan - Budala  [Marina Nemet](https://sh.wikipedia.org/wiki/Marina_Nemet) - Marija  Dubravka Dolovčak - Danica  [Boris Dvornik](https://sh.wikipedia.org/wiki/Boris_Dvornik) - Jozo policajac  [Antun Vrdoljak](https://sh.wikipedia.org/wiki/Antun_Vrdoljak) – Učitelj  Film je 1971. godine dobio nagradu UNESCO-a za adaptaciju literarnoga djela. | | | |  | **UKU** A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje;  C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 2. Upravlja emocijama i ponašanjem.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava; B. 2. 1. Promiče pravila demokratske zajednice.  **IKT** A. 2. 1. Učenik prema savjetu odabire odgovarajuću digitalnu tehnologiju za obavljanje zadatka;  A. 2. 2. Učenik se samostalno koristi njemu poznatim uređajima i programima; A. 2. 3. Učenik se odgovorno i sigurno koristi programima i uređajima. |