**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| IME I PREZIME: | | RAZRED: | REDNI BROJ SATA: |
| PREDMETNO PODRUČJE: | HRVATSKI JEZIK | | |
| DOMENA: | HRVATSKI JEZIK I KOMUNIKACIJA | | |
| NASTAVNI SADRŽAJ: | **Ponavljanje jezičnih sadržaja 3. razreda** | | |
| ISHODI: | OŠ HJ A. 3. 5. Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  – uočava glagolsku radnju, stanje ili zbivanje na oglednim primjerima  – piše pridjeve uz imenice da bi stvorio življu i potpuniju sliku  – prepoznaje glagole i pridjeve na oglednim primjerima  – prepoznaje ogledne i česte umanjenice i uvećanice  OŠ HJ A. 4. 1. Učenik razgovara i govori u skladu s komunikacijskom situacijom.  – razgovara i govori prema zadanoj ili slobodnoj temi  – poštuje društveno prihvatljiva pravila uljudne komunikacije u različitim životnim situacijama  OŠ HJ A. 4. 3. Učenik čita tekst i prepričava sadržaj teksta služeći se bilješkama.  – izdvaja važne podatke iz teksta i piše bilješke s obzirom na sadržaj i strukturu | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA ASOCIJACIJE**  Ishod aktivnosti: učenik razgovara i govori prema zadanoj ili slobodnoj temi, poštuje društveno prihvatljiva pravila uljudne komunikacije u različitim životnim situacijama  Opis aktivnosti:  Učiteljica/učitelj može pripremiti igru asocijacije koju će učenici odigrati.   |  |  |  |  | | --- | --- | --- | --- | |  | A | B | C | | 1. | bića | plavo | radnja | | 2. | predmeti | mamina | stanje | | 3. | pojave | uplakano | zbivanje | | 4. | osjećaji | Petrina | hodaj | |  | IMENICE | PRIDJEVI | GLAGOLI | | VRSTE RIJEČI | | |   **2. PONAVLJAMO, BOLJE ZNAMO**  Ishod aktivnosti: učenik izdvaja važne podatke iz teksta i piše bilješke s obzirom na sadržaj i strukturu, uočava glagolsku radnju, stanje ili zbivanje na oglednim primjerima, piše pridjeve uz imenice da bi stvorio življu i potpuniju sliku, prepoznaje glagole i pridjeve na oglednim primjerima, prepoznaje ogledne i česte umanjenice i uvećanice.  **Opis aktivnosti:**  Rad s udžbenikom: učenici samostalno rješavaju zadatke u udžbeniku. Nakon svakog zadatka provjeravaju točnost svojih uradaka čitanjem rješenja.  Učenici:  - razlikuju imenice, glagole i pridjeve među ponuđenim riječima  - u pripovijetki *Četvrtaš* traže imenice i pišu njihove umanjenice i uvećanice  - uočavaju pridjeve i glagole  - preoblikuju imenice u pridjeve  3. TKO ĆE BITI MAŠTOVITIJI  Ishod aktivnosti: Učenik oblikuje tekst služeći se imenicama, glagolima i pridjevima, uvažavajući gramatička i pravopisna pravila.  Opis aktivnosti:  Učenici su podijeljeni u grupe po četvero. Svaka grupa dobila je papir s tablicom od tri stupca (imenica, pridjev, glagol). Zadatak je grupe u što kraćem vremenu napisati šest imenica i zatim ih preoblikovati u glagole i pridjeve. Pobjednik je grupa koja je točno prva završila zadatak. | **Jedinica** [**Ponavljanje jezičnih sadržaja trećega razreda**](https://hr.izzi.digital/DOS/46428/46434.html#block-1335517)  **Objekt** [**Veliki i mali**](https://hr.izzi.digital/DOS/46428/46434.html#block-1335517)  **Objekt** [**Prisjetimo se trećega razreda**](https://hr.izzi.digital/DOS/46428/46434.html#block-1380554)  **Objekt** [**Za kraj**](https://hr.izzi.digital/DOS/46428/46434.html#block-1448376) | **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem.  A. 2. 3.Razvija osobne potencijale  A. 2. 4. Razvija radne navike.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema.  A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja.  A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema.  A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje.  **GOO** A. 2. 1. Ponaša se u skladu s ljudskim pravima u svakodnevnom životu.  **ODR** B. 2. 1. Objašnjava da djelovanje ima posljedice i rezultate. |