**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **Lektira - Johanna Spyri: Heidi** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje društveno prihvatljiva pravila uljudne komunikacije u različitim životnim situacijama  **OŠ HJ B. 4. 1. Učenik izražava doživljaj književnoga teksta u skladu s vlastitim čitateljskim iskustvom.**  – povezuje doživljaj i razumijevanje književnoga teksta s vlastitim misaonim i emotivnim reakcijama na tekst  – povezuje sadržaj, temu i motive teksta s vlastitim iskustvom  – pokazuje radoznalost, sklonost i znatiželju za komunikaciju s književnim tekstom  – razgovara s drugim učenicima o vlastitome doživljaju teksta  – prepoznaje vrijedne poruke i mudre izreke  – argumentira vlastite doživljaje i zaključuje o uočenim vrijednostima književnoga teksta  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja proznih tekstova: događaj, likovi, pripovjedne tehnike | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. REDOSLIJED DOGAĐAJA U ROMANU**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; pokazuje radoznalost, sklonost i znatiželju za komunikaciju s književnim tekstom; prepoznaje obilježja proznih tekstova: događaj, likovi, pripovjedne tehnike.  **Opis aktivnosti**:  Učenici prepričavaju odabrani događaj iz perspektive jednoga od likova – čitaju što su napisali za zadaću nakon prethodnoga sata. Ostali učenici komentiraju uradak vođeni naputcima: Je li sažeto prepričan? Je li učenik ispričao sve što je važno? Je li prepričao kao da je sudjelovao u događaju tj. kao lik iz romana?  Određuju događaj koji se zbio prije i poslije prepričanog događaja.  Nakon toga učenici određuju redoslijed događaja u romanu i rješavaju 2. zadatak na 101. str. udžbenika.  **2. O MJESTU I VREMENU RADNJE**  **Ishod aktivnosti:** povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta.  **Opis aktivnosti:**  Učiteljica/učitelj pitanjima potiče razgovor: Koliko dugo traje radnja romana? Na kojim se mjestima događa radnja? Što vam je bilo zanimljivije – Heidin život na planini ili u gradu? Zašto? Gdje biste vi radije živjeli? Zašto? Kako se Heidi osjećala u Frankfurtu, a kako na planini? Učenici rješavaju 3. zadatak na 101. str. udžbenika.  **3. JOŠ PONEŠTO O ROMANU**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učiteljica/učitelj pitanjima usmjerava razgovor: Koja je tema romana? Što možete naučiti iz romana tj. koja je poruka? Jeste li se, čitajući roman, češće osjećali tužno ili sretno? Koji su vas događaji razveselili? Što vam je bilo posebno zanimljivo? S kim ste najviše suosjećali? Jesu li vas postupci nekih likova ponekad naljutili? Koji biste lik iz romana najradije bili? Zašto?  Učenici rješavaju 4. zadatak na 101. str., a u pisanku zapisuju koji događaj im je bio najsretniji, a koji ih je naljutio i zašto te koji bi lik najradije bili i zašto.  **4. PITAM I ODGOVARAM**  **Ishod aktivnosti**: povezuje doživljaj i razumijevanje književnoga teksta s vlastitim misaonim i emotivnim reakcijama na tekst; povezuje sadržaj, temu i motive teksta s vlastitim iskustvom; pokazuje radoznalost, sklonost i znatiželju za komunikaciju s književnim tekstom; razgovara s drugim učenicima o vlastitome doživljaju teksta; prepoznaje vrijedne poruke i mudre izreke; argumentira vlastite doživljaje i zaključuje o uočenim vrijednostima književnoga teksta; prepoznaje obilježja proznih tekstova: događaj, likovi, pripovjedne tehnike.  **Opis aktivnosti:**  Učenici se dijele u grupe. Prva grupa ima zadatak u romanu pronaći opis, druga pripovijedanje, treća dijalog, a četvrta grupa ima zadatak pronaći monolog. Predstavnik svake grupe čita dio koji su prepoznali kao pripovjednu tehniku.  Na kraju sata svaki učenik svojemu paru iz klupe piše pet pitanja o romanu i odgovara na prijateljeva pitanja.  Za zadaću učenici pišu svoje mišljenje o romanu i preporuku za čitanje te rješavaju osmosmjerku na 102. str. udžbenika.  **Na ploči je**  Heidi  Johanna Spyri  Tema: Djetinjstvo djevojčice Heidi  Poruka: Treba biti sretan s onim što imaš, uživati u malim stvarima, prirodi i ljudima koji nas okružuju.  Najsretniji događaj bio mi je …  Naljutilo me …  Želio/željela bih biti… | | | | **Jedinica** [**Lektira - Johanna Spyri: Heidi**](https://hr.izzi.digital/DOS/46428/66904.html)  **Objekt** [**Planine i visine**](https://hr.izzi.digital/DOS/46428/66904.html#block-1812391)  **Objekt** [**Je li se ovo dogodilo u romanu?**](https://hr.izzi.digital/DOS/46428/66904.html#block-1840332)  **Objekt** [**Heidine osobine**](https://hr.izzi.digital/DOS/46428/66904.html#block-1840340)  **Objekt** [**Planinariti je zdravo**](https://hr.izzi.digital/DOS/46428/66904.html#block-1815872) | **PID OŠ** B. 4. 2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.  **UKU** C. 2. 1. Vrijednost učenja: Učenik može objasniti vrijednost učenja za svoj život; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** B. 2. 1. Opisuje i uvažava potrebe i osjećaje drugih.  **GOO** A. 2. 1. Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **ZDR** B. 2. 1. B. Prepoznaje i procjenjuje vršnjačke odnose;  B. 2. 2. B. Objašnjava pravo na izbor; B. 2. 2. C. Uspoređuje i podržava različitosti; B. 2. 3. A. Opisuje zdrave životne navike.  **ODR** A. 2. 2. Uočava da u prirodi postoji međudjelovanje i međuovisnost. |