**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 108. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Molba i suglasnost** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  **-** oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4.Učenik se stvaralački izražava potaknut književnim tekstom, iskustvima i doživljajima.**  **-** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MOLIM TE…**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj dijeli učenike u skupine. Svaka skupina dobiva listić s problemskom situacijom. Učenici u skupini trebaju osmisliti rješenje problema i zapisati ga na papir. (Primjeri: 1. Učenici su za likovni trebali donijeti bijelu temperu. Janko je zaboravio kupiti temperu. Marija ima dvije. Što može Janko učiniti da mu Marija posudi temperu? 2. Marko nije stigao prepisati sve s ploče na satu Prirode i društva. Zna da Karla piše brzo i uredno. Što bi Marko mogao reći Karli da mu posudi svoju bilježnicu? 3. Iva je zaboravila ponijeti za sat matematike dva trokuta. Ima ravnalo i treba još jedan trokut. Zna da Ivan ima dva. Razmišlja kako bi od Ivana posudila trokut, što bi mu mogla reći? 4. Jasna je prehlađena i potrošila je sve svoje papirnate maramice. Zna da učiteljica uvijek u torbi ima nekoliko paketića papirnatih maramica. Što bi Jasna trebala reći učiteljici? )  Nakon nekoliko minuta, kada riješe zadatke, svaka skupina čita problem i svoje rješenje. Učiteljica/učitelj pita učenike da razmisle jesu li sva rješenja dobra. Koja je čarobna riječ trebala biti u svakome rješenju? (Molim te, molim Vas). Učiteljica/učitelj pita učenike kakve poruke šalju te rečenice, što su to? (Učenici bi trebali prepoznati da su pisali molbe.) Učiteljica/učitelj potiče učenike da se prisjete što je to molba (pisani ili usmeni uljudni oblik obraćanja osobama ili institucijama od kojih se traži usluga). | | | |  | **GOO** A. 2. 1.Ponaša se u skladu s ljudskim pravima u svakodnevnom životu; A. 2. 2. Aktivno zastupa ljudska prava.  **OSR** A. 2. 2. Upravlja emocijama i ponašanjem; B. 2. 2. Razvija komunikacijske kompetencije.  **ODR** C. 2. 1. Solidaran je i empatičan u odnosu prema ljudima i drugim živim bićima.  **UKU** A. 2. 1. Upravljanje informacijama: Uz podršku učitelja ili samostalno traži nove informacije iz različitih izvora i uspješno ih primjenjuje pri rješavanju problema; A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; C. 2. 2. Slika o sebi kao učeniku; C. 2. 3. Interes: Učenik iskazuje interes za različita područja, preuzima odgovornost za svoje učenje i ustraje u učenju. |
| **2. PIŠEM MOLBU**  **Ishodi aktivnosti**: piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:Učiteljica/učitelj uljudno zamoli učenike da pažljivo pročitaju u udžbeniku na 59. stranici što je važno pri pisanju molbe (važno je s poštovanjem se obraćati osobi ili ustanovi kojoj je namijenjena molba). Učenici pažljivo čitaju zadatak te trebaju zamisliti da njihovoga prijatelja netko od roditelja ne pušta s njegovom obitelji na izlet te trebaju napisati molbu prijateljevim roditeljima. Prije pisanja ponavljaju da molba treba sadržavati ime osobe kojoj je upućena, naslov, kratki opis onoga što se moli te ime i prezime onoga koji piše molbu. Učenici pišu molbu prijateljevim roditeljima, a kad su gotovi nekoliko učenika čita svoje molbe. Ostali učenici, ako smatraju da je molba dobro napisana, dižu palac gore, a ako misle da treba nešto promijeniti pokazuju palcem dolje te iznose svoje prijedloge za poboljšanjem. | | | |  |
| **3. SUGLASNI SMO…**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj potiče učenike na promišljanje što roditelji trebaju potpisati kada učenici nekuda odlaze iz škole (suglasnost). Pita ih što roditelji u stvari rade kada potpisuju suglasnost (daju pristanak za nešto). Učiteljica/učitelj potiče komunikacijsku situaciju: Tko sastavlja suglasnosti? Što je suglasnost i što treba sadržavati? Za što sve roditelji potpisuju suglasnost? Kada tvoji roditelji popunjavaju suglasnosti za tvoje aktivnosti? Jesu li tvoji roditelji uvijek potpisali suglasnost za tvoje aktivnosti? Ako nisu, što misliš zašto nisu? | | | |  |
| **4. PIŠEMO SUGLASNOST…**  **Ishodi aktivnosti:** piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj potiče učenike na promišljanje čime se sve u slobodno vrijeme bave njihovi roditelji. Imaju li nekakve hobije, vole li više neke sportske aktivnosti ili učenje stranih jezika, crtanje ili čitanje i slično. Učiteljica/učitelj pita učenike pitaju li roditelji njih kada idu na te aktivnosti jesu li učenici s time suglasni.  Rad s udžbenikom: Učiteljica/učenik pita učenike mogu li oni napisati suglasnost roditeljima. Učenici u udžbenike sastavljaju suglasnost kojom će jednome od roditelja dozvoliti odlazak na njihovu omiljenu aktivnost. Kada većina učenika napiše suglasnost slijedi analiza uradaka. | | | |  |  |