**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Imenice, glagoli i pridjevi – vježbanje i ponavljanje** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – primjenjuje nove riječi u komunikacijskoj situaciji  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – pravilno upotrebljava broj i rod imenica i pridjeva koji se s njom slažu na oglednim primjerima  – točno oblikuje prošlo, sadašnje i buduće vrijeme  – točno oblikuje posvojne pridjeve  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ A. 4. 4. Učenik piše tekstove prema jednostavnoj strukturi.**  – piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški)  – točno piše posvojne pridjeve izvedene od vlastitih imena  – provjerava pravopisnu točnost i slovopisnu čitkost | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. TOČNOST I BRZINA JE VRLINA**  **Ishod aktivnosti**: razumije gramatičku kategoriju vrste riječi (imenice, glagoli, pridjevi); razgovara i govori prema zadanoj ili slobodnoj temi.  **Opis aktivnosti:**  Komunikacijska situacija: Učiteljica/učitelj pita učenike koje vrste riječi poznaju. Što su imenice? Po čemu se razlikuju opće i vlastite imenice? Recite imenicu ženskoga roda u množini; imenicu srednjega roda u jednini i sl. Uz koju vrstu riječi stoje pridjevi? Na koja pitanja odgovaraju posvojni pridjevi? Koji pridjevi odgovaraju na pitanje kakvo je nešto? Reci jedan gradivni pridjev. Na koje pitanje odgovara? Kako zovemo riječi kojima izričemo radnju, stanje i zbivanje? Reci jedan glagol stanja u sadašnjem vremenu, glagol zbivanja u prošlom vremenu i glagol radnje u budućem vremenu.  Nakon usmenoga ponavljanja igra se jezična igra. Učiteljica/učitelj u vremenu od npr. 2 min (mjeri se zapornim satom) brzo izgovara imenice, glagole i pridjeve, a učenici u tablicu koju su nacrtali upisuju plus za svaku vrstu riječi koju prepoznaju. Učiteljica/učitelj govori npr. listovi, zelenilo, trčat ću, sporo, plivanje… Pobjednik je učenik koji je točno prepoznao najviše riječi.    Primjer tablice   |  |  | | --- | --- | | IMENICE | +++ | | GLAGOLI | + | | PRIDJEVI | + |   **2. PONAVLJANJE JE MAJKA ZNANJA**  **Ishod aktivnosti:** razumije gramatičku kategoriju vrste riječi (imenice, glagoli, pridjevi); pravilno upotrebljava broj i rod imenica i pridjeva koji se s njom slažu na oglednim primjerima; točno oblikuje prošlo, sadašnje i buduće vrijeme; točno oblikuje posvojne pridjeve; oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; piše ogledne i česte pridjeve (opisne, gradivne i posvojne pridjeve na -čki, -ćki, -ski, -ški); točno piše posvojne pridjeve izvedene od vlastitih imena; provjerava pravopisnu točnost i slovopisnu čitkost.  **Opis aktivnosti:**  Učiteljica/učitelj može učenicima izreći poslovicu *Ponavljanje je majka znanja*. Učenici objašnjavaju poslovicu i govore zašto je važno ponavljati nastavne sadržaje.  Rad s udžbenikom: Učiteljica/učitelj upućuje učenike na rješavanje zadataka u udžbeniku na 95., 96. i 97. stranici. Učiteljica/učitelj obilazi učenike za vrijeme rada te, po potrebi, dodatno objašnjava zadatak i usmjerava rad svakoga pojedinoga učenika. Nakon rješavanja zadataka frontalno se provjerava točnost rješenja. Učenici uočavaju svoje pogreške te mogu postaviti pitanje učiteljici/učitelju i tražiti dodatno pojašnjenje ako im nešto nije jasno.  Učiteljica/učitelj podsjeća učenike da se sutra piše pisana provjera.  Za domaću zadaću učenici ispravljaju pogreške koje su imali u rješavanju zadataka u udžbeniku. Iz 9., 10. i 11. zadatka odabiru po dva primjera i pišu rečenice (npr. Volim slušati pradjedove priče. Kad je vani hladno, prija mi topla juha. Mama smrzava hranu u plastičnim posudama.)  Na ploči je   |  |  | | --- | --- | | IMENICE | +++ | | GLAGOLI | + | | PRIDJEVI | + | | | | | [**Modul Hrvatski jezik i komunikacija**](https://hr.izzi.digital/DOS/46428/46433.html)  Mogu se koristiti zadatci iz nastavnih jedinica povezanih sa sadržajem ponavljanja.  Jedinica [Vrste riječi - ponavljanje sadržaja četvrtoga razreda](https://hr.izzi.digital/DOS/46428/66865.html)  Objekt [Imenuj, izreci, opiši](https://hr.izzi.digital/DOS/46428/66865.html#block-1729780)  Objekt [Kontrolni zadatci](https://hr.izzi.digital/DOS/46428/0.html) | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 3. Prilagodba učenja: Uz podršku učitelja, ali i samostalno, prema potrebi učenik mijenja plan ili pristup učenju; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak; C. 2. 1. Vrijednost učenja: Učenik može objasniti vrijednost učenja za svoj život; D. 2. 2. Suradnja s drugima: Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć.  **OSR** A. 2. 3. Razvija osobne potencijale; A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije.  **IKT** A. 2. 2. Učenik se samostalno koristi njemu poznatim uređajima i programima. |