**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 127. | | |
| PREDMETNO PODRUČJE: | HRVATSKI JEZIK | | | | |
| DOMENA: | KNJIŽEVNOST I STVARALAŠTVO | | | | |
| NASTAVNI SADRŽAJ: | **STVARALAČKO PISANJE – UZNEMIRILO ME…** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  - prepoznaje važnost neverbalne komunikacije  – primjenjuje nove riječi u komunikacijskoj situaciji  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 4. Učenik piše tekstove prema jednostavnoj strukturi.**  – piše tekstove poštujući strukturu: uvod, razrada i zaključak  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – razumije gramatičku kategoriju vrste riječi (imenice, glagoli, pridjevi)  – oblikuje rečenice u kojima se poštuju pravila sročnosti  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. MEMORI OSJEĆAJA**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; prepoznaje važnost neverbalne komunikacije; primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Učiteljica/učitelj učenike dijeli u skupine. Svaka skupina dobiva svoju skupinu kartica za igru memori. Učiteljica/učitelj podsjeća učenike kako se igra memori. Igra počinje tako da sve kartice pomiješamo i okrenemo ih slikom prema podlozi. Kartice su u parovima - na jednoj se kartici nalaze slike emocija, a na drugoj naziv emocije. Učenici otvaraju po dvije kartice, ukoliko se na dvije otvorene kartice nalaze različite emocije, igrač zatvara karticu i na redu je sljedeći igrač. Ako se na dvije otvorene kartice nalaze iste emocije, igrač koji ih je otvorio uzima svoj par kartica. I tako dok se ne otvore svi parovi kartica. Pobijedio je onaj učenik koji ima najveći broj parova.  Učiteljica/učitelj potiče komunikacijsku situaciju: Što je bilo na karticama u igri? Što su osjećaji? Koje osjećaje poznaješ? Jesu li svi osjećaji normalni? (Jesu i sastavni su dio života svake osobe.) Kako se danas osjećate? Razgovarate li o svojim osjećajima s roditeljima? Pitaju li vas roditelji kako ste se osjećali u školi, što vas je razveselilo, što rastužilo ili možda naljutilo? Razgovarate li rado o svojim osjećajima? S kime najradije razgovarate o osjećajima? | | | |  | **OSR** A. 2. 1. Razvija sliku o sebi.  A. 2. 2. Upravlja emocijama i ponašanjem; A. 2. 3. Razvija osobne potencijale; B. 2. 2. Razvija komunikacijske kompetencije.  **UKU** A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **ODR** B. 2. 1. Objašnjava da djelovanje ima posljedice i rezultate; C. 2. 2. Razlikuje osobnu od opće dobrobiti.  **GOO** A. 2. 1. Ponaša se u skladu s ljudskim pravima u svakodnevnom životu. |
| **2. JOŠ MALO O OSJEĆAJIMA**  **Ishodi aktivnosti:** stvaralačkim postupcima oblikuje govorene tekstove; razumije gramatičku kategoriju vrste riječi (imenice, glagoli, pridjevi); oblikuje rečenice u kojima se poštuju pravila sročnosti; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema kartice s osjećajima. Najavljuje da će igrati igru *Pogodi koji osjećaj glumim*! Jedan učenik dolazi do ploče, uzima karticu i pantomimom pokazuje određeni osjećaj koji ostali trebaju prepoznati (primjeri osjećaja: sreća, strah, ljutnja, tuga, nestrpljenje, nervoza, ushićenost…). Nakon toga dopune rečenicu. (primjer za osjećaj sreće - „Osjećam SREĆU kada ME RODITELJ ZAGRLI.“) Tada svi učenici u razredu prikazuju tu emociju izrazom lica. Igra se nastavlja dok se ne pogode sve kartice.  Komunikacijska situacija: Kako ste bez riječi ipak prepoznali o kojem se osjećaju radi? Svi ljudi na svijetu imaju gotovo isti izraz lica za osnovne osjećaje. Što mislite postoje li dobri i loši osjećaji? Osjećaji mogu biti ugodni ili neugodni, a loš može biti jedino način na koji mi pokazujemo neki osjećaj. Koji bi osjećaji bili ugodni, a koji neugodni?  Učiteljica/učitelj potiče učenike da zatvore oči, razmisle kako se sada osjećaju, kako su se osjećali prethodnih dana, koje misli su im prolazile glavom, jesu li im se osjećaji miješali, jesu li bili kada uznemireni. Učiteljica/učitelj potiče učenike na promišljanje i razgovor o tome što misle zašto je dobro dijeliti i razgovarati o osjećajima. (Trebamo li razgovarati o svojim osjećajima? Što mislite zašto je to dobro?) Zaključuju tko bi im mogao pomoći kada se nađu u nekoj teškoj situaciji.  Učiteljica/učitelj dijeli učenicima tvrđi papir na koji crtaju smješka koji prikazuje njihov najdraži osjećaj. | | | |
| **3. SAMOSTALNO PISANJE PRIČE**  **Ishodi aktivnosti:** piše tekstove poštujući strukturu: uvod, razrada i zaključak; piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; razumije gramatičku kategoriju vrste riječi (imenice, glagoli, pridjevi); oblikuje rečenice u kojima se poštuju pravila sročnosti; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/ učitelj upućuje učenike u samostalno pisanje priče. Napominje da je bitno pratiti plan priče, paziti na dijelove priče i da u svojem radu trebaju detaljno razraditi ideju.  Rad s udžbenikom: Učiteljica/učitelj zadaje učenicima zadatak na 81. stranici. Učenici trebaju opisati neki događaj koji ih je jako uznemirio, kako su se nosili sa situacijom, što ili tko im je pomogao i kako je tuga prošla.  Učenici samostalno pišu sastavak. | | | |
| **4. ČITAM SVOJU PRIČU**  **Ishodi aktivnosti:** primjenjuje nove riječi u komunikacijskoj situaciji; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Kad dovrše pisanje, učenici svoje priče čitaju na autorskom stolcu, a ostali učenici, ako im se sviđa sastavak, podižu svoje smješke.  Učiteljica/učitelj da bi na kraju sata potakla veselo raspoloženje, potiče učenike da za kraj zajedno zapjevaju *Kad si sretan*. | | | |