**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: | REDNI BROJ SATA: | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA | | | | |
| NASTAVNI SADRŽAJ: | **Opis fotografije** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – poštuje društveno prihvatljiva pravila uljudne komunikacije u različitim životnim situacijama  **OŠ HJ A. 4. 2. Učenik sluša različite tekstove, izdvaja važne podatke i prepričava sadržaj poslušanoga teksta.**  - izdvaja važne podatke iz poslušanoga teksta prema uputi  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ A. 4. 5. Učenik oblikuje tekst primjenjujući znanja o imenicama, glagolima i pridjevima uvažavajući gramatička i pravopisna pravila.**  – funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj  – funkcionalno primjenjuje jezična znanja | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1.** **TKO ĆE VIŠE**  **Ishod aktivnosti:** učenik razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu.  **Opis aktivnosti:**  Učiteljica/učitelj može na ploču staviti kartice sa slovima od kojih učenici trebaju sastaviti pojam: GODIŠNJA DOBA.  Komunikacijska situacija: Opiši svoje najdraže godišnje doba upotrebljavajući samo pridjeve. Napiši ih na crtu.  Učenici čitaju pridjeve koje su napisali.  **2. SLIKA JESENI**  **Ishod aktivnosti:** učenik stvaralačkim postupcima oblikuje govorene tekstove; poštuje društveno prihvatljiva pravila uljudne komunikacije u različitim životnim situacijama.  **Opis aktivnosti:**  Komunikacijska situacija: Promotri fotografiju. Što prikazuje? Što sve vidiš na njoj? Nekoliko učenika govori što sve vidi na fotografiji. U kojemu je godišnjemu dobu snimljena fotografija? Po čemu si to zaključila/zaključio? Što se događa s prirodom ujesen? Kako na tebe utječe jesen? Objasni svoj odgovor.  Učenici trebaju pozorno promotriti fotografiju jeseni i uočiti što više detalja na njoj. Potom trebaju opisati fotografiju.  Trebaju zaokruži vrstu riječi koja će im najviše pomoći pri opisivanju (imenice, pridjevi ili glagoli). Objašnjavaju svoj odabir.  **3. OPIS FOTOGRAFIJE**  **Ishod aktivnosti:** učenik piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; funkcionalno upotrebljava riječi, sintagme i rečenice u skladu s dinamikom učenja s obzirom na jezični razvoj; funkcionalno primjenjuje jezična znanja.  **Opis aktivnosti:**  Rad s udžbenikom:  - promatraju fotografiju te, rabeći što više pridjeva, opisuju: stabla lišće puteljak i biciklista  - zamišljaju da se voze šumom na biciklu, trebaju opisati što vide, osluhnuti zvukove i zamisliti mirise jeseni  - upotrebom svih vrsta riječi trebaju dočarati svoj put šumom, mogu se koristiti pridjevima kojima su ispisali u prethodnome zadatku.  **4. AUTORSKI STOLAC**  **Ishod aktivnosti:** učenik povezuje grafičku strukturu teksta i sadržaj; izdvaja važne podatke iz poslušanoga teksta prema uputi.  **Opis aktivnosti:**  Učiteljica/učitelj može ispred razreda (pred pločom) staviti stolac na koji sjeda učenik koji čita svoj uradak. Ostali učenici pažljivo slušaju da nakon slušanja mogu reći što im je bilo najljepše u opisu. | | | |  | **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 4. Kritičko mišljenje: Učenik razlikuje činjenice od mišljenja i sposoban je usporediti različite ideje; C. 2. 4. Emocije: Učenik se koristi ugodnim emocijama i raspoloženjima tako da potiču učenje i kontrolira neugodne emocije i raspoloženja tako da ga ne ometaju u učenju.  **OSR** A. 2. 1. Razvija sliku o sebi; A. 2. 2. Upravlja emocijama i ponašanjem;  A. 2. 3. Razvija osobne potencijale;  A. 2. 4. Razvija radne navike; B. 2. 1. Opisuje i uvažava potrebe i osjećaje drugih; B. 2. 2. Razvija komunikacijske kompetencije. |