**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: 118. | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **Ponavljanje – obilježja pjesme** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  – razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – poštuje pravila komunikacije u raspravi: sluša sugovornike, govori kad ima riječ  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ B. 4. 2. Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu  – prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. KRIŽALJKA**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke.  **Opis aktivnosti:**  Učiteljica/učitelj priprema križaljku kojom su obuhvaćeni pojmovi povezani s poetskim tekstovima. Učenici pažljivo čitaju pojedine opise i točne pojmove upisuju u križaljku.  Nakon analize i provjere točnosti pojmova učiteljica/učitelj potiče komunikacijsku situaciju: Uz koju su književnu vrstu povezani svi pojmovi? Kako prepoznaješ pjesmu? Što je stih? Što je kitica? Koje vrste pjesama razlikuješ prema temi?   1. GLASOVNO PODUDARANJE RIJEČI NA KRAJU STIHA 2. MOŽE BITI UMJEREN, SPOR, BRZ, UJEDNAČEN… 3. REDAK U PJESMI 4. NA SMIJEŠAN NAČIN PRIKAZUJE ZBIVANJA ILI LJUDE U STIHOVIMA 5. ONO O ČEMU PJESMA GOVORI 6. KNJIGA U KOJOJ SU PJESME VIŠE ILI JEDNOG PJESNIKA 7. ČINE JU STIHOVI 8. PJESMA DRŽAVE KOJA SE IZVODI U SVEČANIM ILI SLUŽBENIM PRILIKAMA  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  | 4 |  |  |  |  |  |  | |  |  |  |  |  |  |  |  |  |  |  |  | 7 | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  | 2 |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  | 1 |  |  |  |  |  | 3 |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | | 5 |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  | |  |  |  |  |  |  |  |  |  |  |  |  |  |   8        **6** | | | | **Mogu se koristiti objekti iz jedinica:**  [**Pjesma**](https://hr.izzi.digital/DOS/46428/66873.html)  [**Pjesma - Pjesničke slike**](https://hr.izzi.digital/DOS/46428/66880.html)  [**Pjesma - onomatopeja**](https://hr.izzi.digital/DOS/46428/66882.html)  [**Personifikacija**](https://hr.izzi.digital/DOS/46428/66885.html)  **Objekt** [**Kontrolni zadatci**](https://hr.izzi.digital/DOS/46428/74313.html) | **PID OŠ** B. 4. 2. Učenik analizira i povezuje životne uvjete i raznolikost živih bića na različitim staništima te opisuje cikluse u prirodi.  **OSR** B. 2. 2. . Razvija komunikacijske kompetencije.  **UKU** A. 2. 2. Primjena strategija učenja i rješavanje problema: Učenik primjenjuje strategije učenja i rješava probleme u svim područjima učenja uz praćenje i podršku učitelja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak. |
| **2. RIMA - ŠTIMA**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; poštuje pravila komunikacije u raspravi: sluša sugovornike, govori kad ima riječ; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija.  **Opis aktivnosti:**  Učiteljica/učitelj priprema kartice za *memori* u kojem će učenici prepoznavati i uočavati riječi koje se rimuju. Jedna skupina kartica su slikovne kartice, a parovi rime su riječi (u primjerima prve riječi su prikazane slikom: more – gore, kiša – viša, rijeka – meka, zmaj -kraj, slika – vika…). Kada učenici pronađu sve parove dobivaju zadatak u paru u 3 minute osmisliti što više parova rime. Nakon tri minute slijedi analiza i provjera točnosti uratka. | | | |
| **3. PONAVLJANJEM DO ZNANJA**  **Ishodi aktivnosti:** povezuje grafičku strukturu teksta i sadržaj; izdvaja važne podatke iz teksta i piše bilješke s obzirom na sadržaj i strukturu; prepoznaje pjesničke slike (slika u pokretu, slika u mirovanju), personifikaciju i onomatopeju u književnome tekstu; prepoznaje obilježja poetskih tekstova: stih, strofa, ritam, zvučnost, slikovitost, ponavljanje u stihu, pjesničke slike, onomatopeja, personifikacija; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj priprema nastavni listić za samostalan rad. Potiče učenike na pozorno čitanje svih zadataka, a nakon toga ih upućuje u rad i pojašnjava eventualne nejasnoće.  Pozorno pročitaj pjesmu i riješi zadatke. Na pitanja odgovaraj cjelovitim rečenicama.  1. Tema pjesme je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Breza  Bijela se breza  Pred oknom zavila  U snježni ogrtač  Srebrom se prekrila.  Bijelim ivicama  Na granama nježnim  Kistovi se šire  Resicama snježnim.  I stoji ta breza  U čekanju zore,  I pahulje meke  Kao zlato gore.  A zora, polako,  Šulja se sa strane,  I ponovo srebrom  obasipa grane.  Sergej Jesenjin  2. U koje godišnje doba je pjesnik promatrao brezu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Prepiši stih iz kojeg to doznaješ!  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. U koje doba dana pjesnik promatra brezu?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5. Plavom bojom zaokruži usporedbu u pjesmi.  6. U pjesmi zamjećuješ:  a) vidni doživljaj b) slušni doživljaj  7. Crvenom bojom zaokruži dvije pjesničke slike.  8. Ispiši riječi koje se rimuju u trećoj kitici.  \_\_\_\_\_\_\_\_\_\_\_\_\_ - \_\_\_\_\_\_\_\_\_\_\_\_\_\_\_  9. U ovoj pjesmi pjesnik je ritam ostvario  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  10. Zelenom bojom zaokruži personifikaciju!  11. Personifikacija je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  12. *Zuji, zveči, zvoni, zvuči / Šumi, grmi, tutnji, huči.*  Koju stilsku figuru prepoznaješ u ovim stihovima? \_\_\_\_\_\_\_\_\_\_\_\_\_.  13. Onomatopeja je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Nakon rješavanja nastavnog listića, slijedi zajednička analiza napisanoga i provjera točnosti. | | | |
| **4. PIŠEM PJESMU**  **Ishod aktivnosti:** koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učiteljica/učitelj dijeli učenike u skupine po četiri učenika. Potiče učenike da osmisle strofu ili pjesmu o jednom zimskom pojmu ili događaju (igre na snijegu, grudanje, snjegović…) koristeći se naučenim znanjima o pjesmi. Zadatak je učenika ostvariti rimu i ritam u pjesmi, osmisliti pjesničke slike, personifikaciju i onomatopeju. Pjesmu ili strofu mogu i ilustrirati.  Kada su gotovi, čitaju svoje uratke, a ostali učenici analiziraju jesu li ispunili zadatak u potpunosti.  Na kraju mogu izraditi razrednu zbirku pjesama. | | | |  |