**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |  |  |
| --- | --- | --- | --- | --- | --- |
| IME I PREZIME: | | RAZRED: 4. | REDNI BROJ SATA: . | | |
| PREDMETNO PODRUČJE: | HRVATSKI JEZIK | | | | |
| DOMENA: | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | | | |
| NASTAVNI SADRŽAJ: | **IGROKAZ – DRAMATIZACIJA** | | | | |
| ISHODI: | **OŠ HJ A. 4. 1. Učenik razgovara i govori u skladu s komunikacijskom situacijom.**  **-** razgovara i govori prema zadanoj ili slobodnoj temi  – sadržajem i strukturom govorenja cjelovito obuhvaća temu  – stvaralačkim postupcima oblikuje govorene tekstove  – prepoznaje važnost neverbalne komunikacije  – primjenjuje nove riječi u komunikacijskoj situaciji  **OŠ HJ A. 4. 3. Učenik čita tekst i prepričava sadržaj teksta služeći se bilješkama.**  – povezuje grafičku strukturu teksta i sadržaj  – izdvaja važne podatke iz teksta i piše bilješke s obzirom na sadržaj i strukturu  **OŠ HJ A. 4. 4. Učenik piše tekstove prema jednostavnoj strukturi.**  – piše prema predlošcima za ovladavanje gramatičkom i stilističkom normom potrebnom za strukturiranje teksta  – provjerava pravopisnu točnost i slovopisnu čitkost  **OŠ HJ B. 4. 2.Učenik čita književni tekst i objašnjava obilježja književnoga teksta.**  – objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke  – prepoznaje obilježja dramskih tekstova: lica, dijalog, monolog  **OŠ HJ B. 4. 4. Učenik se stvaralački izražava potaknut književnim tekstom, iskustvima i doživljajima.**  – koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje  – stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip | | | | |
| NASTAVNE SITUACIJE | | | | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ČITAM IGROKAZ**  **Ishodi aktivnosti:** razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvaralačkim postupcima oblikuje govorene tekstove; prepoznaje važnost neverbalne komunikacije; primjenjuje nove riječi u komunikacijskoj situaciji; povezuje grafičku strukturu teksta i sadržaja; izdvaja važne podatke iz teksta i piše bilješke s obzirom na sadržaj i strukturu; objašnjava osnovna obilježja pripovijetke, pjesme, bajke, basne, zagonetke, igrokaza, biografije i dječjega romana, mudre izreke; prepoznaje obilježja dramskih tekstova: lica, dijalog, monolog.  **Opis aktivnosti:**  Komunikacijska situacija: Koji smo igrokaz jučer čitali? Koji su likovi u igrokazu? Kakav treba biti glumac koji izvodi igrokaz? U igrokazu su neki dijelovi teksta pisani u zagradama, pročitajte ih. Komu su namijenjeni? Dio teksta u zagradi naziva se didaskalija, a namijenjena je glumcima da znaju koje pokrete ili radnju na pozornici izvoditi ili u kojem trenutku trebaju otići ili se vratiti na pozornicu ili scenu. Bi li se igrokaz jednako lako razumio da nema didaskalija? Objasnite. Kako može glumac dočarati neki lik? (mimika, govor, pokreti tijela, pjevanje i ples, nosi kostim i šminku, zna napamet tekst) Učiteljica/učitelj dijeli učenike po ulogama i po četiri učenika izražajno čita igrokaz Ksenije Grozdanić *Kako prebroditi hladne dane*. Upućuje učenike da čitaju izražajno. U razgovoru s učenicima dolazi do zaključka što čitanje čini izražajnim. Učiteljica/učitelj upućuje učenike da razmisle i pokušaju opisati mjesto gdje se odvija radnja igrokaza. Dolaze do zaključka što je sve potrebno za izvedbu igrokaza. Učenici u skupinama izvode igrokaz, a ostali su učenici publika i izvođače nagrađuju pljeskom. | | | | **Jedinica** [**Igrokaz**](https://hr.izzi.digital/DOS/46428/66875.html) | **PID OŠ** A. 4. 1. Učenik zaključuje o organiziranosti ljudskoga tijela i životnih zajednica.  **OSR** B. 2. 2. Razvija komunikacijske kompetencije; B. 2. 4. Suradnički uči i radi u timu.  **ODR** A. 2. 1. Razlikuje pozitivne i negativne utjecaje čovjeka na prirodu i okoliš; A. 2. 2. Uočava da u prirodi postoji međudjelovanje i međuovisnost.  **UKU** B. 2. 2. Praćenje: Na poticaj učitelja učenik prati svoje učenje i napredovanje tijekom učenja; A. 2. 3. Kreativno mišljenje: Učenik se koristi kreativnošću za oblikovanje svojih ideja i pristupa rješavanju problema;  B. 2. 2. Praćenje: Na poticaj učitelja učenik prati svoje učenje i napredovanje tijekom učenja; B. 2. 4. Samovrednovanje/samoprocjena: Na poticaj učitelja, ali i samostalno, učenik samovrednuje proces učenja i svoje rezultate te procjenjuje ostvareni napredak.  **GOO** C. 2. 2. Promiče solidarnost u školi. |
| **2. PIŠEM IGROKAZ**  **Ishodi aktivnosti**: piše prema predlošcima za ovladavanje gramatičkom i stilističkom normom potrebnom za strukturiranje teksta; provjerava pravopisnu točnost i slovopisnu čitkost; koristi se jezičnim vještinama, aktivnim rječnikom i temeljnim znanjima radi oblikovanja uradaka u kojima dolazi do izražaja kreativnost, originalnost i stvaralačko mišljenje; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta; izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  C:\Users\Bluefish PC\Desktop\priručnik\fb komentar.pngUčiteljica/učitelj pita učenike kako završava igrokaz i bi li se mogao nastaviti.Potiče ih da razmisle što je moglo biti u nastavku. Učenici su podijeljeni u skupine. Svaka skupina treba zamisliti nastavak igrokaza u kojem mačak dovodi psa kući, ali ga gazdarica ne želi prihvatiti. Učenici u skupinama trebaju nastaviti i dovršiti igrokaz. Učenici čitaju svoje radove unutar skupina i uočavaju redoslijed radnje, a zatim među sobom dijele uloge tako da osobine likova budu slične osobinama učenika koji će ih glumiti. Kada su učenici unutar skupine zadovoljni napisanim, uvježbavaju čitanje/izvođenje igrokaza. Učiteljica/učitelj ih podsjeća da kod glume paze na izražajno izgovaranje i mimiku. Kada su zadovoljni uvježbanim, svaka skupina predstavlja svoj rad čitanjem po ulogama ili dramskom improvizacijom. Ostali učenici pozorno prate dramatizaciju i komentiraju izvedbu jedne skupine. Učenici u komentaru mogu pohvaliti čitanje, ideju, maštovita rješenja, uživljenost u ulogu ili uvjerljivost izvedbe. Učiteljica/učitelj priprema karticu za vršnjačko vrednovanje: | | | | **Objekt** [**Jesenko**](https://hr.izzi.digital/DOS/46428/66875.html#block-1807245) |
| **3. PLAKAT ZA IGROKAZ**  **Ishodi aktivnosti**: razgovara i govori prema zadanoj ili slobodnoj temi; sadržajem i strukturom govorenja cjelovito obuhvaća temu; stvara različite individualne uratke: pripovijeda sadržaj književnoga teksta iz perspektive drugoga lika, vremena ili mjesta, izražajno čita književne tekstove, recitira/krasnoslovi, piše dnevnik, snima audioprilog, stvara fotopriču ili fotostrip.  **Opis aktivnosti:**  Učiteljica/učitelj navodi učenike na promišljanje na koji bi način mogli zainteresirati druge ljude da pogledaju igrokaz. Zaključuju da je plakat dobar način za predstavljanje igrokaza.  Komunikacijska situacija: Što je bitno za plakat? Plakat treba biti dovoljno velik da bi slova i crteži bili vidljivi. Također, plakat treba jasno prenositi poruku i biti čitak, interesantan čak i pomalo šaljiv te, najvažnije, dobroga dizajna. Dizajn je jako važan, a namjena mu je oglašavanje. Podatci na plakatu trebaju biti konkretni, kratki i jasni.  Učenici su i dalje u skupinama. Zadatak svake skupine je izraditi plakat za svoj igrokaz. Plakat mora imati naslov, zanimljivu sliku i tekst kojim će zainteresirati gledatelje. Može biti zamišljeno mjesto i vrijeme prikazivanja te preporuka gledateljima zašto pogledati igrokaz. Učenici nakon što dovrše plakate prezentiraju ostalim učenicima svoj plakat. Plakati se analiziraju i izlažu na razrednom panou. | | | | **Objekt** [**Kazalište sjena**](https://hr.izzi.digital/DOS/46428/66875.html#block-1779257) |  |